onboard.mv - kandu dhathuru fathuruge schedule ge mauloomaath...\nވިޔަފާރި - އޮންބޯޑް.އެމްވީ\nއޮންބޯޑް.އެމްވީ: ކަނޑު ދަތުރުފަތުރުގެ ޝެޑިއުލްގެ މައުލޫމާތު ފޯރުކޮށްދޭ ވެބްސައިޓް\nހިދުމަތް ދޭ ފަރާތްތަކަށް ހިލޭ ރަޖިސްޓްރީކޮށް މައުލޫމާތު ހުށައެޅޭނެ\nމިހާރުވެސް ރާއްޖޭގެ ހުރިހާ އަތޮޅެއްގައި ދުއްވާ ފެރީތަކުގެ މައުލޫމާތު ލިބެން ހުންނާނެ\nކ. މާލެ 20 ޖޫން 2017 | އަންގާރަ 16:04 3,408\nއޮންބޯޑް.އެމްވީ ވެބްސައިޓް - ރާއްޖެއެމްވީ\nކަނޑު ދަތުރު ކުރާ މީހުނަށް ބޭނުންވާ މައުލޫމާތު ފަސޭހައިން ފޯރު ކޮށްދިނުމަށް ތައްޔާރުކޮށްފައިވާ "އޮންބޯޑް.އެމްވީ" ގެ ރަސްމީ ވެބްސައިޓް ލޯންޗް ކޮށްފި އެވެ.\nރާއްޖޭގެ ހުރިހާ ސަރަހައްދެއްގައި ފެރީ ދަތުރު ކުރާ ގަޑިތަކާއި ތާވަލުކޮށްގެން ކުރާ އެހެން ދަތުރުތަކާއެކު ދަތުރުވެރިންނަށް އެންމެ ބޭނުންތެރި މައުލޫމާތުތައް އެ ވެބްސައިޓުން ލިބޭނެ އެވެ.\nއެ ވެބްސައިޓްގެ ހިދުމަތް ރަސްމީކޮށް ފެށުމަށް އޮންބޯޑުން ބުނެފައި ވަނީ ރާއްޖެއަކީ ކަނޑު ދަތުރު ކުރުން އާންމު ގައުމެއް ނަމަވެސް ދަތުރުކުރާނެ މައުލޫމާތު ހޯދުން ދަތި ގައުމެއް ކަމަށެވެ.\nއެހެންކަމުން އެ ވެބްސައިޓްގެ މަގުސަދަކީ ރާއްޖޭގެ އެއްރަށުން އަނެއް ރަށަށް ދަތުރުކުރަން ފަސޭހަވެ, މީހުންނާއި މުދާ ރާއްޖޭގެ އެއްތަނުން ދައުރުވާނެ މިންވަރު އިތުރުވާނެ މަގުފަހިކޮށްދިނުން ކަމުގައި އެ ނޫސް ބަޔާނުގައިވެއެވެ.\nމިހާރުވެސް ރާއްޖޭގެ ހުރިހާ އަތޮޅެއްގައި ދުއްވާ ފެރީތަކުގެ މައުލޫމާތު ފުރިހަމައަށް ލިބެން ހުންނާނެއެވެ. ފެރީ ނުވަތަ ގަވައިދުން ދަތުރުކުރާއިރު ޖައްސާ ރަށްތަކާއި ދަތުރުކުރާ ދުވަސްތައް އަގު އަދި އޮޕަރޭޓްކުރާ ފަރާތަށް ގުޅާނެ ގޮތުގެ މައުލޫމާތު ލިބެން ހުންނާނެއެވެ. އޮންބޯޑުގެ ނޫސްބަޔާނުގައި ވެއެވެ.\nހިދުމަތް އެންމެ ފުރިހަމަ ގޮތުގައި ފޯރު ކޮށްދެމުން ގެންދާނީ އެންމެ ފުޅާ ދާއިރާގައި ފެރީ ހިދުމަތްތައް ދޭ ފަރާތްތަކުގެ އިތުރުން ގިނަ އަދަދެއްގެ އަމިއްލަ ފެރީ ތަކާ ގުޅިގެންކަމަށާއި ވެބްސައިޓުން ލިބޭ ހިދުމަތްތައް ކުރިއަށް ތަނުގައި ފުޅާވާނެ ކަމަށް އޮންބޯޑުން ބުނެއެވެ.\nއެ ވެބްސައިޓް ގައި ދަތުރުގެ ހިދުމަތް ދޭ ފަރާތްތަކަށް ހިލޭ ރަޖިސްޓްރީކޮށް މައުލޫމާތު ހުށައެޅޭނެ އެވެ.\nދަތުރު ހިދުމަތް ދޭ ފަރާތްތަކަށް ކައިރި މުސަތަގްބަލެއްގައި ވެބްސައިޓް ގައި ރަޖިސްޓްރީކޮށް ދަތުރުތައް ނަގައި ކުއްޔަށް އުޅަނދު ނެގުން (ޗާޓާ ކުރުން) މަގުފަހި ވާނެ އޮންބޯޑުން ބުންޏެވެ.\nފިތުރު އީދުގައި ދަތުރުވެރިންނަށް ފަސޭހަ ކޮށްދޭން ހާއްސަ ސެގްމެންޓެއް މިދުވަސްވަރު ވެބްސައިޓުގައި ވަނީ ހިމަނާފަ އެވެ. އެއީ އީދު ބަންދާ ދިމާކޮށް މާލެއިން ބޭރަށް ދާން އެދޭ ފަރާތްތަކަށް ދެވޭނެ ތަންތަނާއި ދެވޭނެ ގޮތްތަށް ފަސޭހަކަމާއެކު ފޮރުކޮށްދިނުމަށްޓަކައި ކަމަށް އޮންބޯޑުން ވަނީ ބުނެފައެވެ.


Ganaage Shikaara akave ehmme fahun maruge thunfai macha - AO News\nގަނާގެ ޝިކާރައަކަށްވެ، އެންމެފަހުން މަރުގެ ތުންފަތްމައްޗަށް\nދައްކަން މި އުޅެނީ އާ ވާހަކައެއް ނޫނެވެ. ކޮންމެ ދުވަހު އަޑުއިވި، ފެންނަ މަންޒަރުތަކެއްގެ ވާހަކައެކެވެ. އެތައް ބަޔަކު އެކަމުގެ ތުރާލާއި ވޭން ތަހައްމަލުކުރަމުންދާ ވާހަކައެކެވެ. އެކަމުން ސަލާމަތްވުމަށް ކުރަމުންދާ ހަނގުރާމައެއްގެ ވާހަކައެވެ. މިއީ ހިޔާލީ ވާހަކައެއް ނޫނެވެ. މިއީ ‘ގަނާ’ ގެ ޝިކާރައަކަށްވެ އެކަން ތަހައްމަލުކުރަމުންދާ އަންހެންކުއްޖެއްގެ ވާހަކައެވެ. ކުޑައިރު ގަނާގެ ޝިކާރައަކަށްވެ އެކަމުގެ ވޭނުގައި މަރާއި ހަނގުރާމަކުރުމަށް މަޖުބޫރިވި ގޮތެވެ. ހިތުގައި އެޅުނު ކޫރުމާއެކު މުޅި އުމުރު ހޭދަކުރަންޖެހުނު ގޮތުގެ ވާހަކައެވެ.\nއައްޑޫ ސިޓީ ހިތަދޫއަށް ނިސްބަތްވާ އެ އަންހެންކުއްޖާއަކީ ކުޑައިރުއްސުރެ ބަލިކޮށް އުޅެމުން ދިޔަ ކުއްޖެއް ނަމަވެސް އެއީ އާއިލާގެ ލޯތްބާއި އެހީތެރިކަމާއެކު ބޮޑުވަމުން އައި ކުއްޖެކެވެ. ފިޓްޖެހުން ފިޔަވައި އެހެން އިތުރު އެއްވެސް މައްސަލައެއް ނެތް އެކުއްޖާއަށް ފަރުވާ ހޯދުމަށް އާއިލާއިން ރާއްޖެއާއި ރާއްޖެއިން ބޭރުންވެސް ފަރުވާކުރިއެވެ. ހަ މަހުން އެއްފަހަރު ނުވަތަ އަހަރަކު އެއްފަހަރު ޑޮކްޓަރަށް ދައްކަމުން، ބޭސް ބަދަލުކުރަމުން ދިޔައިރު، އެކުއްޖާ ބޮޑުވަމުން އައީ ރައްކާތެރި އުފާވެރި މާހައުލެއްގައެވެ. އެހެންނަމަވެސް އެ އުފާވެރިކަމާއި ރައްކާތެރިކަން ބޭރުތެރެއިން ނުލިބުނެވެ.\nއެކުއްޖާގެ ތައުލީމީ ހަޔާތް ފެށިގެންދިޔައީ ހިތަދޫގެ މަޝްހޫރު ސްކޫލަކުންނެވެ. ތައުލީމީ ބިންގާ އެޅިގެން ދިޔަ އެ ސްކޫލުން ކުއްޖާއަށް ދިމާވީ ހިތްދަތި ތަޖުރިބާއެކެވެ. ކުދިންގެ ދިމާކުރުމާއި މަލާމަތްކުރުން ކުރިމަތިވިއެވެ. ބައެއް ޓީޗަރުންގެ ފަރާތުން ބާކީކުރުމާއި ފުރައްސާރަކުރުންވެސް ކުރިމަތިވިއެވެ. “ސްކޫލަށް ދިޔައިރު ކުދިންވެސް އަޅުގަނޑުގެ ދަރިފުޅު ބާކީކޮށްލި. ބައެއް ފަހަރު ސްކޫލުގައި ހުންނައިރުވެސް ފިޓްޖެހޭ. އެހެންވެ އެއްވެސް ކުއްޖަކު އަޅުގަނޑުގެ ދަރިފުޅާއި އެކުވެރިކަން ބާއްވަން ބޭނުންނުވި. ގުރޫޕަކަށް ކުދިން ހަމަކުރާއިރުވެސް، އެއްވެސް ގުރޫޕަކުން އަޅުގަނޑުގެ ދަރިފުޅު އެ ގުރޫޕަކަށް ނުލާ، ‘ޑްރެކިއުލާ’ ފަދަ ވަނަން ތަކުން ގޮވާ. ހަގީގަތަށް ބުނަންޏާ މުޅި ސްކޫލް، ހަޔާތް އަޅުގަނޑުގެ ދަރިފުޅު ނިންމާލީ އެއްވެސް ރައްޓެއްސަކު ނެތި. އެ ހިތްދަތިކަމުގައި” އެކުއްޖާގެ މަންމަ ބުންޏެވެ.\nކުދިންނާއި ޓީޗަރުންގެ، ގަނާގެ ޝިކާރައަކަށް ވި، އަމިއްލަ ދަރިފުޅު ސަލާމަތްކުރުމަށް އެތައް ފަހަރަކު އެ މައްސަލަ ޖެއްސިއެވެ. “މިއީ ހަމައެކަނި ކުދިންގެ ފަރާތުން ދިމާވި ކަމެއް ނޫން. އެ ސްކޫލްގެ ބައެއް ޓީޗަރުންވެސް ކަންތައް ކުރީ ހަމަ މި ގޮތަށް. އަޅުގަނޑު އަދިވެސް ހަނދާން އެބަހުރު ގްރޭޑް5 ގައި އުޅުނު އިރު ކްލާސް ލީޑަރުކަން ހުރިހާ ކުދިންނަށް ލިބޭ ގޮތަށް ރޯލްކުރަމުން ދިޔައީ. އަޅުގަނޑުގެ ދަރިފުޅަށް އެންމެ ފަހުން ލީޑަރު ކާޑު ލިބެން އޮތީ. އެކަމަކު ކްލާސް ހުރިހާ ކުދިންނަށް ލީޑަރުކަން ލިބުނު އިރުވެސް އަޅުގަނޑުގެ ދަރިފުޅަށް ނުލިބުނު. އެ ކުއްޖާއަށް ދޭންވީ ފަހަރު ނުދިން. އެ މައްސަލައިގައި އަޅުގަނޑު ޓިޗަރަށް ގުޅައިގެން ވާހަކަވެސް ދެއްކިން. އެކަމަކު ފަހު ދުވަހު ދަރިފުޅު ސްކޫލަށް ދިއުމުން ޓީޗަރު ދަރިފުޅަށް ‘ބަވާލީ’. ބެލެނެވެރިޔާ ކައިރީ ބުންޏަސް ލީޑަރުކަން ނުލިބޭނެއޭ ކިޔައިގެން. މިއީ އަދި ވަރަށް ކުޑަ މިންވަރެއް. އެހެން ކުދިން އަޅުގަނޑުގެ ދަރިފުޅާ ދިމާކޮށްގެން އެ މައްސަލަޖެއްސުމުންވެސް ޓީޗަރު ބުނީ ކޮންމެވެސް ކަމެއް ވެގެން ނޫންހޭ ދިމާކުރަނީ، ކިޔާފަ އަޅާނުލާ ދޫކޮށްލަނީ” ކުއްޖާއަށް ކުރިމަތިވި ‘ގަނާކުރުމާއި، ބާކީ’ ކުރުމަށް ހައްލެއް ހޯދުމަށް އެ މަންމަ އެތައް މަސައްކަތެއް ކުރިއެވެ. ޓީޗަރުންނާއި ސްކޫލް މެނޭޖްމެންޓަށް މައްސަލަ ހުށަހެޅިއެވެ. އެހެންނަމަވެސް އެކަމަށް ހައްލެއް ނުލިބުނެވެ.\nދަރިފުޅަށް ދިމާވަމުންދިޔަ ގޯނާތަކުން ސަލާމަތްކުރުމަށް އެންމެ ފަހުން އެ މަންމަ އިހްތިޔާރުކުރީ ހަޔާތުގައިވެސް ނިންމަން އެންމެ އުދަގޫވި އެއް ނިންމުމެވެ. ދަރިފުޅަށް ސްކޫލް މާހައުލުން ދިމާވި ހިތްދަތިކަމަށް އޮތް ހައްލަކީ ސްކޫލުން ވަކިކުރުންކަމުގައި ނިންމާ، ގްރޭޑް9 ގައި އުޅެނިކޮށް ސްކޫލުން ވަކިކުރުވީއެވެ. އޭރު އެ މަންމައަށް ހީކުރެވުނީ އެއީ އެފަދަ ހުރިހާ ނުރައްކަލަކާއި ހިތްދަތި ކަމެއްގެ ނިމުންކަމަށެވެ.\nއޭގެ ފަހުން އެތައް އަހަރެއް ފާއިތުވެއްޖެއެވެ. ދަރިފުޅު ކައިވެންޏެއްކޮށް ދަރިއެއްވެސް ލިބުނެވެ. “ފިޓްޖެހޭ ކުއްޖަކަށްވީމަ ބަނޑުބޮޑު އިރު އެންމެންވެސް ވަރަށް ހާއްސަ ސަމާލުކަމެއްދިން އިތުރު މައްސަލައެއް ދިމާނުވޭތޯ. އިރާދަކުރެއްވިއްޔާ މާ ބޮޑު މައްސަލަތަކެއް ދިމާނުވޭ” އެކުއްޖާގެ މަންމަ ބުންޏެވެ. ދަރިއަކު ލިބި އެ ދަރިފުޅަށް ދެ އަހަރުވާން ކައިރިވެފައިވާއިރު، އަނެއްކާވެސް އެ އާއިލާއަށް ހިތްދަތިކަމާއި ކުރިމަތިލާންޖެހުނީ މާގިނައިން ފިޓްޖެހި ބަލިވާން ފެށީއެވެ. އެންމެ ފަހުން މަރާއި ހަނގުރާމަކޮށް އައިސީޔޫގައި ފަރުވާދޭންޖެހުނީއެވެ.\nއަނެއްކާވެސް އެ އާއިލާއަށް ކުރިމަތިލާންޖެހުނީ މީގެ އެތެއް އަހަރެއް ކުރިން ކުރިމަތިވި ހިތްދަތިކަމާއެވެ. “އެންމެ ފަހުން ފިޓްޖެހި އައިސީޔޫގައި ފަރުވާކުރަން ޖެހުނީ އައްޑޫ ސިޓީއިން އިތުރު ފަރުވާއަށް މާލެ ފޮނުވީ މެޝިންތައް ގުޅައިގެން ޑޮކްޓަރާއި ނަރުހުންނާއެކު. މާލެ ގެންދިޔައިރުވެސް ހޭވެރިކަމެއް ނެތް. މާލެ ގޮސް ފަރުވާ ފެށި ފަހުން މަޑުމަޑުން ހޭވެރިކަން ވެރިވާ ފަހަރު ދައްކަން ފެށީ މީގެ އެތައް އަހަރެއް ކުރިން ސްކޫލު ދައުރުގައި ދިމާވި ހިތްދަތި ހާދިސާތަކުގެ ވާހަކަ.”\nޑޮކްޓަރުގެ ފަރުވާ އާއި އާއިލާގެ ލޯތްބާއި އެކު ހާލަތު މިހާރު މަޑުމަޑުން ރަގަޅުވަމުން އަންނައިރު، އެ ހިތްދަތި މާޒީގެ އެކި ހާދިސާތައް އަދިވެސް ވަނީ އެ ހިތުގައި ބިންވަޅު ނެގިފައެވެ. އެތައް ދުވަހެއް ފަހުން އެ ދުލުން އެ ވާހަކަތައް މަޑުމަޑުން ހިއްސާކުރަމުން އަންނައިރު އެ ހިތަށް ކޮށްފައިވާ އަސަރު އެހެން މީހަކަށް އިހްސާސްވެސް ނުކުރެވޭނެއެވެ، “ކުޑައިރު އޭނާއަށް ދިމާވި ހާދިސާތަކުގެ ސަބަބުން މީހެން ވަނީ. އަސްލު ދަރިއަކު ލިބުނު ހިސާބުން، އެކުއްޖާއާއި މެދު ތިމާއަށް ދިމާވިފަދަ ހިތްދަތި ގޮތްތަކެއް މެދުވެރިވެދާނެކަމުގެ ބިރު ހިތުގައި އުފެދިފައިވަނީ. އެ ތުއްތު ކުއްޖާ ވެސް ގަނާގެ ޝިކާރައަކަށް ވެދާނެތީ ހިތްބިރުގަންނަނީ. އަމިއްލައަށް ތަޖުރިބާކުރެވުނު ކަންތައްތައް ދަރިފުޅަށް ކުރިމަތިވެދާނެތީ ހާސްވަނީ. ދަރިފުޅު ބާކީވެ، އެކަނިވެރިވެދާނެތީ ކުރެވޭ ފިކުރު ބަލި އެނދާއި ހަމައަށް މި ގެންދިޔައީ” މީގެ ޒަމާންތަކެއް ކުރިން ދިމާވި ހިތްދަތި ހާދިސާތަކުގެ ސަބަބުން އަންހެންކުއްޖާގެ މުޅި ދިރިއުޅުމަށް މި ވަނީ އެކަމުގެ އަސަރުކޮށްފައެވެ.\nމިހާރު އެކަމުން ސަލާމަތްވުމަށް ކައުންސިލިން ސެޝަންތައްވެސް ނަގަން ފަށާފައިވާއިރު، މިއީ ކޮންމެ ދުވަހަކު މި މުޖްތަމައުގެ ކިތައް މީހުންނަށް ކުރިމަތިވާ ކަމެއް ބާއެވެ؟ “ޑޮކްޓަރުން ލަފާދެއްވި މި މައްސަލަ އެޑިއުކޭޝަން މިނިސްޓްރީއަށް ހުށަހަޅަންވެސް. އަދިވެސް އެ ޓީޗަރުން އެ ސްކޫލުގައި އެބަތިބި، އެކަމަކު މިހާރު އެ މައްސަލަ ހުށަހަޅައިގެން ވާނެ ފައިދާއަކީ ކޮބައިތޯ؟ އަޅުގަނޑުގެ ދަރިފުޅު ސްކޫލުގައި އުޅުނު އިރުވެސް އެ މައްސަލަ ސްކޫލަށް ހުށަހެޅިން. އެކަމަކު އަޅުގަނޑު މިއަދު ބޭނުންވަނީ މި ވާހަކަ އެހެން މީހުންނަށްވެސް އެނގެން. ސްކޫލުގެ ނަން ކިޔާފަވެސް މި ވާހަކަ ދައްކަން” އެ ކުއްޖާގެ މަންމަ ބުންޏެވެ. ކުޑައިރު ގަނާގެ ޝިކާރައަކަށްވެ އެ ހިތްދަތިކަމާއި ބިރުވެރިކަން މި ވަނީ މުޅި އުމުރަށް އުފުލަންވަނީ ޖެހިފައެވެ.\nކުޑައިރު ހިތުގައިލާފައިވާ މިފަދަ ލަކުނުތަކާއެކު ދިރިއުޅުމާއި ހަނގުރާމަކުރަމުން ދަނީ ކިތެއް މީހުންބާއެވެ؟ ހިތް ހަލާކުވެފައިވާ ހާލުގައި ދިރިއުޅުމާއި މަރާއި ދެމެދު ހަނގުރާމަކުރަމުން ދަނީ ކިތައް މީހުންބާއެވެ.؟ ބައެއް މީހުންނަށް މިއީ ދައްކަން އެހާ ފަސޭހަ ވާހަކަތަކެއް ނޫނެވެ. އެހެންނަމަވެސް މިއީ ހިތްވަރާއެކު ކުރިމަތިލާންޖެހިފައިވާ މިއަދުގެ ހިތި ހަގީގަތެކެވެ. ސްކޫލްތެރެއިންނާއި ބޭރުތެރެއިން އަދި ސޯޝާލް މީޑިއާގައި ގަނާގެ ޝިކާރައަކަށްވެފައިވަނީ ކިތައް މީހުންތޯއެވެ. މީހާގެ ސިފައާއި ހަސަބާއި ނަސަބުގެ ގޮތުން ގަނާކުރުމާއި ކުރިމަތިލާންޖެހިފައިވާ މީހުން ވަރަށްވެސް ގިނައެވެ. ތިމާގެ ހިތްހަމަޖެހުމާއި އުފަލަށްޓަކައި އެހެން މީހަކު ރޮއްވާލާ ނިކަމެތިކޮށްލާއިރު، ވިސްނަންޖެހޭ ކަމަކީ އެ ގަނާކުރެވޭ މީހާގެ މަގާމުގައި ތިމާ ހުއްޓިގެން ހުންނަންޖެހޭނަމަ ދެން ވާނެ ގޮތެކެވެ.\nމާޗް 3, 2022\nކުޑަ ކުދިންގެ ހައްގޭ ކިޔާކިޔާ، މިހާރު ސުކޫލް ތަކުގަ އޮތީ ހުސް ހައްގު އެނގޭ ކުދިން. އުޅޭނެ ގޮތަކަށް އުޅެނީ. ފަސޭހައިން ލާރި ހޯދަން، ނުކުރާނެ ކަމެއް ނޯވޭ. ސިނގިރެޓް، ސުއްޓާ، ވޭޕް، ދެން ކިޔާނެ ކަމެއްނެތް، ނުބޯ އެއްޗެއްނެތް. ދެން ބުނޭ، ޓީޗަރުން ކީއްހޭ ކުރަނީ؟ ބެލެނިވެރިން ކުރަނީ ކީއްތޯ އަހަނީ ކާކު؟ ގޭގަ ނުޖެހޭ ގިނަ ކުދިން. ބޭރުގަ، މެންދަން ވަންދެން، ގުރޫޕް ހަދާފަ އުޅޭ ކިތައްމެ ކުއްޖެއް އެބައޮތް. ޕޮލިސް ޑްރަގް ރިޕޯޓް ބަލާލީމަ އެނގޭނެ މީގެ ހަގީގަތް. ދެން ކަމެއް ވާއިރަށް، ޓީޗަރުން ބޮލަށް ކަނޑާލީމަ އެވީ.


ކޮވިޑަށް ވުރެ އިންތިޒާމުގެ ބަލިމަޑުކަން ބޮޑުވެއްޖެ!\n16 މޭ 2021 - 14:11 4\nފްލޫ ކްލިނިކެއްގައި ކޮވިޑަށް ޓެސްޓު ކުރުމުގެ މަސައްކަތް ކުރަނީ. -ފޮޓޯ: ހުސެއިން ވަހީދު/ އަދަދު\nނުރައްކާތެރި ކޮވިޑް-19ގެ ބަލިމަޑުކަމުގެ ތެރެއިން ރާޅަކަށްފަހު ރާޅެއް މުޅި ދުނިޔެއާ އެކު ރާއްޖެއަށް ވެސް ބިންދާލަމުން އަންނަތާ އަހަރަކަށް ވުރެ ގިނަ ދުވަސްވެއްޖެ އެވެ.\nއެންމެ ފަހުގެ، ހަތަރު ވަނަ ރާޅާ އެކު ކުރިން ނުވެއްޓޭ ފަދަ ހާލަތަކަށް ރާއްޖެ ވެއްޓިފައިވާ އިރު ދުވާލެއްގެ މައްޗަށް ޕޮޒިޓިވްވާ މީހުންގެ އަދަދު މިހާރު ވަނީ ހާހެއް ހުރަސްކޮށްފަ އެވެ. އެއާއެކު އެ ބައްޔާ ދެކޮޅަށް ފަށަލަކޮށްފައިވާ އިންތިޒާމުތައް ވެސް ރޫޅި، މަޑުމަޑުން ބިމާ ހަމަވާންދާ ކަމުގެ މަލަމަތި މިހާރު ވަނީ ފެންނަން ފަށައިފަ އެވެ.\nފިޔަވަޅުތައް އެޅުމުގައި ގޯސްތަކެއް ހެދިފައިވާ ކަމަށް ހެލްތު ޕްރޮޓެކްޝަން އޭޖެންސީ (އެޗްޕީއޭ) އާއެކު ސަރުކާރުގެ އަމިއްލަ އިއުތިރާފުން އެއްބަސްވެފައިވާއިރު، ޕޮޒިޓިވިޓީ ރޭޓު މަތިވެ، ކޮވިޑަށް ފަރުވާދޭން ހުރި އެނދުތައް ފުރިގެން މިހާރު ވަނީ އެނދުތައް އިތުރު ވެސް ކޮށްފަ އެވެ.\nއާ ވޭރިއަންޓަކާ އެކު މި ހާލަތަށް ދިޔައިރު، އެޗްޕީއޭ "ވަރިހަމަކޮށްލައިގެން" ތިބި ކަންކަން ގިނަ އެވެ.\nރައްކާތެރިވުމަށް އެޅި ފިޔަވަޅުތައް، ވަރުގަދަ ނުފޫޒުތަކަކާ އެކު ކުއްލި ކުއްލިއަށް ބަދަލުވެ ރައްޔިތުން ވާނުވާގައި ވެސް ތިބެން ޖެހުނެވެ. ކޮވިޑުގެ ބިރު ދައްކައި ރައްޔިތު މީހާ ހުއްޓުވި އެތައް ކަމެއް ސަރުކާރުގެ ތެރެއިން ފަހިވި ސިޔާސީ މީހުން ތިބުމަކީ ވެސް އެޗްޕީއޭއާ ދިމާލަށް އިނގިލި ދިއްކުރަން ލިބުނު ސަބަބެކެވެ.\nއިންތިހާބެއް ބާއްވަން، ރަށްތައް ވެސް ނުރައްކަލަކަށް ހުށަހެޅީ އެވެ. އޭގެ ފަހުން އެތައް ރަށެއްގައި އެ ވަނީ ބަލި ފެތުރިފަ އެވެ.\nމާލެ އާއި އަތޮޅުތަކުގައި ކޮވިޑުގެ ހާލަތު ގޯސްވެ، މި ބައްޔަށް ފަރުވާދެމުން އަންނަ ޑޮކްޓަރުންނާއި ނަރުހުން އަދި ސިއްހީ އެހެން ހިދުމަތްތެރިންނަށް ވަނީ ބުރަ ބޮޑުވެފަ އެވެ. އެ މީހުންނަށް ނުތަކާ ވަރަށް ހޮސްޕިޓަލްތައް ފުރިދާނެ ކަމުގެ ކަންބޮޑުވުން ވެސް އެބައޮތެވެ.\nޓެސްޓު ކުރަން ބޮޑު ބެކްލޮގެއް\nމި ބައްޔާ ދެކޮޅަށް ކުރާ ހަނގުރާމައަށް ސަރުކާރުން ކުރި ހޭދަ މިހާރު ދެ ބިލިއަން ރުފިޔާއާ ގާތް ކުރަނީ އެވެ.\nއެކަމަކު މިހާރު ފެންނަމުންދާ ރާޅާ އެކު އެ ފައިސާއިން ހޯދުނު ކުރިއެރުމެއް ފެންނަން ނެތުމަކީ އާއްމުންގެ އެންމެ ބޮޑު ޝަކުވާ އެވެ.\nބަލި ހުއްޓުވަން މިހާރު އެޗްޕީއޭ ފަރިތަވާންޖެހޭނެކަމަށް ގިނަ ބަޔަކު ގަބޫލު ކުރާއިރު، އެންމެ ކުޑަމިނުން ބަލި ޖެހޭ މީހުން ޓެސްޓު ކުރުމުގެ ނިޒާމަށް ވެސް މިހާރު ވަނީ ރަނގަޅަށް ކޮށި އަރައިފަ އެވެ.\nމާލޭގެ އިތުރުން އަތޮޅު ތެރޭގައި ވެސް ބަލި ފެތުރޭ މިންވަރު އިންތިހާއަށް އިތުރުވެ، ބައްޔަށް ޓެސްޓު ކުރެވޭ އަދަދަށް ވުރެ ބަލި ޖެހޭ މީހުން އިތުރުވެ، އުފެދިފައިވާ ބެކްލޮގު އަންނަނީ ބޮޑުވަމުންނެވެ.\nއެއާއެކު، ބަލި ޖެހުނުކަން ވެސް ކަށަވަރު ނުކުރެވި ކުރަންޖެހޭ އިންތިޒާރު ވަނީ ހަފްތާއަކަށް ދިގުދެމިގެން ގޮސްފަ އެވެ.\nއެކަމުގެ ޝަކުވާތައް ސޯޝަލް މީޑިޔާއަށް ބަންޑުންވަމުންދާއިރު، ޕޮޒިޓިވްވެ ނޫނީ ޕޮޒިޓިވް މީހަކާ ބައްދަލުވެގެން އެޗްޕީއޭއިން ސާމްޕަލް ވެސް ނަގަން ނައިސް ހަތް ދުވަސް ނަގާކަމަށް ގިނަ ބަޔަކު ބުނަމުންދާއިރު، އެ އިންތިޒާރަށް ނުވަ ދުވަސްވެފައިވާ ކަމުގެ ޝަކުވާ އަނެއް ބަޔަކު ދަނީ ކުރަމުންނެވެ.\nއެކަމާ ގުޅިގެން އެޗްޕީއޭގެ ޑެޕިއުޓީ ޑިރެކްޓަރު ޖެނެރަލް ތަސްލީމާ އުސްމާން މިއަދު "އަދަދު"އަށް ވިދާޅުވީ ޓެސްޓުކުރަންޖެހޭ ސާމްޕަލްތައް މާލޭގެ އިތުރުން އަތޮޅު ތެރެއިން ވެސް އަންނަމުންދާއިރު، ސާމްޕަލް ނެގުމަށް މިވަގުތު ބޮޑު ބެކްލޮގެއް އެބަ އޮތް ކަމަށެވެ.\nއެއާއެކު ސާމްޕަލް ނަގަން ފޮނުވުމުގައި ބޮޑެތި ގޮންޖެހުންތަކެއް ކުރިމަތިވަމުންދާ ކަމަށް އޭނާ އެއްބަސްވެވަޑައިގެންނެވި އެވެ.\n"އަޅުގަނޑުމެން މިދަނީ އެ މަސައްކަތަށް [ސާމްޕަލް ނެގުމަށް] އޮފިޝަލުން އިތުރުކުރެވޭތޯ ބަލަމުން. އެބައުޅޭ ބޮޑު ބެކްލޮގެއް،" އޭނާ ވިދާޅުވި އެވެ.\nތަސްލީމާ ވިދާޅުވި ގޮތުގައި ސާމްޕަލް ނެގުމުގައި މިވަގުތު އިސްކަންދެނީ ބަލީގެ އެންމެ ނުރައްކާ ބޮޑު ފަރާތްތަކާއި އުމުރުން ދުވަސްވީ މީހުންނަށް ކަމަށެވެ.\nއެހެންކަމުން، ބަލީގެ އަލާމާތްތައް ގޯސްވާ ހާލަތްތަކުގައި، ޓެސްޓު ކުރުން އަވަސް ކުރުމަށް ފްލޫ ކްލިނިކަށް ދިޔުމަށް އޭނާ އެދިވަޑައިގެންނެވި އެވެ.\nފްލޫ ކްލިނިކްތަކާއި ހޮޓްލައިނަށް ވެސް ނުކަތާފައި\nތަސްލީމާ އެގޮތަށް އެދިވަޑައިގެންނެވި ނަމަވެސް، ފްލޫ ކްލިނިކްތައް ވެސް ތޮއްޖެހި، އެ ތަންތަނަށް ވެސް ނުކަތާ ވަރު ވަނީ ވެފަ އެވެ.\nމި ދުވަސްވަރު މޫސުން ގޯސްވުމުގެ ސަބަބުން އާއްމު ރޯގާ ވެސް އިތުރުވެފައިވާ ދަނޑިވަޅެއްގައި، ކިޔޫތައް ދިގުވެ، ފްލޫ ކްލިނިކްތަކަކަށް ވަނީ ބާރު ބޮޑުވެފަ އެވެ.\nމިގޮތުން، ކްލިނިކަކުން ސާމްޕަލް ނަގައި ޓެސްޓު ކުރަން، ތިން ގަޑިއިރަށް ވުރެ ގިނަ އިރު ހޭދަކުރަންޖެހޭ ކަމުގެ ޝަކުވާތައް ދަނީ އިތުރުވަމުންނެވެ.\nފްލޫ ކްލިނިކްތައް އެކަންޏެއް ނޫނެވެ.\nމި ބަލިމަޑުކަމާއި ގުޅިގެން އެޗްޕީއޭއިން ގާއިމުކޮށްފައިވާ ހޮޓްލައިނުން ޖަވާބު ނުދޭ ކަމާއި، ހާލުބަލަން ގާއިމުކޮށްފައިވާ ޕޯޓަލު ވެސް މަސައްކަތް ނުކުރާ ކަމުގެ ޝަކުވާތައް ވެސް އަންނަނީ ފުނިޖެހެމުންނެވެ.\nއެންމެ ބޭނުންޖެހުނު ދުވަހު ވެކްސިނަށް ޖެހިފައި\nދެން އާއްމުންގެ އެންމެ ބޮޑު ކަންބޮޑުވުމެއް ގުޅިފައިވަނީ ކޮވިޑުގެ ވެކްސިނާ އެވެ. ވެކްސިންގެ ދެ ޑޯޒް ޖެހުމުން، ބަލި ބޮޑުވާ މިންވަރު ކުޑަވާ ކަމަށް ބުނެ، ޑޮކްޓަރުން ދަނީ ވެކްސިން ފުރިހަމަ ކުރުމަށް އިލްތިމާސް ކުރަމުންނެވެ.\nނަމަވެސް، އެ އިލްތިމާސް ވެސް އިންތިޒާމުގެ ދޯހަޅިކަމުން ދެކޮޅު ޖެއްސޭނެ ގޮތެއް ނެތެވެ.\nރާއްޖޭގައި ކޮވިޑް ވެކްސިނޭޝަން ޕްރޮގްރާމް މިދިޔަ ފެބުރުއަރީ މަހު ފެށީ، އާބާދީގެ ބޮޑު ބަޔަކަށް ދެ ޑޯޒު ޖެހޭ ވަރަށް ވެކްސިން ހަމަޖެހިފައިވާ ކަމުގެ ޔަގީންކަމާ އެކުގަ އެވެ.\nއެކަމަކު ރާއްޖޭގައި އެންމެ އާއްމުކޮށް ދެމުން ދިޔަ ކޮވިޝީލްޑް ޖެހުން މީގެ ދެ ހަފުތާއެއްހާ ދުވަސްކުރިން ވަނީ ހުއްޓާލައިފަ އެވެ. އެކި ފަހަރު މަތިން ކޮވިޝީލްޑްގެ ސްޓޮކުގައި ހުރި އަދަދުތައް ފޮރުވަން މަސައްކަތް ކުރަންމުން އައިސް، އެންމެ ފަހުން އެކަން ހާމަކުރަން މަޖުބޫރުވީ ވެކްސިން ހުސްވެގެންނެވެ.\nވެކްސިން ޕްރޮގްރާމް ފެށީ އިންޑިއާ އާއި ޗައިނާ އަދި އެހެން ގައުމުތަކުން ހަދިޔާކުރި ވެކްސިނުންނެވެ. އެކަމަކު ރާއްޖެ އިން ވަނީ ސިންގަޕޫރުގެ އެސްޓްރާޒެނިކާ އިން 700،000 ޑޯޒަށް ފައިސާ ދައްކައިފަ އެވެ.\nއެ ވެކްސިން ލިބުން ލަސްވެގެން އިންޑިއާގެ ސިރަމް އިންސްޓިޓިއުޓަށް 300،000 ޑޯޒު ގަތުމަށް ފައިސާ ދެއްކި އެވެ. އޭގެތެރެއިން މިހާތަނަށް ރާއްޖެ އަށް ލިބުނީ 100،000 ޑޯޒެވެ. ބާކީ 200،000 ލިބޭނެ ދުވަހެއް ނޭނގެ އެވެ.\nއެޗްޕީއޭ އިން ބުނެފައިވާ ގޮތުގައި ކޮވިޝީލްޑް ދިނުން ހުއްޓާލިއިރު، ދެވަނަ ޑޯޒް ނުޖެހި 20،000 އަށް ވުރެ ގިނަ މީހުން އެބަ ތިއްބެވެ.\n"ގޭގަ އެބަ ތިބި ހައި ރިސްކު މީހުން. ދެވަނަ ޑޯޒް ޖަހަން ކިތަންމެހޭ ވެސް ބޭނުން. މިހާރު ހުޅުވާލިޔަސް މުޅި ދުވަސް ކިޔޫގައި ޖެހިގެން ވިޔަސް ދެވަނަ ޑޯޒް ޖަހާނަން. އެކަމަކު ކީއްކުރާނީ؟،" ކޮވިޝީލްޑް ވެކްސިންގެ ދެވަނަ ޑޯޒް ޖަހަން ޖެހޭ ޒުވާނަކު ބުންޏެވެ.\nއެ ޒުވާނާ ބުނި ގޮތަށް ކޮވިޝީލްޑަށް ޖެހިފައިވާތީ ޑޮކްޓަރުން ކިތަންމެ ވަރަކަށް އިލްތިމާސް ކުރިޔަސް ވެކްސިން ފުރިހަމަ ކުރެވޭނެ ގޮތެއް ނެތެވެ.\nއެއާއެކު ވެކްސިން ޕްރޮގްރާމުގެ ވެސް ދޯހަޅި އިންތިޒާމުގެ ފާޑުކިޔުން އެޗްޕީއޭއަށް ވަނީ އަމާޒުވެފަ އެވެ.\nމިހުރިހާ ޝަކުވާއެއްގެ ތެރެއިން، ނުރައްކަލުގެ ރަނގަބީލުގެ އަޑު ދަނީ ގަދަވަމުންނެވެ.\nބަލި ޖެހޭ މީހުންގެ އަދަދުގެ އިތުރުން، ކޮވިޑުގައި ބަލީގައި މަރުވާ މީހުން ވެސް މިހާރު އިތުރުވާން ފަށައިފި އެވެ.\nމިގޮތުން، ފާއިތުވި ދެ ހަފްތާއެއްހާ ދުވަހުގެ ތެރޭގައި އެ ބަލީގައި 23 މީހަކު ވަނީ މަރުވެފަ އެވެ.\nމާލޭގެ އިތުރުން އަތޮޅު ތެރޭގައި ބަލީގެ ކޮންޓްރޯލް މިހާރު ނެއްޓިފައިވާއިރު، އެޗްޕީއޭއިން ގާއިމުކޮށްފައިވާ އިންތިޒާމުތައް ހަމައަކަށް ނާޅުވައިފިނަމަ، ކުރިއަށް އޮތް ދުވަސްތަކުގައި ރާއްޖޭގެ ހާލަތު ގޯހުން ގޯހަށް ހިނގައިދާނެ ކަމުގެ ބިރު ހަގީގަތުގައި ވެސް ބޮޑެވެ.


Committee Mugariru Kamun Isthiufaa Dheyn MP Easa Ehbas Vehjjeh: MP Ismail Ahmed - Vaguthu\nކޮމިޓީ މުގައްރިރުކަމުން އިސްތިއުފާ ދޭން އީސަ އެއްބަސްވެއްޖެ: އިއްސެ\nދުވާފަރު ދާއިރާގެ މެމްބަރު އިސްމާއިލް އަހްމަދު (އިއްސެ)\nރައްޔިތުންގެ މަޖިލީހުގެ ނ. ކެނދިކުޅުޅުދޫ ދާއިރާ މެންބަރު އަހުމަދު އީސާއަށް ތުހުމަތު ކުރެވިފައިވާ ގެވެށި އަނިޔާގެ ތުހުމަތުތާއެކު އޭނާ މުގައްރިރު ކަން ކުރައްވާ އިޖްތިމާއީ ކޮމިޓީއިން އިސްތިއުފާ ދެއްވަން އެއްބަސްވެފައިވާ ކަމަށް އެކޮމިޓީގައި އިންނަވާ ދުވާފަރު ދާއިރާގެ މެމްބަރު އިސްމާއިލް އަހްމަދު (އިއްސެ) ވިދާޅުވެެއްޖެއެވެ.\nއީސަ ކޮމިޓީގެ މުގައްރިރުކަމުން އިސްތިއުފާދޭން އެއްބަސްވެފައިވާ ކަން ހާމަކޮށްފައި ވަނީ އިއްސެ ދެންމެ ކުރި ޓްވީޓަކުންނެވެ.\n"ރައްޔިތުންގެ މަޖިލީހުގެ އިޖްތިމާއީ ކޮމިޓީގެ މުގައްރިރު ކެނދިކުޅުދޫ ދާއިރާގެ މެމްބަރު އަހުމަދު އީސައަށް ކުރެވުނު ގެވެށި އަނިޔާގެ ތުހުމަތާއިއެކު ކޮމިޓީގެ މުގައްރިރުކަމުން އިސްތިއުފާދޭން އެއްބަސްވެއްޖެ،" އިއްސެ ކުރެއްވި ޓްވީޓްގައިވެއެވެ.\nރައްޔިތުންގެ މަޖިލީހުގެ އިޖްތިމާއީ ކޮމިޓީގެ މުގައްރިރު ކެނދިކުޅުދޫ ދާއިރާގެ މެމްބަރު އަހުމަދު އީސައަށް ކުރެވުނު ގެވެށި އަނިޔާގެ ތުހުމަތާއިއެކު ކޮމިޓީގެ މުގައްރިރުކަމުން އިސްތިއުފާދޭން އެއްބަސްވެއްޖެ!\n— Ismail Ahmed (@N4Isse11) May 20, 2021\nއިއްސެ މިހެން ވިދާޅުވެފައި މިވަނީ، މުގައްރިރުގެ މަގާމުން އީސަ ވަކިކުރަން ކޮމިޓީއަށް ތިން މެންބަރެއްގެ ސޮޔާއެކު ހުށަހަޅުއްވާފައިވަނިކޮށެވެ. އެ މައްސަަލައިގެ ގަރާރުގައި ސޮއި ކުރެއްވީ ކޮމިޓީގެ ނައިބު މުގައްރިރު އަދި މަޑަވެލި ދާއިރާގެ މެންބަރު ހުސައިން ފިރުޝާނާއި، ހިންނަވަރު ދާއިރާގެ މެންބަރު ޖީހާން މަހްމޫދާއި، މަކުނުދޫ ދާއިރާގެ މެންބަރު މުހައްމަދު ރާއީއެވެ.\nމި މައްސަލަ އެޖެންޑާކޮށް މިއަދު މެންދުރުފަހު 1:30 ހާއިރު ކޮމިޓީގެ ބައްދަލުވުމެއް ވެސް ފެށިއެވެ. އެކަމަކު މައްސަލަ ފާސްކުރަން ބޭނުންވާ ވަރަށް ކޮމިޓީގެ ކޯރަމް ހަމަނުވެގެން އޭގެ ގަޑިއިރެއް ފަހުން އެ މައްސަލައަށް ވޯޓަށް ނޭހި ކޮމިޓީ ބައްދަލުވުން ނިންމާލަން ޖެހުނެވެ.\nފުލުހުން ވަނީ އީސަ ހައްޔަރުކުރުމުގެ އަމުރެއް ހޯދުމަށް ރޭގެ ވަގުތެއްގައި ޕްރޮސެކިއުޓާ ޖެނެރަލް (ޕީޖީ) އޮފީހުގައި އެދިފައެވެ.


Baaru humeh fethurenee, HPA ge irushaadhu thakeh!\nއައިޖީއެމްއެޗްގައި މީގެ ކުރިން ގާއިމްކޮށްފައިވާ ފްލޫ ކްލިނިކެއް. -- ފޮޓޯ: އަހްމަދު ޝުރާއު | އަވަސް\nމިދުވަސްވަރު ރާއްޖޭގައި ވަރަށް ގަދަ ހުމެއް ފެތުރެމުން ދާތީ، ހުރިހާ ފަރާތްތަކުން ވެސް ސަމާލުވުމަށާއި ހުން އިތުރަށް ފެތުރިގެން ނުދިޔުމަށް ފިޔަވަޅުތައް އެޅުމަށް ހެލްތް ޕްރޮޓެކްޝަން އެޖެންސީ، އެޗްޕީއޭ އިން އިލްތިމާސްކޮށްފި އެވެ.\nއެޗްޕީއޭއިން އާންމު ކުރި އެލާޓްގައި ބުނީ މިދުވަސްވަރު މާލެ އާއި ރާއްޖޭގެ އެކި ސަރަހައްދުތަކުގައި ހުމާއި އަރިދަފުސް ރޯގާ އަދި ޑެންގީ ވެސް ވަރަށް ގަދަޔަށް ފެތުރެމުން އަންނަ ކަމަށާއި ހޮސްޕިޓަލްތަކަށް ދައްކާ ފަރާތްތައް ވެސް ގިނަވަމުން އަންނަ ކަމަށެވެ. އެކަމާ ގުޅިގެން، އެޗްޕީއޭއިން ބުނީ ހުން ފެތުރުން ހުއްޓުވުމަށް އޮތް އެންމެ ރަނގަޅު ފަރުވާއަކީ، ހުމާއި އަރިދަފުސް ރޯގާގެ އަލާމާތެއް ފެނިއްޖެ ނަމަ އާންމު ތަންތަނަށް ނުކުމެ ނޫޅުމާއި އަމިއްލަ ސާފު ތާހިރު ކަމަށް އެ މީހަކު އަމިއްލައަށް ވިސްނުން ކަމަށެވެ. އެގޮތުން އަމިއްލަ ސާފު ތާހިރުކަމަށް އިސްކަން ދިނުމަށް އެޗްޕީއޭއިން ވަނީ ހާއްސަ އިރުޝާދުތަކެއް ދީފަ އެވެ.\nކެއްސާ ކިބިހި އަޅާއިރު ޓިޝޫ ފަދަ އެއްޗެއް ބޭނުންކޮށްގެން އަގަމަތި ނިވާކުރުން\nރޯގާ ނޫނީ ހުން ޖެހިއްޖެ ނަމަ މީހުން އާންމުކޮށް އެއްވާ ތަންތަނަށް ގޮސް ނޫޅުން\nޓިޝޫ ފަދަ ތަކެތި ބޭނުން ކުރުމަށް ފަހު ވީއެންމެ އަވަހަކަށް ޑަސްބިނަށް ލުން\nމާބަނޑު މީހުން، އަދި ކުޑަކުދިން ހުން، ރޯގާ ޖެހިއްޖެ ނަމަ އަވަހަށް ޑޮކްޓަރަށް ދެއްކުން\nޕެރެސެޓްމޯލް ނޫން އެހެން ބޭހެއް ބޭނުން ނުކުރުން\nހުން އައިސް ރޯގާ ޖެހިއްޖެ ނަމަ ދިޔާތަކެތި ވީހާ ގިނައިން ބޭނުން ކުރުން\nކުޑަކުދިންނާ ގައިގޯޅިވެ ނޫޅުން\nގިނަ ގިނައިން އަތްދޮވުން، އަދި ސެނިޓައިޒާ ފަދަ ތަކެތި ހޯދުން\nމީގެ އިތުރަށް އެޗްޕީއޭއިން ބުނީ ހޮސްޕިޓަލްގައި ތިބޭ ބަލި މީހުންނަށް ގޮވާލަން ދިޔުން މިދުވަސްވަރު އެއްގޮތަކަށް ވެސް ރަނގަޅު ނޫން ކަމަށެވެ. އަދި ބަލިމީހުންނަށް ގޮވާލަން ދާއިރު ކުޑަކުދިން ނުގެން ދިޔުމަށް ވެސް އެޗްޕީއޭއިން ވަނީ އިރުޝާދު ދީފަ އެވެ. މީގެ އިތުރަށް ކޮންމެހެން ޒަރޫރީ ކަމެއްގައި ނޫނީ ހޮސްޕިޓަލަށް ޒިޔާރަތް ނުކުރުމަށް ވެސް ވަނީ އެދިފަ އެވެ. އަދި ބަލިމީހާ ގޮވައިގެން ޑޮކްޓަރަށް ދައްކަން ދާއިރު އެހީތެރިޔަކު ފިޔަވާ އިތުރު މީހުން ހޮސްޕިޓަލަށް ނުދިޔުމަށް ވެސް ވަނީ އިރުޝާދު ދީފަ އެވެ.\nހުން ޖެހިގެން ދައްކާ މީހުންގެ އަދަދު އިންތިހާއަށް އިތުރުވުމާ ގުޅިގެން އޭޑީކޭއިން ވަނީ މި ހަފްތާގައި ފްލޫ ކްލިނިކެއް ވެސް ހުޅުވައިފަ އެވެ.\nބޭރަށް ހިންގުމާއި ޑެންގީ ފެތުރޭތީ ސަމާލުވޭ!\nޑެންގީ ހުން ފެތުރޭ މިންވަރު އިތުރު، ސަމާލުވޭ!\nޑެންގީ ޖެހިގެން ރިޕޯޓު ކުރުން އިތުރުވެއްޖެ\nމިދިޔަ ހަފުތާގައި 50 މީހަކަށް ޑެންގީ ޖެހިގެން ރިޕޯޓުކުރި: އެޗްޕީއޭ


vnews - KH STREET 2017 ge guru nagaifi\nއުރީދޫ ކޭއެޗް ސްޓްރީޓްސް 2017ގެ ގުރުނަގައިފި\nކުޑަ ހެންވޭރުން އިންތިޒާމުކޮށްގެން ބާއްވާ އުރީދޫ ކޭއެޗް ސްޓްރީޓްސް 2017ގެ ގުރުނަގައިފި އެވެ.\nކުޑަގޯލް މި މުބާރާތަކީ ކުޑަހެންވޭރުން މުޅި ރާއްޖެއަށް ހުޅުވާލައިގެން ކޮންމެ އަހަރަކުވެސް ބާއްވަމުން އަންނަ މުބާރާތެކެވެ. އަދި މިއީ މި މުބާރާތް ބާއްވާ ހަތްވަނަ އަހަރު ކަމަށްވެސް ކުޑަ ހެންވޭރުން މައުލޫމާތުދެއެވެ.\nމިއަހަރުގެ މުބާރާތުގައި ޖުމްލަ 32 ޓީމު ވަނީ ބައިވެރިވެފައެވެ. މުބާރާތުގެ ގުރު ނެގިއިރު، މި މުބާރާތް ކުރިއަށް ގެންދިޔުމަށް ހަމަޖެހިފައިވަނީ2ބުރަކަށް ބަހާލައިގެން ނެވެ. މުބާރާތުގެ ކުޅުން މިއަދު ފެށުމަށް ވަނީ ހަމަޖެހިފައެވެ.\nވީސްޕޯޓްސްއަށް މައުލޫމާތު ދެމުން ކުޑަ ހެންވޭރުގެ އޮފިޝަލަކު ބުނީ މިއީ ކޮންމެ އަހަރަކުވެސް ވަރަށް ފޯރިއާއެކު ބާއްވާ މުބާރާތެއް ކަމަށާއި މިއަހަރުގެ މުބާރާތަށްވެސް ވަރަށް ބޮޑު ތަރުހީބެއް ލިބިފައިވާ ކަމަށެވެ. އަދި މިއަހަރުގެ މުބާރާތުގެ ސްޕޮންސަރ ކަމަށްވާ އުރީދޫން މުބާރާތަށް ވަރަށް ބޮޑު އެހީތެރިކަމެއް ދީފައިވާ ކަމަށްވެސް އޮފިޝަލް ބުންޏެވެ.\nމިއަހަރުގެ މުބާރާތުގެ ޗެމްޕިއަން ޓީމަށް 25،000 ރުފިޔާގެ ފައިސާގެ އިނާމެއް ހުށަހަޅާފައިވާއިރު، ރަނަރަޕް ޓީމަށް 10،000 ރުފިޔާގެ ފައިސާގެ އިނާމެއް ވަނީ ހުށަހަޅާފައެވެ.


Lunbo'huthu fani buimah emme rangalhu vaguthakee koba? - vNews.mv\nމުޙައްމަދު އަފްރާޙް 17 March 2019, 23:24\nހެނދުނު ހޭލާގޮތަށް ބުއިމެއްގެ ގޮތުގައި އެންމެ ފުރަތަމަ ބޭނުންކުރަނީ ކޮން އެއްޗެއްތޯއެވެ؟ އެ ބުއިމަކީ ފެނާއި ލުނބޯ ނުހިމެނޭ ބުއިމެއްނަމަ، އެއީ ޔަގީނުންވެސް ހަށިގަނޑަށް އެންމެ ފައިދާހުރި ބުއިމެއް ނޫނެވެ.\n"ފެނާއި ލުނބޯ އެކުލެވޭ ބުއިންތަކަކީ، ދުވާލުގެ ކޮންމެ ވަގުތަކު ބޭނުންކުރި ނަމަވެސް، ހަށިގަނޑަށް ގިނަ ފައިދާތަކެއް ކުރުވާ ބުއިމެއް،" ޑައިޓިޝަނެއް ކަމަށްވާ އޭޝްލީ ކޮފް ބުންޏެވެ،\nފެނަކީ އިންސާނާގެ ހަށިގަނޑަށް އެންމެ މުހިއްމު މާއްދާތަކުގެ ތެރޭގައި ހިމެނޭ އެއްޗެކެވެ. ފެނާއި ނުލައި ދިރިހުރުމަކީ ހަށިގަނޑަށް ކުޅަދާނަ ކަމެއް ނޫނެވެ. ސަބަބަކީ، ފެނަކީ ހަށިގަނޑުގައި އެކުލެވޭ ސެލްތަކަށް ބޭނުންވާ ކާނާ ފޯރުކޮށްދީ، ސެލްތައް ސާފުކުރުމުގައި މުހިއްމު ދައުރެއް އަދާކުރާ މާއްދާއެކެވެ. ފެނަށް ލުނބޯ ހުތް އެއްކުރުމަކީ، ފެނުގެ ޞިއްހީ ފައިދާތައް އިތުރުކޮށްދޭ ކަމެކެވެ. ލުނބޯ ހުތަކީ ފެނުގެ "އަލްކަލައިން" މިންވަރު އިތުރުކޮށްދޭ އެއްޗެކެވެ.\nލުނބޯހުތު ފަންޏަކީ ހަށިގަނޑުގެ ހަޖަމްކުރުމުގެ ނިޒާމަށް އެހީތެރިވެދޭ، ހަށިގަނޑުގައިވާ ރަނގަޅު "ބެކްޓީރިއާ" އަށް މުހިއްމު ބުއިމެކެވެ. ލުނބޯ ހުތަކީ ކުޑަ ގޮހޮރުގައި "ސޯޑިއަމް ބައިކާބް" ކިޔާ މާއްދާއެއް އުފައްދަން އެހީތެރިވެދޭ އެއްޗެކެވެ.\n"ލުނބޯހުތު ފަނި ނުބޯންވީ އެއްވެސް ސަބަބެއް ނެތް! މި ބުއިމަކީ ކަރުހިއްކުމާއި ދުރުކޮށްދޭ، ހަށިގަނޑުގެ މަސްތަކުގެ ދުޅަހެޔޮކަން ދެމެހެއްޓުމަށް އެހީތެރިވެދޭ އެއްޗެއް. މީގެ އިތުރުން މިއީ ބަރުދަން ލުއިކުރުމުގައިވެސް އެހީތެރިވެދޭ މުހިއްމު ބުއިމެއް،" އެހެން ޑައެޓިޝަނެއް ކަމަށްވާ ސްޓެފަނީ ފެރާރީ ބުންޏެވެ.


Namal Rajapaksa Ge Tweet Eh Dhivehi Bahun ނަމާލް ރާޖަޕަކްސާގެ ޓުވީޓެއް ދިވެހިބަހުން – Huvadhoo News Namal Rajapaksa Ge Tweet Eh Dhivehi Bahun Huvadhoo News\nނަމާލް ރާޖަޕަކްސާގެ ޓުވީޓެއް ދިވެހިބަހުން\nސްރީލަންކާގެ ޔޫތު އެންޑް ސްޕޯޓްސް މިނިސްޓަރ ނަމާލް ރާޖަޕަކްސާ، މިއަދު ދިވެހިރާއްޖެއާއި ސްރީލަންކާ ކުޅޭ މެޗުގައި ދެޓީމަށް ކާމިޔާބީއަށް އެދި ދިވެހި ބަހުން ޓުވީޓެއް ކުރައްވައިފިއެވެ.\nދާދި ދެންމެއަކު ނަމާލް ކުރެއްވި ޓުވީޓުގައި ވިދާޅުވީ، ސްރީލަންކާއާއި ދިވެހިރާއްޖެއާ ދެމެދު ކުޅޭ ފުޓުބޯޅަ މެޗު ބަލާލަން ރާއްޖެ އާދެވުނު ކަމީ އުފަލެއް ކަމަށެވެ. އަދި ކުޅުންތެރިން ދައްކާ ކުޅިވަރުގެ ރޫހަކީ ދެގައުމުގެ ދެމެދުގައި އޮންނަ ވަރުގަދަ ރަޙްމަތްތެރިކަމުގެ ގުޅުމުގެ އަލިގަދަ ރަމްޒަކަށް ވާނެ ކަމަށެވެ.\nސްރީލަންކާއާއި ދިވެހިރާއްޖެއާ ދެމެދު ކުޅޭ ފުޓުބޯޅަ މެޗް ބަލައިލަން ރާއްޖެ އާދެވުނުކަމީ އުފަލެއް. ދެ ޓީމަށްވެސް ކާމިޔާބީ އެދެން. ކުޅުންތެރިން ދައްކާ ކުޅިވަރުގެ ރޫހަކީ ދެ ގައުމު ދެމެދު އޮންނަ ވަރުގަދަ ރަހުމަތްތެރިކަމުގެ ގުޅުމުގެ އަލިގަދަ ރަމްޒަކަށްވާނެ\nމީގެ އިތުރުން ނަމާލް ރާޖަޕަކްސާގެ ޓުވީޓުގައި ދެޓީމަށްވެސް ކާމިޔާބީއަށް އެދޭކަމަށް ބުނެފައިވެއެވެ.\nނަމާލް ރާއްޖެ ވަޑައިގަތީ މިއަދުގެ ހެނދުނުގެ ވަގުތެއްގައެވެ. ވެލާނާ އިންޓަނޭޝަނަލް އެއާޕޯޓުން ނަމާލަށް މަރުހަބާ ވިދާޅުވީ ރާއްޖޭގެ ޔޫތު މިނިސްޓަރު އަހުމަދު މަހުލޫފެވެ.\nމިއަދު ހަވީރު އޮންނަ މެޗަށްފަހު ނަމާލް މިރޭގެ ވަގުތެއްގައި ރާއްޖެއިން ފުރާވަޑައިގަތުމަށް ވަނީ ހަމަޖެހިފަ އެވެ.\nލަންކާގެ މެޗް ބައްލަވާލެއްވުމަށް ނަމާލް ރާއްޖެ ވަޑައިގެންނެވިއިރު ލަންކާ އަށް މުބާރާތުގައި އިތުރަށް ކުރިއަށް ދިއުމުގެ ފުރުސަތު ވަނީ ބަންދުވެފައެވެ. ލީގް އުސޫލުން ކުޅޭ މުބާރާތުގައި ފުރަތަމަ ދެމެޗުން ލަންކާ ވަނީ ބަލިވެފައެވެ.


LGA ah CEO aku hoadhan iulaan kohfi\nއެލްޖީއޭއަށް ސީއޯއަކު ހޯދަން އިއުލާން ކޮށްފި\nލޯކަލް ގަވަމަންޓް އޮތޯރިޓީއަށް (އެލްޖީއޭ) ޗީފް އެގްޒެކެޓިވް އޮފިސާ (ސީއީއޯ) އެއް ހޯދަން އިއުލާން ކޮށްފި އެވެ. އެ މަގާމަށް ބޭފުޅަކު ހޯދަން އިއުލާން ކުރީ އެ މަގާމުގައި ހުންނެވި ފާރޫގު މުހައްމަދު ހަސަން މަގާމުން ވަކި ކުރުމަށްފަހު އެވެ. ފާރޫގު މަގާމުން ވަކި ކުރީ މީގެ މަހެއްހާ ދުވަސް ކުރިންނެވެ.\nމީހަކު ހޯދަން އެލްޖީއޭއިން އަލަށް ކުރި އިއުލާނުގައި ބުނެފައިވަނީ، މަގާމަށް ޝައުގުވެރިވާ މީހުން މި މަހުގެ 23 ވަނަ ދުވަހު އެ އޮތޯރިޓީ ބަންދުވުމުގެ ކުރިން ފޯމް ހުށަހެޅުމަށެވެ.\nމުސާރައިގެ ގޮތުގައި އެލްޖީއޭގެ ސީއީއޯ އަކަށް 35000ރ. ލިބެ އެވެ. އަދި ލިވިން އެލަވަންސް އަށް މަހަކު 5000ރ. އާއި ސާވިސް އެލަވަންސް އަށް 2000ރ. ލިބި އެވެ. އެ މަގާމުގެ މައިގަނޑު ޝަރުތުތަކުގެ ތެރޭގައި ގަވަނަންސް ނޫނީ ޕަބްލިކް ސެކްޓާ ދާއިރާއިން ދަށްވެގެން ފުރަތަމަ ޑިގްރީ ހާސިލް ކޮށްފައިވުން، ނުވަތަ އެހެން ދާއިރާއަކުން ޑިގްރީ އަކާއި މާސްޓާސް ޑިގްރީ އެއް ހާސިލްކޮށްފައިވުމާއި ސަރުކާރުގެ އޮފީހެއް ނުވަތަ ކުންފުންޏެއް ނުވަތަ އޮފީހެއްގެ ސެކްޝަނެއް ހިންގުމުގައިމަދުވެގެން 10 އަހަރު މަސައްކަތްކޮށް ތަޖްރިބާ ލިބިފައިވުމާއި ދިވެހިބަހާއި އިނގިރޭސި ބަހުން ފަރިތަކަމާއެކު މުއާމަލާތުކުރުމުގެ ހުނަރާއި ތަޖުރިބާލިބިފައިވުން ރާއްޖެއާއި ރާއްޖެއިން ބޭރުގައި ބޭއްވޭ ސެމިނާތަކާ މަސައްކަތު ބައްދަލުވުންތަކުގައި ސަރުކާރުގެ ފަރާތުން ބައިވެރިވެފައިވުމުގެ ތަޖްރިބާ ލިބިފައިވުން ހިމެނެ އެވެ.\nއެލްޖީއޭއަކީ ރާއްޖޭގެ އިދާރީ ދާއިރާތައް ލާމަރުކަޒީ އުސޫލުން ހިންގުމުގެ ގާނޫނުގެ ދަށުން އުފެދިފައިވާ ކައުންސިލްތަކުގެ މަސައްކަތްތަކާއި ހަރަކާތްތައް ހިނގަމުންދާގޮތް ބަލައި، ކައުންސިލްތަކުގެ މަސައްކަތްތައް ވިލަރެސް ކުރުމަށްޓަކައި، ރައީސުލްޖުމްހޫރިއްޔާ 2010 ވަނައަހަރުގެ އޮގަސްޓް މަހުގެ ހަތަރު ވަނަދުވަހު އުފައްދަވާފައިވާ މުއައްސަސާއެކެވެ.


"Steve Jobs" flop veetha?\n"ސްޓީވް ޖޮބްސް" ފްލޮޕްވީތަ؟\n"ސްޓީވް ޖޮބްސް" އަކީ ޔަގީނަށް ވެސް އެ ފިލްމަކަށް މި އަހަރު އެންމެ ގިނަ ބަޔަކު އިންތިޒާރުކުރަމުން ދިޔަ ފިލްމެވެ. ނަމަވެސް އުތުރު އެމެރިކާގެ ބޮކްސް އޮފީހުގެ ހިސާބުތަކަށް ބަލާލާއިރު މި ފިލްމެއްގެ ވާހަކަ މިހެން ކިޔަައި ދެވޭކަށް ނެތެވެ.\nފާޑުކިޔުންތެރިންނަށް ފިލްމު ކަމުގޮސްގެން ތައުރީފު އޮއްސައި އޮސްކާގެ ފެވަރިޓަކަށް ވެސް މި ފިލްމެއް އެ ވަނީ ހަދައިފަ އެވެ. ނަމަވެސް ވޯލްޑްވައިޑްކޮށް މިދިޔަ ހުކުރު ދުވަހު ރިލީޒްކުރި މި ފިލްމަށް ބޮކްސް އޮފީހުގައި މާ ބޮޑު ތަހުރީބެއް އަދި ނުލިބެ އެވެ.\nފިލްމުގެ ލިމިޓެޑް ޝޯތަކެއް މި މަހުގެ ކުރީކޮޅު ފެށިއިރު އޭގައި ފޯރިއެއް ހިފިހެން ހީވި އެވެ. އެހެން ނަމަވެސް ރަސްމީ ޝޯތަކާ އެކު ފިލްމުގެ ވިޔަފާރި ވަނީ އެއްކޮށް އަޑިއަޅާލައިފަ އެވެ.\nބޮކްސް އޮފީހުގައި ފިލްމަށް މިހާތަނަށް ލިބިފައި ވަނީ 10 މިލިއަން ޑޮލަރެވެ. މިއީ 30 މިލިއަން ޑޮލަރު ހޭދަކޮށްގެން އުފައްދާފައިވާ ފިލްމެކެވެ. އެހެންވީމަ އަަހަރުގެ އެންމެ ރިވިއު ރަނގަޅު ފިލްމަށް މިވީ ކިހިނެތް ހެއްޔެވެ؟\nއެޕަލްގެ ކުރީގެ ސީއީއޯ އަދި އެއް ފައުންޑާ ކަމުގައިވާ ސްޓީވް ޖޮބްސްގެ ހަޔާތުގެ މައްޗަށް ވޯލްޓާ އިސާކްސަން ލިޔެފައިވާ ރަސްމީ ބަޔޮގްރަފީގެ އަސްލަށް މި ފިލްމެއް އުފެއްދުމުގެ މަސައްކަތް އެންމެ ފުރަތަމަ ފެށީ ސޮނީ ޕިކްޗާސް އިންނެވެ. އެމީހުން އެންމެ ފުރަތަމަ ޖޮބްސްގެ ރޯލަށް ގެންނަން މަސައްކަތްކުރީ ލިއަނާޑޯ ޑިކެޕްރިއޯ އެވެ.\nއޭނާ ނުލިބުމުން ދެން ބޭނުންވީ ކްރިސްޓިއަލް ބޭލް އެވެ. އެންމެފަހުވަގުތު ބޭލްއެއް ވެސް އެ ރޯލަކަށް ނުލިބި ފިލްމުގެ މަސައްކަތް ވެސް ދިގުލައިގެން ދިޔައީ އެވެ.\nސޮނީ އިން އަދި އެންމެފަހުން މި ފިލްމަކީ އެމީހުން ހަލާކެއްގެ ތެރެއަށް ގެންގޮސްފާނެ ފިލްމެއް ކަމަށް ހީވެގެން އެންމެފަހުން ފިލްމުގެ ރައިޓްސް ޔުނިވާސަލް އަށް ވިއްކާލީ އެވެ. އެއަށް ފަހު ސްޓީވް ޖޮބްސްގެ ރޯލު ފިލްމުގައި ކުޅެފައި ވަނީ މިކައެލް ފަސްބެންޑާ އެވެ.\nއޭނާގެ އިތުރުން މި ފިލްމުގައި ދެން ތިބީ ވެސް މުޅިން އޮސްކާގެ ފެވަރިޓުންނާއި އޮސްކާ އެވޯޑް ހާސިލުކޮށްފައިވާ ފަންނާނުންނެވެ. ޑައިރެކްޓަރަކީ "ސްލަމްޑޯގް މިލިއަނާ" ގެ ޑައިރެކްޓަރު ޑެނީ ބޮޔޭލް އެވެ.\nއެހެންވީމަ މި ފެންވަރުގެ ފިލްމަކަށް ބޮކްސް އޮފީހުގައި ރަނގަޅު ފެށުމެއް ނުލިބުމަކީ ޔުނިވާސަލް އަށް ވެސް ލިބިގެން ދިޔަ ހައިރާން ކަމެކެވެ. އެހެން ނަމަވެސް އެ ސްޓޫޑިއޯ އިން ބުނަނީ ފަހުން އަދި ރަނގަޅުވާނެ ކަމަށެވެ.\nފިލްމު ފްލޮޕްވިޔަ ނުދީ ހިފެހެއްޓުމަށް މި ފިލްމަށް ބޮކްސް އޮފީހުގައި މަދުވެގެން 120 މިލިއަން ޑޮލަރު ބޭނުންވާނެ އެވެ. ފިލްމުގެ ވިޔަފާރި މިހާރު ކުރިއަށް ދާ ގޮތަށް ބަލާއިރު އެއީ އަވަހަކަށް ހާސިލުކުރެވިދާނެ އަދަދެއް ނޫނެވެ.\nއެހެން ނަމަވެސް ކުރިއަށް އޮތް އެވޯޑް ސީޒަނާ އެކު މި ފިލްމު އެވޯޑްތަކުގެ ފެވަރިޓަކަށް ބަދަލުވެ އޭގެ ވިޔަފާރި ރަނގަޅުވެގެންދާނެ ކަމަށް ދިރާސާކުރާ ފަރާތްތަކުން ވެސް ބުނެ އެވެ.


Rathafandhoo Rayyithunge Faraathun Nadella Rayyithunnah Eheege Thakethi Fonuvaifi ރަތަފަންދޫ ރައްޔިތުންގެ ފަރާތުން ނަޑެއްލާ ރައްޔިތުންނަށް އެހީގެ ތަކެތި ފޮނުވައިފި – Huvadhoo News Rathafandhoo Rayyithunge Faraathun Nadella Rayyithunnah Eheege Thakethi Fonuvaifi Huvadhoo News\nރަތަފަންދޫ ރައްޔިތުންގެ ފަރާތުން ނަޑެއްލާ ރައްޔިތުންނަށް އެހީގެ ތަކެތި ފޮނުވައިފި\nރަތަފަންދޫއިން ނަޑެއްލާއަށް ހަދިޔާ ކޮށްފައިވާ ތަކެތި-- ފޮޓޯ/ ފޭސްބުކް/ހުސައިން ޝިނާން\nގދ ނަޑެއްލާއިން ކޮވިޑްގެ ކޭސްތަކެއް ފެނި އެރަށް މޮނިޓަރިންގ އަށް ލާފައިވާތީ، ގދ ރަތަފަންދޫ ރައްޔިތުންގެ ފަރާތުން އެހީގެ ތަކެތި ފޮނުވައިފިއެވެ.\nއެގޮތުން ރަތަފަންދޫ ރައްޔިތުންގެ ފަރާތުން ނަޑެއްލާ ރައްޔިތުންނަށް އެހީތެރިވުމުގެ ގޮތުން ފޮނުވާފައިވަނީ 92 ކޭސް ފެނާއި،5ބަސްތާ ހަނޑޫ، 1 ބަސްތާ ފުށް އަދި 1 ބަސްތާ ހަކުރެވެ. މިހާރު މިތަކެތިވަނީ ނަޑެއްލާ ކައުންސިލްއާ ހަވާލުކޮށްފައެވެ.\nރަތަފަންދޫގެ އިތުރުން އެއަތޮޅު މަޑަވެލި، ފިޔޯރީ، ފަރެސްމާތޮޑާ އަދި ތިނަދޫއިންވެސް ވަނީ ނަޑެއްލާއަށް އެހީގެ ތަކެތި ހަދިޔާކޮށްފައެވެ. އޭގެ އިތުރުން އަމިއްލަ ބައެއް ފަރާތްތަކުންވެސް ނަޑެއްލާ އަށް ދިމާވެފައިާ ހާލަތުގައި ނަޑެއްލާ ރައްޔިތުންނަށް ގިނަގުނަ އެހީތެރިކަން ފޯރުކޮށްދެމުންދާކަން ފާހަގަކޮށްލެވެއެވެ.\nގދ ނަޑެއްލާއިން ތިނަދޫއަށް ގެނައި ބަލި މީހަކު ކޮވިޑް-19 އަށް ޓެސްޓް ހެދުމުން، ޕޮޒިޓިވްވެފައިވާތީ އެރަށުން އެމީހާ އާ ގާތުން ދިމާވި ފަރާތްތަކުގެ ސާމްޕަލް ނަގައި ހެދި ޓެސްޓުން9ފަރާތެއް ޕޮޒިޓިވްވުމާ ގުޅިގެން އެރަށަށް އަރައި ފޭބުން ވަނީ މަނާކޮށްފައެވެ.\nއެގޮތުން މިހާރު އެރަށުން ޖުމްލަ 105 ފަރާތެއް ކޮވިޑް-19 އަށް ޕޮޒިޓިވްވެފައިވާއިރު، ބަލިން ފަސޭހަވެފައިވަނީ3ފަރާތެކެވެ.\nކޮވިޑް19 ގދ ނަޑެއްލާ ގދ ރަތަފަންދޫ


Yameen Maraali Meehunnai, Yaameenah Hamalaadhin Goi Aamu Koffi\nޔާމީން މަރާލި މީހުންނާ ޔާމިނަށް ހަމަލާދިން ގޮތް އާއްމުކޮށްފި\nހަބަރު | އިޖުތިމާއީ |9އޯގަސްޓު 2017 | 13 ކޮމެންޓް\nސޯޝަލް މީޑިއާ އެކްޓިވިސްޓު އަދި ބްލޮގަރު ޔާމީން ރަޝީދު މަރާލުމުގައި ބައިވެރިވި މީހުންނާއި ޔާމީނަށް ހަމަލާ ދިން ގޮތް ފުލުހުން ހާމަކޮށްފިއެވެ.\nފުލުހުން މިއަދު ބުނި ގޮތުގައި ޔާމީން މަރާލީ ދެ ގުރޫޕަކަށް ބަހާލައިގެން ކުރި މަސައްކަތުންނެވެ. އޭގެތެރެއިން އެއް ގުރުޕަކީ ޔާމީނަށް ފާރަލީ ގުރޫޕެވެ. ދެވަނަ ގުރޫޕަކީ ޔާމީނަށް ހަމަލާދިން ގުރޫޕެވެ.\nފުލުހުން ބުނި ގޮތުގައި ޔާމީނަށް ހަމަލާދީފައިވަނީ ދެމީހެކެވެ. އެއީ މީގެ ކުރިން ވެސް މައުލޫމާތު ހާމަކޮށްފައިވާ ހ.އަންނާރުމާގޭ، އިސްމާއީލު ހައިސަމް ރަޝީދާއި މ.އިރާސްމިކްގެ، އަހުމަދު ޒިހާން އިސްމާއީލެވެ. އެ ދެ މީހުން ޔާމީނަށް ހަމަލާދިން އިރު އިސްމާއީލު ރަޝީދު ހުރީ ޔާމީން އުޅެމުންދާ ގޭގެ ބޭރު މަގުމަތީގައި މީހަކު އާދޭތޯ ބެލުމަށް ކަމަށް ފުލުހުން ބުންޏެވެ.\nއެ މައްސަލާގައި ދެން ހައްޔަރުކޮށްފައިވަނީ މުހައްމަދު ދިފްރާން އާއި މ.ކުދެހި ހަސަން ޝިފާޒާއި، ގދ.ތިނަދޫ ހިކިފިނިފެންމާގެ އަހުމަދު ނަސޫހުއާއި، މ.ޕާލްމާވިލާ މުހައްމަދު ޔަޝްފައު ރަޝީދާއި، މ.ކޮޅުފުށީ، އީސްޓު ހަސަން ޒިޔާދެވެ.\nފުލުހުން ބުނި ގޮތުގައި ޔާމީން މަރާލި ރޭ (އެޕްްރީލު 23،2017) ވަނަ ދުވަހުގެ ރޭ 2:23 ހާއިރު ޔާމީން އޭނާގެ ގެއަށް ދިއުމަށް އޮފީހުން ނުކުމެއެވެ. އޮފީހުން ނުކުމެގެން ގޮސް ގާޒީ ބިލްޑިންގުގެ އިރުމަތީ ގޯޅިން އަމީރު އަހުމަދު މަގަށް އެޅުމާ ހަމައަށް ދެ މީހަކު ޔާމީނަށް ފާރަލަމުން ތިން ނަންބަރު ފާލަމާ ހަމައަށް ދެއެވެ. ގާޒީ ބިލްޑިންގުގެ އިރުމަތީ ގޯޅިން ޔާމީން އެޅުމުން ބޮޑު ތަކުރުފާނު މަގުން އިރަށް ގޮސް މަސްވެރިންގެ ޕާކާ ހަމައަށް އެމީހުން ގޮސްފައިވެއެވެ. އެ ދެ މީހުންގެ ތެރއިން އެކަކު ދިޔައީ ފޯނުން ވާހަކަ ދައްކަމުން ކަމަށް ފުލުހުން ބުންޏެވެ.\nއެ ރޭ 2:30 ހާއިރު ތިން މީހަކު މ.ސްޕެޓިއުލާއަށް ދެ ސައިކަލުގައި ގޮސް ދެ މީހަކު އެ ގެއަށް ވަދެއެވެ. އެ ދެ މީހުން ގެއަށް ވަނުމަށްފަހު އެގެތެރޭގައި ހަރުކޮށްފައިވާ ކެމެރާގެ ޑައިރެކްޝަން ބަދަލުކޮށް ލައިޓް ހޯލްޑަރުން ލައިޓު ދޫކޮށް ލައިޓު ނިއްވާލާފައިވެއެވެ.\nއެ މީހުން ޔާމީން އުޅޭ ގެއަށް ގޮސް ވަން އިރު ޔާމީން ހުރީ ޗާންދަނީ މަގާއި ކެނެރީ މަގާ ގުޅުނު ހިސާބުގައި ކަމަށް ފުލުހުން ބުންނެވެ.\nޔާމީނަށް ގެއާ ހަމައަށް ދެވުނީ 2:46 އެހާކަށްހާއިރުއެވެ. ގެއަށް ވަދެ ލިފުޓަށް އެރުމަށް ލިފުޓަށް ފިއްތި ވަގުތު ލިފުޓު ހުޅުވި ވަގުތާ ޔާމީނަށް ހަމަލާދިން ވަގުތާ ވަނީ ދިމާވެފައެވެ. އެހެންކަމުން ޔާމީނަށް ހަމަލާދިން މަންޒަރު ލިފުޓުގެ ކެމެރާއިން ފެންނަ ކަމަށް ވެސް ފުލުހުން ބުންޏެވެ.\nޔާމީން މަރާލި މައްސަލާގައި އަށް މީހެއްގެ މައްޗަށް ދައުވާ ކުރަން ފޮނުވި ނަމަވެސް ދައުވާކޮށްފައިވަނީ ހަތް މީހެއްގެ މައްޗަށެވެ. އެ ހަތް މީހުންގެ ތެރެއިން ހަ މީހެއްގެ މައްޗަށް އުފުލާފައި ވަނީ ތޫނުއެއްޗެއް ބޭނުންކޮށްގެން ގަސްތުގައި މީހަކު މެރުމުގެ ކުށުގެ ދައުވާއެވެ.\nހަތް ވަނަ މީހާގެ މައްޗަށް އުފުލާފައި ވަނީ ތޫނުއެއްޗެއް ބޭނުންކޮށްގެން ގަސްތުގައި މީހަކު މެރުމުގައި ބައިވެރިވުމުގެ ކުށުގެ ދައުވާއެވެ.\nއޯކޭ. ދެން ކޮން ސަބަބަކާއި ހެދި މަރާލަން ޖެހުނީ؟ ކާކު ފަންޑު ކުރީ، ކާކު ބުނެގެން މަރާލީ؟\nގުދުގުދާ ބެއްޔާގެ ތައްޚާނު\nބެއްޔާގެ ދޮންބައްޕަ، ކޮއްކޯ މިމީހުންނަނީ ހުސް ޕޮލިހުންގެ ކޮމެންޓް! ބެއްޔާގެ ކޮމެންޓްގައި ހަޤީޤަތްއެއޮތީ ހާމަ ކޮއްދީފައި! އަރާގަތް ރުޅިން ދެން ކިޔޭނުކިޔޭ އެއްވެސް ނޭގުނު! ކަލޯމެން މާލޭގައި އުޅެވޭނީ ތިޔަގޮތައް މީހުންގެ ލޭބޮއިގެން ވަޒީފާ އަދާ ކޮއްގެން ލިބޭފައިސާއިން! ދެން ލަލަލާ!\nފުލުހުން ހައްޔަރުކޮށްގެން ގެންގުޅެނީ ކަމާނުބެހޭ މީހުން. މިއީ ދީނީ ކަމެއްގޮތުގަ ހަދަން މަސައްކަތް ކުރަނީ. އޭގަތެރޭގަ އެބަތިބި އެކަހަލައެއްވެސް ކަމެއްގައި ދުވަހަކުވެސް ނޫޅޭ ކުދިން. ނުލާހިކު ރަނގަޅު ކުދިން. އެކުދިން ރޮއިރޮއިފަ އެކިޔަނީ، މަންމާ ސަލާމަތްކޮށް ދޭށޭ ހެޔޮނުވާނޭ. ތިމަންނަ ނުކުރަމޭ...... މިހާރު ފުލުހުން ކަންތައް ތިކުރާ ގޮތުން މިގައުމުގައި ދީނީ ހަނގުރާމައެއް ފެށޭނީ. ދީނަށް ލޯބިކުރާ މީހަކު މީހުންނުމަރާނެ. މިހާތަނަށް އެއްވެސް ރިކޯޑެއް ނޯންނާނެ. މުޅިންވެސް މީހުން މަރާފަ ހުރީ ގޭންގް ސްޓާރުން ސިޔާސީ މީހުން އަޑީގަ ތިބެގެން. ނޫންސް ކޮންފަރެންްސްއަކީ ބޮޑު ގޭމެއް\nމާނައަކީ ބެއްޔާއަށް މިކަން ކުރި މީހުން އެނގެޔޭ،! ނޫނީ ބެއްޔާއޭ އެކަންކުރީ ބެއްޔާ ހައްޔަރުކުރަން ފެނޭ!!\nވަރަށް ސާފުކޮށް އެބަބުނޭ މިމީހުން މިކަންކުރީ މިވެނިގޮތަކަށް އެމީހުން ވިސްނާފައޭ. އޭގެން އެކަކުވެސް އިއުތިރޫފުވީތޯ؟؟؟ އިއުތިރާފް ނުވާނަމަ "މިމީހުން ގަބޫލުކުރާ ގޮތުގައި އެކަން ކުރަންޖޭހޭތީވެ މިމީހުން ގަބޫލުކުރާ ގޮތަށް އެކަންކުރީއްޔާ" ފުލުހުން ތަކުރާރުކޮށް އެބުނަނީ ކޮން ހެއްކަކަށް ބިނާކޮށްތޯ؟\nހޭވް ސަމް ބޯލްސް އެންޑް ޑޫ ޔޯރ ޖޮބްސް މޭން!!!\nކޮއްކޮ އައްވެސް ބެއްޔާއަށް ވެސް ހަމަ ސާބަސް. ހަނދާންނެތުނީ ދޯ. މިހެން ހަމަ ޜިލްވާންގެ ކޭސްވެސް ދެއްކި. ކޮބާ އެކަން މިހާރު. ހަމަތިޔައްވެސް ވާނީ ހަމަ އެހެން.\nބެއްޔާ ކަލޭ ދާންވީނު ތަހުޤީގުކުރަން އެހެން ވީއިރު. އަދި އެކަން ކުރި މީހުން ހައްޔަރު ކުރަންވީނު. މާބޮޑަށް ބެއްޔާއަށް އެގެނީ އެއީ ވީ ގޮތަކީ\nބެއްޔަހުށްތު ހާދަ މޮޅޭ..\nއެރޭ ދެއްކި އެކަކުވެސް ތިތާ ނެތް..މުޅިން މަކަރު ކަމާ ނުބެހޭ ބަޔަކު ހިފަހައްޓައިގެން އެމީހުންގެ ދުވަސްދުއްވާ ލަން ތިއުޅެނީ.....ބޯހަލާކު😠😠\nސަރުކާރު ޕްރެޝަރަށް ވެއްޓިއްޖެ. މިރާއްޖޭގައި ވަރަށް ނުވާކަމެއް މިއީ ބޮޑު ޖަރީމާއެއްގެ ތަހްގީގު މަޢުލޫމާތު ހާމަކުރުމަކީ. އަބަދުވެސް އުޅެނީ ކަންކަން ފޮރުވާ މަތިއަޅަން. މިހާ އަވަހަށް މިކަން ހާމަކުރުމުގެ އަޑީގައި ކޮންމެވެސް ނުބައެއް އުޅޭނެ.\nސިޔާސީ ވާހަކަތައް އޮއްބާލަން ދެބޯގެރި ދުއްވަން ފެށީ\nފޭކް ސްޓޯރީއެއް! އިސްލާޢީލް ރަސީދު މަގުމަތީ ހުރީ ފާރަޔަށޭ ބުނިއިރު އިއްސޭ އެރޭ އައީ ހުޅުލޭ އެއަރޕޯޓްގެ ޖޮބްްނިންމާފައި އެރޭ ގެއަށް! ޔާމީނު ގެ އާ އިއްސޭގެގޭ ހުންނަނީ އެއްހިސާބެއްގަ! އިއްތިފާގުން އިއްސޭއަށް ޔާމީނު މަރާލި މީހުން ރަގަޅަށް އިގޭތީ އޭނާ ހައްޔަރު ކޮއްގެން ގެންގުޅެނީ! މުޅިން ވެސް ހައްޔަރު ކޮއްގެން މިހާރު އެގެންގުޅެނީ އެއްވެސް ގޮތަކުން ޔާމީނު ރަސީދުގެ މަރާ ގުޅޭ ބައެއްނޫން! ފުރަތަމަ ޕޮލިހުން ސީސީޓީ ފުޓޭޖްގައި ދެއްކި އެއްވެސް މީހަކު ނުހިމެނޭ!


Aammu rayyithun ge party ufehdhumah dhin huhdha Commission in baathilkoffi - vNews.mv\nއާންމު ރައްޔިތުންގެ ޕާޓީ އުފެއްދުމަށް ދިން ހުއްދަ ކޮމިޝަނުން ބާތިލްކޮށްފި\nރިފާޢަތު Male' | 22 June 2022, 11:18\nއާންމު ރައްޔިތުންގެ ޕާޓީގެ ނަމުގައި ސިޔާސީ ޕާޓީއެއް އުފެއްދުމަށް އިލެކްޝަންސް ކޮމިޝަނުން ދިން ހުއްދަ ބާތިލްކޮށްފިއެވެ.\nމިކަން ހާމަކޮށް އިލެކްޝަންސް ކޮމިޝަންގެ ނައިބު ރައީސް އިސްމާއިލް ހަބީބު ކުރެއްވި ޓްވީޓެއްގަ ވިދާޅުވީ "ޢާންމު ރައްޔިތުންގެ ޕާޓީ"ގެ ނަމުގައި ސިޔާސީ ޕާޓީއެއް އުފެއްދުމަށްޓަކައި ސ. ހިތަދޫ، ކަނަންދޫގެ، އަހްމަދު ސަޢީދަށް އީސީ އިން ދީފައިވާ ހުއްދައިގެ މުއްދަތު ހަމަވިއިރު، އެއްވެސް ފޯމެއް ހުށަހަޅުއްވާފައި ނުވާތީ، އެ ހުއްދަ ކޮމިޝަނުން ބާތިލް ކޮށްފައިވާ ކަމަށެވެ.\n"އާންމު ރައްޔިތުންގެ ޕާޓީ"ގެ ނަމުގައި ސިޔާސީ ޕާޓީއެއް އުފެއްދުމުގެ ހުއްދަ ކޮމިޝަނުން ދިނީ 2020 ވަނަ އަހަރުގެ ފެބްރުއަރީ މަހުގެ ފަސްވަނަ ދުވަހުއެވެ.\nސިޔާސީ ޕާޓީގެ ގާނޫނުގެ 11 ވަނަ މާއްދާގައި ބުނެފައިވަނީ ސިޔާސީ ޕާޓީއެއް އުފެއްދުމަށް އެދި ހުށަހަޅާ ފަރާތުން އެޕަޓީއެއްގެ މެންބަރަކަށްވުމަށް މަދުވެގެން 3000 މީހުންގެ ސޮއި ހޯދާ ކޮމިޝަނަށް ހުށަހަޅަން ވާނެ ކަމަށެވެ.\nޕާޓީތަކަށް ދައުލަތުގެ ބަޖެޓުން ފައިސާ ލިބޭނީ ދިހަ ހާސް މީހުންގެ ސޮއި ހުށަހެޅުމުންނެވެ.\nސިޔާސީ ޕާޓީތަކުގެ ދަފްތަރުގައި މިހާރު ރަޖިސްޓްރީކޮށްފައި ވަނީ 10 ޕާޓީއެވެ. އެއީ އެމްޑީޕީ، ޕީޕީއެމް، ޖޭޕީ، އަދާލަތު ޕާޓީ، ޑީއާރްޕީ، އެމްޑީއޭ، އެމްޓީޑީ، ޕީއެންސީ، އެމްއެސްއެލްޑީޕީ އަދި އެމްއާރްއެމްއެވެ.\nއިލެކްޝަންސް ކޮމިޝަންގެ ދަފްތަރުން ދައްކާގޮތުން ނަމަ އެންމެ ގިނަ މެމްބަރުން ތިބި ޕާޓީއަކީ ވެރިކަންކުރާ މައި ޕާޓީ އެމްޑީޕީއެވެ.\nއިލެކްޝަންސް ކޮމިޝަން ރާއްޖެ ސިޔާސީ\nއީސީން މި ޕާޓީތަކުގަ މިހާރު ތިބި މީހުންގެ ސައްހަކަން ބެލުމުގެ މަސައްކަތެއް ހިންގާލަނިކޮށް އަސްލު މިހާރު ޕާޓީތަކުގަ މީހުނަތިބީ ކިހިނެއްކަން އެނގިދާނެ. މިކަން މިހާރު ކޮށްލަން އެބަޖެހޭ ހެން ހީވަނީ. އަސްލު ރައްޔިތުންނަށް ނޭނގި އެމީހުން ދައްކައިގެން ޕާޓީތަކުން މި ފައިސާ ހޯދަނީ


Inthigaalee Insaafakee Raajje Ah Dheyn Jehe Faruva Eh: Raees Nasheed - Vaguthu\nއިންތިގާލީ އިންސާފަކީ ރާއްޖެއަށް ދޭންޖެހޭ ފަރުވާއެއް: ރައީސް ނަޝީދު\n8 މަސް ކުރިން ( ޖޫން 16, 2020 )\nމަޖިލިހުގެ ރައީސް މުހައްމަދު ނަޝީދު ރިޔާސަތުގައި. --- ފޮޓޯ: މަޖިލިސް\nއިންތިގާލީ އިންސާފުގެ މަޝްވަރާ އަކީ ރާއްޖެއަށް ދޭންޖެހޭ ފަރުވާއެއް ކަމަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދު މިއަދު ވިދާޅުވެއްޖެއެވެ.\nރައްޔިތުންގެ މަޖިލިހުގެ ޖަލްސާގައި ނަޝީދު ވިދާޅުވީ ފެބްރުއަރީ 7، 2012 ގައި އެމަނިކުފާނުގެ ވެރިކަން ބަދަލުވީ ގޮތް އާންމުން ހަނދާން ނެތިފައިވީ ނަމަވެސް އެކަމާ ގުޅޭ ކަމެއް ދިމާވުމުން އެ ވާހަކަތައް ހަނދާން ހުންނަ ކަން އެނގިވަޑައިގެންފައިވާ ކަމަށެވެ.\nއެހެންވެ، އެކަންކަމަށް އިންސާފު ލިބެން ޖެހޭ ކަމަށް ވެސް އެމަނިކުފާނު ވިދާޅުވިއެވެ. އިންތިގާލީ އިންސާފާއި ގުޅޭ ބިލްތަކަށް އާންމުންގެ ހިޔާލު ހޯދައި މަޝްވަރާ ކުރަން ޖެހޭ ކަމަށް ވެސް ނަޝީދު ވިދާޅުވިއެވެ.\nކޮވިޑް-19 މިހާރު ރާއްޖެއިން ވެސް ފެނިފައިވުމާ ގުޅިގެން އިންތިގާލީ އިންސާފުގެ ބިލަށް ހިޔާލު ހޯދަން ރައްޔިތުންގެ މަޖިލީހުގެ އިދާރާގައި ބާއްވަން ތާވަލުކުރި ބައްދަލުވުން ވަނީ ކެންސަލް ކޮށްފައެވެ.\nރައްޔިތުންގެ މަޖިލީހުގެ އިދާރާއިން މީގެކުރިން އިންތިގާލީ އިންސާފުގެ ބިލަށް ހިޔާލު ހޯދުމުގެ ބައްދަލުވުން ތާވަލުކޮށްފައި އޮތީ މާރޗް 11 ވަނަ ދުވަހުގެ ރޭ މަޖިލީހުގެ އިދާރާގައެވެ. ނަމަވެސް އެ ބައްދަލުވުން ކެންސަލްކުރީ އޭރުގެ ހާލަތަށް ބެލުމަށްފަހު ކަމަށް މަޖިލީހުގެ އިދާރާއިން ވިދާޅުވެއެވެ.\nއެ ބައްދަލުވުމުގައި އެޓާނީ ޖެނެރަލް އިބްރާހީމް ރިފްއަތާއި ބިލު ދިރާސާ ކުރާ ހިއުމަން ރައިޓްސް ކޮމެޓީ އެންޑް ޖެންޑާ ކޮމެޓީގެ މުގައްރިރު އަދި ހިންނަވަރު ދާއިރާގެ މެންބަރު ޖީހާން މަހުމޫދާއި ޖުޑީޝަރީ ކޮމެޓީގެ މުގައްރިރު އަދި މާފަންނު އުތުރު ދާއިރާގެ މެންބަރު އިމްތިޔާޒު ފަހުމީ އަދި ތުޅާދޫ ދާއިރާގެ މެންބަރު ހިސާން ހުސައިންގެ އިތުރުން ބިލު މަޖިލީހަށް ހުށަހެޅުއްވި ހިތަދޫ މެދު ދާއިރާގެ މެންބަރު އަހުމަދު ރަޝީދު ބައިވެރިވެވަޑައިގަންނަވާ ގޮތަށް އޮތީ ހަމަޖެހިފައެވެ.\nޖޫން 16, 2020 12:16\nހީވަނީ ފަހުތަޅާލުންގަނޑު ގާތްވަނީހެން. ކޮންމެފަހަރަކުވެސް ޅައެއްޗެއް އަޅާފަނިމެނީ.\nޖޫން 16, 2020 12:32\nބުލެބަލަ ބޮޑުވަޒީރެއްގެ ބޭސް ފަރުވާ ރާއްޖެއަށް ބޭނުންވެއްޖޭ. ކީއްވެފާޅުގަ ބުނަން ނުކެރިގެން ތިއުޅެނީ. އޮޅުވާލައިގެން ތިކަމެއްނުވާނެ. މިފަރަުވެސް ހަމަ ވެއްޓޭނީ.\nޖޫން 16, 2020 12:33\nAlah balaafiyyaa varah editing ginavaane\nޖޫން 16, 2020 12:41\n11 Aharu kuhjaa rape kuri meehaage vanavaru haamakohfi.\nޖޫން 16, 2020 12:42\nMisarukaaruge verin olhifa thiby migaumuge rahyithun nakah olhifaeh nuvey baageen naky konbaeh kamehves adhi migaumun 19 Dhivehin shaheedh kohlumuga adyga thiby konbaeh kanves\nޖޫން 16, 2020 13:09\nމެރިން ދާއިރާގެ ކޮލެޖެއްގައި އުޅެފައި އެންމެ ފުލުން މާކްސް ހޯދައިގެން ކިރިޔާ ފާސްވީމާ ޑިގްރީ ހިފައިގެން އައިސް ނޫސްވެރިކަން ކުރަން އުޅުނު ރޯނުއެދުރެއް ދައުލަތުގެ އެތައް މުުއައްސަސާއެއް ނަޖިސްކޮށް ސަކަރާތް ގަންނާކަށް ދެނެއް ދުލެއް ނުކުރެވޭނެ. އެމީހަކަށް ލެވުނު ހިތްވަރެއްްލާފަ މި ޖައްބާރުންގެ ބާރު ހަމައަކަށް އަޅުވާ ހައްގު ބޮޅުބޮޅަށް ފައްތަން ޖެހޭ ދުވަސްތައް މިފެށުނީ ކަމަށް ބަލާ\nޖޫން 16, 2020 13:21\nމަ ހިތަށް އަރަނީ ކޮންކަމެއް ވެނިމެންދެންތޯ ދިވެހިން ބަލަހަށްޓައިގެން މިތިބެނީ؟ މިއީތޯ ރަށްޔިތުން ނުވެގެން މަރުދަންޖެހުނު ކަންކަން.؟ 500 ރުފިޔާ އަށް ވޯޓު ވިއްކާލީމާ ފަހުން ބޮޑުތަނުން ދަރަނިވެރިވެ ބިކަވާތަން އަދިވެސް ދިވެހިންނަށް ގަބޫލު ނުކުރެވެނީތޯ؟ ތާހިރު ދިރި އުޅުމާއި ނުތާހިރު ދިރިއުން/ އެޖެންޑާ 19 އާއި ރަށްވެހި ފަތިހާއި، ޖަޒީރާ ރާއްޖެ ފަދަ ތަސައްވުރެއް ނެތް ލޭބަލް ތަކުން ދެއްކި ހުވަފެނަކީ ޝައިތާނީ މަކަރުވެރި ރޭވުންތަކެއްކަން ވިސްނޭވަރު ނުވަނީތޯ.؟ މާޒީގައި ގައުމު ދުށް އެންމެ ނުރަށްކާތެރިކަން ކަމަށް ވުރެން ބިރުވެރި ދުވަސްތަކެއް ގައުމަށް ދިމާވެދާނެ ހުރިހާ ހާލަތެއް މިއަދު މިވަނީ ދިވެހިންނާއި އަރާ ހަމަކޮށްފައި. އެކަން އަހަރެންގެ ކޮށި ވިސްނުމަށް ވެސް އިހުސާސްވޭ.!\nޖޫން 16, 2020 13:39\nމީ ކީކޭ ހިތައް އަރައިގެން އުޅޭ އެއްޗެއް\nޖޫން 16, 2020 15:24\nޔާމީން ސަލާމަތް ކުރުމަށް ކުރާ މަސައްކަތުގެ އަޑު ކަޑުވާލަން ދެކޮޅުނުޖެހޭ ކަމެއްނަގާ މަތިކޮށް ޕްރެޝަރ އުފައްދަނީ. އެކަމެއް ފެއިލްވީމަ ދެން މިކަހަލަތާކުން ތަކުނުޖެހޭ ކޮސް ގޮވަނީ. ކުޑައިރު ނާށި ތާށިކަމަށްބަލާ ވަނދު ގޮބޮޅިން ރިހަކައްކާ އުޅުނު ހަނދާން މިހާރުގެ ޙަރަކާތްތަކުން އާވޭ.\nޖޫން 16, 2020 22:49\nياﷲ! ކެނެރީގެ މުޙައްމަދު ނަޝީދުގެ ނުބައި ޢަމަލު ތަކުން މި ދިވެހި ރާއްޖޭގެ އެންމެހައި ދިވެހި، މުސްލިމް ރައްޔިތުން ސަލާމަތް ކޮށްދެއްވާނދޭވެ! އާމީން.


Manta Air in dharavandhoo ah schedule dhathuru thah fashaifi\nވިޔަފާރި - މަންޓާ އެއަރ\nމަންޓާ އެއަރއިން ދަރަވަންދޫއަށް ޝެޑިއުލް ދަތުރުތައް ފަށައިފި\nއޭޕްރިލް 18ގެ ނިޔަލަށް 499ރ. އަށް ޓިކެޓް ލިބޭނެ\nކ. މާލެ 11 އޭޕުރިލް 2019 | ބުރާސްފަތި 15:54 3,383\nމަންޓާ އެއަރއިން ދަރަވަންދޫއަށް ދަތުރުފެށުން - ރައީސް އޮފީސް\nމަންޓާ އެއާލައިންގެ ޝެޑިއުލް ދަތުރުތައް ބުރާސްފަތި ދުވަހު ބ. ދަރަވަންދޫއަށް ފަށައިފިއެވެ.\nބުރާސްފަތި ދުވަހު މެންދުރު ދަރަވަންދޫއަށް ބޭއްވި ފުރަތަމަ ފްލައިޓަށް ފަހު ދަރަވަންދޫ އެއަރޕޯޓުގައި ވަނީ ކުޑަ ރަސްމިއްޔާތެއް ބާއްވާފައެވެ. އެގޮތުން ދަރަވަންދޫއަށް ބޭއްވި ފުރަތަމަ ފްލައިޓްގެ ކެޕްޓަނުންނާއި ކުރޫއިން އަދި މަންޓާ އެއަރގެ އިސްވެރިން ވަނީ ބައިވެރިވެވަޑައިގެންފައެވެ.\nމަންޓާ އެއާރގެ ދަތުރުތައް ދަރަވަންދޫ އަށް ފަށާފައިވާއިރު އެ ކުންފުނިން ވަނީ މި މަންޒިލަށް ހާއްސަ އަގުތަކެއް ކަނޑައަޅާފައެވެ. އޭޕްރިލް 18 ވަނަ ދުވަހުގެ ނިޔަލަށް ބޮޑު މީހަކަށް ކޮޅަކަށް 499 ރުފިޔާއެވެ. އަދި ކުޑަކުއްޖަކަށް ކޮޅަކަށް 249 ރުފިޔާއެވެ.\nއެޑްވާންސްކޮށް ޓިކެޓް ނަންގަވާ ފަރާތްތަކަށް 549 ރުފިޔާއިން ފެށިގެން ޓިކެޓް ގަންނަން ލިބޭނެއެވެ. ފުރަތަމަ ދުވާލަކު ދެ ފްލައިޓް ދަތުރު ކުރަން ހަމަޖެހިފައިވާއިރު، ކުރިޔަށް އޮތްތާގައި ތިން ފްލައިޓް ދަތުރު ކުރުމަށް ހަމަޖެހިފައިވާ ކަމަށް މަންޓާއިން މައުލޫމާތުދެއެވެ. މަންޓާގެ ޓިކެޓްތައް އެކުންފުނީގެ ވެބްސައިޓް މެދުވެރިކޮށް ބުކް ކުރެވޭނެއެވެ.\nމަންޓާ އެއަރގެ ސީއެމްއޯ އަހުމަދު މައުމޫނު ވިދާޅުވީ، ދަރަވަންދޫ އަށް ދަތުރު ފެށުމުގެ ސަބަބުން އެސަރަހައްދަށް ދަތުރު ކުރަން ބޭނުންވާ ފަރާތްތަކަށް ލުއި ފަސޭހަތަކެއް ލިބިގެން ދާނެ ކަމަށެވެ.\nއެ އެއާލައިނުން ދޭ ހިދުމަތަކީ އެންމެ ރަނގަޅު އަދި ކަސްޓަމަރުން ހިތްހަމަ ޖެހޭ ފެންވަރުގެ ހިދުމަތަކަށް ދެމެހެއްޓެނިވި ގޮތެއްގައި ކަސްޓަމަރުންނާއި ހަމައަށް ފޯރުކޮށްދިނުމަށް މަސައްކަތް ކުރާނެ ކަމަށް މައުމޫނު ވިދާޅުވިއެވެ.\nމަންޓާ އިން ވަނީ މިހާތަނަށް ތިން ފްލައިޓެއް ރާއްޖެ ގެނެސްފައެވެ. އެ އެއާލައިނުން އެންމެ ފުރަތަމަ ދަތުރު ކޮށްފައިވަނީ ދ. ކުޑަހުވަދޫ އަށެވެ. މަންތާގެ ދަތުރުތައް ތ. ތިމަރަފުއްޓަށް ކުރަން ހަމަޖެހިފައިވާ ކަމަށް އެ އެއާލައިނުން ވަނީ ބުނެފައެވެ. އަދި ކުރިއަށް އޮތް މުސްތަޤްބަލުގައި މަންތާ ސީޕްލޭން ދަތުރުތައް މި އަހަރުތެރޭ ފަށަން ނިންމާފައިވާ ކަމަށްވެސް އެ އެއާލައިނުން ވަނީ ބުނެފައެވެ.\nރާއްޖޭގެ އެތެރޭގެ އުދުހުންތަކުގައި މަންތާގެ އިތުރުން ގައުމީ އެއަރލައިން މޯލްޑިވިއަންގެ އިތުރުން ފްލައިމީ ހަރަކާތްތެރިވެއެވެ.


Mohamed Siruhan: އެ އައީ އޮޔާ\nއަހަރެންގެ ރަށުގައި ތަންކޮޅެއްކުރީ ޒަމާނެއްގައި ރަށުގެ ދެކުނުފަރާތު އަތިރިމަތީގައި ޒިޔާރަތެއް ހުރެއެވެ. އެތަން ހުންނަނީ މީހުން ނޫޅޭ ހިސާބެއްގައި ވަލުތެރޭގައެވެ. އެ ޒިޔާރަތް ކައިރިން މީހަކު ދަންޏާ މީހާގެ އައުރަ ފޮރުވަންޖެހެއެވެ. ކުރު އެއްޗެއްލައިގެން ހުރިއްޔާ ކަކޫ ފޮރުވަނީ ކަކުލުގައި ދެ ފަތް އަޅައިގެންނެވެ. ނަމަވެސް ފަލަމަސްގަނޑުގެ ބައެއް އޮންނަނީ ހާމަޔަށް ފެންނާށެވެ. އެ ޒަމާނާއި މިޒަމާނުގެ އައުރަ ނިވާކުރުމުގެ ފަލްސަފާ ހާދަ އެއްގޮތެވެ. މިޒަމާނުގެ އަންހެންކުދިން ބުރުގާ އަޅާފައި އޮންނަނީ ހަމައެކަނި އިސްތަށިގަނޑުގެ މަތީގައެވެ. ހަށިގަނޑުގެ ދެންހުރިބައިތައް ހުންނަނީ ހާމަޔަށް ފެންނަގޮތަށް ނަމުގައި ބުރުގާ އެޅިފައެވެ. މުޖްތަމަޢުގައި ބަލި ފެތުރުނަސް ނުވަތަ ނުފެތުރުނަސް ހެދުން އެޅުމުގެ ފަލްސަފާއަށް އެއޮތީ ބަލިޖެހިފައެވެ. އެހެންނުވާންވީ ކީއްވެހެއްޔެވެ؟ ސަލާމަތް ބުއްދި ހުރި ކޮންމެ މީހަކަށްވެސް އިނގޭނެފަދައިން ހެދުންއަޅަނީ ފުރިހަމައަށް ނިވާވުމުގެ ގޮތުންނެވެ. ތިބާޔަށް އަނެއްކާވަނީ އެ ވައިރަސް ފޯރާފަ ހެއްޔެވެ؟ މި އޮއްގެންދަނީ މައުޟޫއިން މާބޮޑަށް ބޭރަށެވެ.\nކޮންމެއަކަސް މިބުނި ޒިޔާރަތަކީ ދާދިފަހުން ހެދި އިބްރާހިމް ނާސިރުގެ ޒިޔާރަތަށްވުރެ ބޮޑު، މީހުން ނަދުރުބުނެ އަޅުކަންކޮށް އުޅުނު ތާރީޚީ މޮނިއުމެންޓެކެވެ. އެތާނގައި އޮންނަނީ ކޮންމެސް މީހެއްގެ އިނގިލި ބުރިއެއް ވަޅުލާފައިކަމަށް ބުނެއުޅެއެވެ. އެތާނގައިވާ އެއްޗެއް އެންމެމޮޅަށް ދެނެވޮޑިގެންވަނީ މާތް ﷲ އެވެ. މައުމޫނުގެ ޒަމާނުގައި އެތަންވަނީ ލާނެއް ޒުވާނުންތަކެއްވެގެން ހަލާކުކޮށްލާފައެވެ. އަހަރެންވެސް އެތާނގެ އެތެރެއަށް ވަދެ އެމަހާނައިން އެއްޗެއް ފެނޭތޯބެލީމެވެ. އެމަހާނައިގައި ޖަހަންޖެހޭ ގާވެސް ލައްގަނީ ޒިޔާރަތާ ދިމާ ގޮނޑުދަށަށްކަމަށް އެޒަމާނުގައި ބުނެއުޅެއެވެ. އަޖައިބު ކުރަނިވި ކަމެއް ދެއްތޯއެވެ؟ މަހާނަގަލުގެ ބައްޓަމަށް ކޮށާމެށި، ގަދަ ރާޅުގައި އޮޔާ އައިސް އެ ލައްގަނީ އެޒިޔާރަތް ދޮށަށެވެ. ތިބާޔަށް އެވާހަކަ ގަބޫލުކުރަން ދަތިވިކަމުގައި ވިޔަސް އެ ޒަމާނުގައި އެއީ މީހުން ގަބޫލުކޮށްއުޅުނު ވާހަކައެކެވެ. މީހުންގެ ސިކުނޑިއަށް ސަވާރުވާންވެގެން ޖަހާފައި ހުރި ދަންތުރަތަކެކެވެ. ޚާލިގުވަންތަ ﷲ އަށް ޝަރީކުކުރުމަށްޓަކައި ޝައިތާނާ ޖަހާފައިވާ މަޅިތަކެކެވެ.\nމިދުވަސްވަރު އަހަރުމެނަށް މި ޒިޔާރަތާ ގާތްކުރާ ޒިޔާރަތްތަކެއް ނުވަތަ މޮނިއުމެންޓްތަކެއް ނިމިގެންދިޔަ ސަތާރަވަނަ ސާކް ސަމިޓް ބޭއްވި އައްޑޫސިޓީއިން ވަނީ ފެނިގެންގޮސްފައެވެ. ޚަބަރުފަތުރާ ވަޞީލަތްތަކުން އެތަންތަނާބެހޭ ޚަބަރުތައް ކިޔާލުމުން އަހަރެންނަށް ބުނެވެނީ އެއީހަމަ ޒިޔާރަތް މޮނިއުމެންޓްތަކެއް ކަމަށެވެ. ތަފާތަކީ އަދި އެތަންތަނަށް އަޅުކަން ނުކުރެވޭތީއެވެ. އެސިޓީގެ އެކިއެކި ތަންތާގައިވަނީ، ކޮށާމެށި، ރީތި ޝޭޕްޝޭޕަށް ހެދިފައިވާ މޮނިއުމެންޓްތަކެއް ބެހެއްޓިފައެވެ. އެބެހެއްޓީ ކާކުގެ ޒިންމާއެއްގެ ދަށުންކަމެއް މިހާރަކު ނޭނގެއެވެ. ސާކްގެ ޤައުމުތަކުން ރާއްޖޭގައި ބަހައްޓަން ފޮނުވި އެއްޗެހިތަކެކެވެ. ސަރުކާރުން ބޭނުންވެގެން ސާކްގެ ޤައުމުތަކުގެ ހަނދާނެއް ރާއްޖޭގައި ބެހެއްޓުމަށްޓަކައި ކުރިކަމެކެވެ. ފޮރިންމިނިސްޓްރީގެ ތަންކޮޅެއްދަށް ބޭފުޅަކު ވިދާޅުވަނީ ދިވެހިންނަކީ މޮޑްރޭޓް ވިސްނުމުގެ ބައެއްކަމަށް ބަލާ ކުރިކަމެއްކަމުގައެވެ. ފޮރިންމިނިސްޓަރު ބުދުތަކުގެ ޒިންމާ އަޅުވަނީ އައްޑޫސިޓީގެ ކައުންސިލްގެ ބޮލުގައެވެ. އެހެންވީމާ އަހަރެންވެސް މިބުނަނީ އެ މޮނިއުމެންޓް ބެހެއްޓީ އެއްވެސް މީހެއްނޫނެވެ. އެކި ޝޭޕްޝޭޕަށް ކޮށި، މެށި، ކަނޑުގައި އޮޔާއައިސް އެއްގަމުގައި ދެމި އެހުރިތަނެއްގައި ހަރުވެފައި އެހުރި މޮނިއުމެންޓްތަކެއް ކަމަށެވެ. މިހެންބުނުމުން ދެން ޒިންމާނަގަންޖެހޭ ފަރާތެއް ނުހުންނާން ދެއްތޯއެވެ؟\nމި އާދަޔާޚިލާފް މޮނިއުމެންޓްތަކުގެ ސަބަބުން ވަރަށް ގިނަ މެސެޖްތަކެއް އަހަރުންމެންނަށް ލިބިގެން ހިނގައްޖެއެވެ. އެންމެ މުހިއްމު އެއް ޕޮއިންޓަކީ ދީނާއި ސިޔާސަތަކީ ވަކި ކުރެވޭނޭ އެއްޗެއްނޫންކަމެވެ. ފައްޅި އެޅިޔަސް އެތާނގެ ދިފާއުގައި ސިފައިން ނިކުންނަން ވާޖިބުވާނެކަމެވެ. ފައްޅިއަޅާ މީހާވެސް އޭގެ ޒިންމާ އެހެން މީހެއްގެ ބޮލުގައި އަޅުވާނެކަމެވެ. އެއް ފާފަކުރެވޭތީ ދުނިޔޭގެ ލެއްވިހާ ފާފައެއް ކުރަންޖެހޭނެކަމަށް ޤަބޫލުކުރާބަޔަކު އުޅޭކަމެވެ. އަނެކާ ފާފަކުރާތީ ތިމާވެސް ހަމަ އެފާފަ ކުރަންޖެހޭކަމަށް ޤަބޫލުކުރާބަޔަކު އުޅޭކަމެވެ. މުންކަރާތް ނަހީކުރަން އުޅޭމީހުންގެ ބޮލުގައި ދޮގު ތުހުމަތުއަޅުވައި މުންކަރާތްތަކަށް ހަޤީޤަތުގައި އަރައިގަންނަބަޔަކީ އެމީހުންކަމުގައި ބުނެއުޅުމެވެ. މުންކަރާތްތަށް ފެނުމުން މަނާކުރަންޖެހޭ ފަރާތްތަކުން ހަނުހުރުމުގެ މިނިވަންކަން ބޭނުންކުރުމުގެ ސަބަބުން ބޮޑެތި ފިތުނަތަށް އުފެދިގެން ދިއުމެވެ. ބޮޑެތި ފާފަތަށް ކުދި ފާފަތަށް ކަމުގައިދެކޭ މީހުންއެޅޭކަމެވެ. ދެން ހުރި ޕޮއިންޓްސްތަށް ތިބާ އިތުރުކޮށްލާށެވެ.\nއަހަރެން ކަހަލަ ނާ ތަހުޒީބު ''ނެރޯމައިންޑެޑް'' މީހުން މިހެން ދައްކާ ވާހަކަތައްދެކެ ރުޅިގަދަވާނެ ވަރަށް ގިނަ ފަރާތްތައް ވާނެކަން އިނގިހުރިހާލު މިލިޔުން ނިންމާލާނަމެވެ. ލިޔުން ކިޔާލުމުން ރުޅިއިސްވި ހުރިހާ ފަރާތްތަކެއްގެ ފަރާތުން ނިހާޔަތަށް މައާފަށްއެދެމެވެ.\nPosted by Mohamed Siruhan at 3:49 AM\nThanks to Mohamed Siruhan, please go forward with your articles. we like it very much.


އެޑްމިން – Page 300 – Liyuntheringe Gulhun\nVisitors online  270:users  0guests  235bots  35The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\n13 އޭޕްރިލް 2012އެހެނިހެންއެޑްމިން\nކިޔާފައިވާ ޢަދަދު: 172\nމިއަދަކީ ދިވެހިބަހުގެ ދުވަހެވެ. މި ދުވަސް ދިވެހިރާއްޖެއާއި މަލިކުގައިވެސް މިއަދު ފާހަގަކުރަމުން އެބަ ގެންދެއެވެ. މި އަދުގެ މުނާސަބާގައި ދިވެހިރާއްޖޭގެ ޤައުމީ ޔުނިވަރސިޓީގެ ފެކަލްޓީ އޮފް އާޓްސް ފަރާތުން ބާއްވާ ޚާއްޞަ ޖަލްސާ މިއަދު ހަވީރު 4:00 ގައި ޔުނިވަރސިޓީގެ އެފްއީ އޮޑިޓޯރިއަމްގައި އޮންނާނެ އެވެ. “ލިޔުންތެރީންގެ ގުޅުމުގެ” ހުރިހާ މެންބަރުންނާއި ދިވެހިބަހަށް ލޯބިކުރައްވާ ހުރިހާ ބޭފުޅުން މި ޖަލްސާއަށް ވަޑައިގެންދެއްވުމަކީ އަޅުގަނޑުމެންގެ ވަރަށް ބޮޑު އެދުމެކެވެ.\nމިއަދުގެ މުނާސަބަތުގައި ދިވެހިރާއްޖޭގެ އެންމެހައި ރައްޔިތުންނަށް ޢާއްމުކޮށް، އަދި ޚާއްޞަކޮށް ދިވެހި ބަސްވާރުންނަށާއި އަދީބުންނަށާއި ލިޔުންތެރީންނަށާއި މުޞައްނިފުންނަށާއި ޅެންވެރީންނަށާއި ދިވެހިބަހަށް ލޯބިކުރައްވާ ހުރިހާ ބޭފުޅުންނަށް ތަހުނިޔާއާއި ހެޔޮ އެދުންތައް އަރިސްކުރަމެވެ.\n“ލިޔުންތެރިޔާ” އަދި “ލިޔުންތެރީންގެ ގުޅުން”\nބަހާބެހޭބަހެއް: ބާޣީންނާއި ޣާޒީން\n13 އޭޕްރިލް 20125 ޚިޔާލުބަހާއި އަދަބު, ޤަވާޢިދުއެޑްމިން\nކިޔާފައިވާ ޢަދަދު: 4992\nއާމިނަތު ޙުސައިންސުރުޚީ ވިދާޅުވުމުން މިއީ ސިޔާސީ ލިޔުމެއް ކަމަށް ހީފުޅުވެދާނެ އެވެ. ނަމަވެސް ބަހަށް ޚިދުމަތްކުރާ ބަޔަކު ބަހުގައި އުފެދެމުންދާ އޮޅުންބޮޅުންތައް ފިލުވައިނުދޭނަމަ އަންނަން އޮތް ޖީލުތަކަށް ލަފުޒުތަކުގެ މާނަ އޮޅިގެން ހިނގައިދާނެތީ މި މަޢުޟޫޢަށް ލިޔެލަން އަޅުގަނޑުގެ ޟަމީރު މަޖުބޫރުކުރީ އެވެ. އަދަބީ އަދި އިޖުތިމާޢީ ނަޒަރަކުން ވިސްނައިވަޑައިގެން މި ލިޔުން “ލިޔުންތެރިޔާ” ގައި ނުވަތަ ވެބްސައިޓްގައި ޝާއިޢުކޮށްދެއްވުން ވަރަށް ބޮޑަށް އެދެމެވެ.\nތިޔަ ގޮތަށް ތިބުން ދެން ދޫކޮށްލާ\n12 އޭޕްރިލް 2012ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 3573\nރާގު: ކޯރާ ކާގަޒްތާ ޔެމަންމެރާ ޢަބްދުއްރަޝީދު ޙުސައިން ލޯމަރާނުމެލާ މޮޅިން ހޭލާ ލޯބިވާ ޤައުމޭ ރޮނީ ގިސްލާ މޫނު ކަރުނައިން ތެމޭ ފޮހެލާ ދޭނުހޭ އެވަރުކަމެއް ކޮށްލާ\nކީރިތި ޤުރުއާނުގައި ނަބީބޭކަލުންގެ ނަންފުޅު ބަޔާންވެގެންވާ މިންވަރު (3)\n12 އޭޕްރިލް 2012ޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 9641\n(30 މާރޗް 2012 (އަންގާރަ) އާ ގުޅޭ)މިފަދަ ޢިބްރަތްތެރި ވާހަކަތައް ކީރިތި ޤުރުއާނުގައި މާތް ﷲ ބަޔާންކުރައްވައިފައިވަނީ މީސްތަކުންނަށް ޢިބްރަތެއް ކަމުގައެވެ. އެހެންނަމަވެސް މިފަދަ ވާހަކަތަކުން ޢިބްރަތް ލިބޭނީ ތަޤުވާވެރީންނަށެވެ.\n5- ސައްޔިދުނާ ޞާލިޙު ޢަލައިހިއްސަލާމް\nސައްޔިދުނާ ޞާލިޙުޢަލައިހިއްސަލާމް ފޮނުއްވުނީ ޘަމޫދު ބާގައިގެ މީހުންގެ ގާތަށެވެ. އެއީ ވެސް ޢަރަބި ޕެނިންސިއުލާރ ސަރަހައްދަށެވެ. ޞާލިޙުގެފާނު އެބަޔެއްގެ ގާތަށް ފޮނުއްވި ޘަމޫދު ބާގައިގެ މީހުންގެ އާބާދީ ފެތުރިފައި އޮތީ ޙިޖާޒުކަރައާއި ޝާމުކަރައާ ދެމެދުގެ ހިސާބެއްގައެވެ. (އެއީ މިއަދުގެ ސޫރިއާ އާއި އެތާނގެ ވަށައިގެންވާ ސަރަޙައްދެވެ.) އެއީ މަދުޔަންގެ އިރުދެކުނު ސަރަޙައްދެވެ. ސީދާވި ބޮޑު ދޮގު\n11 އޭޕްރިލް 20122 ޚިޔާލުބަހާއި އަދަބު, ސަމާސާ އަދަބުއެޑްމިން\nކިޔާފައިވާ ޢަދަދު: 10811\nޢަބްދުލްޢަޒީޒު ޖަމާލު އަބޫބަކުރުބޭރުޤައުމަކަށް އަޅުގަނޑަށް ކުރެވޭ ކޮންމެ ޒިޔާރަތެއްގެ ހަނދާންތައް ލިޔުމުން ދެމެހެއްޓުމަކީ މި ފަހަކަށް އައިސް އަޅުގަނޑަށް ކުރެވެން ފެށި ކަމެކެވެ. އެއީ އެއް ދަތުރެއްގައި ދިމާވި “މަޖާ” ހާދިސާއަކާ ގުޅިގެންނެވެ. އެހެންނަމަވެސް ތަންކޮޅެއް ކުރިން އަޅުގަނޑަށް ކުރެވިފައިވާ މި ފަދަ ދަތުރުތައް ނުލިޔެވި އެބަހުއްޓެވެ.\nކަނީރު: ވިހަގަދަ އެކަމަކު ރީތި މަލެއް\n11 އޭޕްރިލް 2012ޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 4389\nކަނީރުގަހަކީ، ވަރަށް ރީތި މަލެއް އަޅާ ގަހެކެވެ. އަޅުގަނޑުމެން ގޭގައި ވެސް ބޮޑު ކަނީރުގަހެއް ހުރެއެވެ. ތަފާތު މުނާސަބާތަކަށް އެގަހުން މާ ހޯދުމަށްޓަކައި ދޭތެރެދޭތެރެއިން މީހުން އާދެއެވެ. އެ ގަހުން މާބޮނޑިތައް ބިނދެގެން ގޭތެރޭގައި ވެސް ބަހައްޓައި އުޅެމެވެ. “ދިވެހިބަހުގެ ދުވަސް” ދިވެހިރާއްޖެ އާއި މަލިކުގައި އެކު އެކީގައި….\n11 އޭޕްރިލް 2012ޚަބަރާއި މަޢުލޫމާތު, ޚަބަރުއެޑްމިން\nކިޔާފައިވާ ޢަދަދު: 3718\nދުނިޔޭގައި 6000 ބަހަށްވުރެ ގިނަ ބަހުން މިއަދު ވެސް އިންސާނުން ވާހަކަދައްކާ ކަމުގައި ރެކޯޑްކުރެވިފައިވެއެވެ.ކޮންމެ ބަހަކުން ވާހަކަދައްކާ ބަޔެއްކަމަށް ވިޔަސް، އެ ބަޔެއްގެ ޚިޔާލުތަކާއި ޝުޢޫރުތައް އުފެދި ސިކުނޑީގައި ޕްރޮގްރާމްކުރެވޭނީ އެ ބަޔެއްގެ މާދަރީބަހުންކަމަށް ދުނިޔޭގެ ހުރިހާ ބަސްވާރުން ވެސް އިއްތިފާޤުވެވަޑައިގަންނަވައެވެ. އެއްވެސް ބަޔެއްގެ މާދަރީ ބަސް ނެތި ހިނގައްޖެ ނަމަ، އެ ގެއްލިގެންދަނީ ވަރަށް އަގުހުރި ތަރިކައެކެވެ. މުޖުތަމަޢެއްގެ ސަގާފަތެވެ. އެ ބަޔެއްގެ ތާރީޚުގެ އަޞްލެވެ. އެބަޔަކު ގެންގުޅުނު ވިސްނުންތަކާއި ފިކުރުތަކުގެ އަސަރެވެ.\n11 އޭޕްރިލް 2012ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 6173\nޢަބްދުﷲ ޞާދިޤު އަލިވެގެންވާ މަދީނާގައި ކައުއިތުރު ރަސޫލާގެ އަޞްޙާބު ބޭކަލަކު އުޅުއްވިއެވެ. މާތްރަސްކަލާނގެ ފަޟްލަވަންތަވެރިކަމުން އެކަލޭގެފާނަށް ނުހަނު ގިނަ މުދާ ދެއްވިއެވެ. އެހެންކަމުން އެކަލޭގެފާނު އުޅުއްވަމުން ގެންދެވީ، ނުހަނު ޢިއްޒަތްތެރި އަރާމު ދިރިއުޅުއްވުމެކެވެ. އެކަލޭގެފާނު އަހެއް ބައްލަވައިގަންނަވަން ބޭނުންފުޅު ވެއްޖެއެވެ. މިހެންވެ، ރަނގަޅު އަހެއް ބައްލަވައިގަންނަވަން އެކަލޭގެފާނުގެ ނޯކަރަކު ބާޒާރަށް ފޮނުއްވިއެވެ. ދުނިޔެ އާއި ޑިމޮކްރެސީ\n10 އޭޕްރިލް 20126 ޚިޔާލުއިޖްތިމާޢީ, ދީނާއި ދުނިޔެއެޑްމިން\nކިޔާފައިވާ ޢަދަދު: 23673\nޙަސަން ލުޠުފީ، ރަންފަސް، ސ.ހިތަދޫ\nއިރާޤް ހަނގުރާމައިގެ މަޤްޞަދަކީ ޑިކްޓޭޓަރޝިޕެއް ނުވަތަ ޚުދުމުޚުތާރު ވެރިކަމެއް ނިމުމަކަށް ގެނެސް، އަދި ޑިމޮކްރަސީއެއް ޤާއިމްކޮށް އޭގެ ސަބަބުން މެދުއިރުމަތި އެކީއެކައްޗަކަށް ބަދަލުކޮށްލުމެވެ. އިންތިޚާބެއް ބާއްވައި އެބުނާ ޑިމޮކްރެސީ ޤާއިމްކުރުމަކުން ޢިރާޤުގައި ހިނގަމުންދާ ހަމަނުޖެހުން ހުއްޓުނު ތަނެއް ފެނިގެނެއް ނުދިޔަ އެވެ. ވެރިކަން ވައްޓައިލުމުގެ މާނަ އަކީ ޢިރާޤު ރައްޔިތުންނަށް އެ މީހުންގެ މިނިވަންކަން އަނބުރައި ލިބިދިނުމެވެ. މިނިވަންކަމަކީ އަގު ކުރެވޭނެ އެއްޗެއް ނޫނެވެ. މިނިވަންކަމުގެ އަގަކީ އަޅުގަނޑުމެންގެ ލެޔާއި، މުދަލާއި، ކަރުނައާއި، އަދި ދާ އޮހޮރުވައިގެން ވެސް އަދާކުރުން ޙައްޤު އެއްޗެކެވެ. ފޮތުގެ ތަޢާރުފު (6)\n9 އޭޕްރިލް 20122 ޚިޔާލުބަހާއި އަދަބު, މަޢުލޫމާތުއެޑްމިން\nކިޔާފައިވާ ޢަދަދު: 10692\nމުޙައްމަދު ޖަމީލުގެ “އޯކިޑް”\nޢަބްދުލްޢަޒީޒު ޖަމާލު އަބޫބަކުރު ފެށުން:\nސުވުއްވުލްއަމީރު މުޙައްމަދު އަމީން ދޮށިމޭނާކިލެގެފާނަކީ ދިވެހި ތާރީޚުގައި އެތައް ގޮތަކުން ފާހަގަކޮށްލެވޭ ދިވެހި ދަރިއެކެވެ. ސިޔާސީ މުޙައްނިކެއްގެ ގޮތުންނެވެ. ނުފޫޒުގަދަ ޒަޢީމެއްގެ ގޮތުންނެވެ. ކުރު މުއދަތެއްގައި ރާއްޖެއަށް ބޮޑެތި ބަދަލުތައް ގެންނެވި ޙިކުމަތްތެރި މާހިރެއްގެ ގޮތުންނެވެ. 123456789101112131415161718192021222324252627282930313233343536373839404142434445464748495051525354555657585960616263646566676869707172737475767778798081828384858687888990919293949596979899100101102103104105106107108109110111112113114115116117118119120121122123124125126127128129130131132133134135136137138139140141142143144145146147148149150151152153154155156157158159160161162163164165166167168169170171172173174175176177178179180181182183184185186187188189190191192193194195196197198199200201202203204205206207208209210211212213214215216217218219220221222223224225226227228229230231232233234235236237238239240241242243244245246247248249250251252253254255256257258259260261262263264265266267268269270271272273274275276277278279280281282283284285286287288289290291292293294295296297…298299300301302ފަހުގެކުރީގެ


އަލިމަނިކާއި ތަސްލީމް ޝަރީއަތް ނިމެންދެން ބަންދު\nއަލިމަނިކާއި މުހައްމަދު ތަސްލީމް\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް އަމާޒުކޮށް މިދިޔަ މެއި މަހުގެ ހަވަނަ ދުވަހުގެ ރޭ ދިން ހަމަލާއާ ގުޅިގެން ދައުވާ ކޮށްފައިވާ ހއ. މޮޅަދޫ ބަހާރުގޭ އަބްދުﷲ އަލިމަނިކު އަދި ހއ. ހޯރަފުށީ އަލަނާސިގޭ މުހައްމަދު ތަސްލީމް ޝަރީއަތް ނިމެންދެން ބަންދުކުރުމަށް ކްރިމިނަލް ކޯޓުން މިއަދު އަމުރުކޮށްފި އެވެ.\nއަލިމަނިކާއި ތަސްލީމްގެ ބަންދާމެދު ގޮތެއް ނިންމުމަށް ކްރިމިނަލް ކޯޓުގައި މިއަދު ބޭއްވި މަޖިލީހުގައި ދައުލަތުގެ ފަރާތުން އެދިފައި ވަނީ އެމީހުންނަކީ ޖިނާއީ ބޮޑު ކުށެއްގައި ދައުވާކޮށްފައިވާ ބައެއް ކަމުންނާއި އެމީހުން ދޫކޮށްލައިފިނަމަ މުޖުމަތަމައަށް ނުރައްކާވާނެކަމުގެ އިހުތިމާލް އޮތުމުން ޝަރީއަތް ނިމެންދެން ބަންދުކޮށްދިނުމަށެވެ.\nދައުލަތުން މި ދެ މީހުންގެ މައްޗަށް އުފުލާފައި ވަނީ ޓެރަރިސްޓް ޖަމާއަތަކަށް ތާއީދުކުރުމުގެ ކުށުގެ ދައުވާ އެވެ.\nމީގެ ކުރިން މި ދެ މީހުންގެ ބަންދާމެދު ގޮތެއް ނިންމުމަށް ބޭއްވި މަޖިލީހުގައި ދެ މީހުންނަށް ވެސް ވަކީލަކު އައްޔަނުކުރުމަށް ފުރުސަތު ދިނެވެ. އެ ފުރުސަތުގައި މިއަދުގެ މަޖިލީހަށް ވަކީލަކާއިއެކު ކޯޓަށް ހާޒިރުވީ ތަސްލީމް އެކަންޏެވެ. އަލިމަނިކުގެ ފަރާތުން ވަކީލަކު އައްޔަނުކޮށްފައެއް ނުވެ އެވެ.\nއަލިމަނިކު މިއަދުވެސް ބުނެފައި ވަނީ އޭނާއަށް ޝަރުތުތަކެއްކޮށްފައި ނަމަވެސް ލުޔެއް ދިނުމަށެވެ. އަދި ބަންދުގައި ހުރުމުގެ ސަބަބުން އެކަށީގެންވާ ވަރަށް ވަކީލަކު އައްޔަނުކުރުމަށް ފުރުސަތު ވެސް ނުލިބޭ ކަމަށެވެ. އޭނާ އިތުރަށް ބުނެފައި ވަނީ އޭނާ ބަންދުގައި ގިނަދުވަސްތަކެއް ވާންދެން އޮތުމުގެ ސަބަބުން އޭނާ އަށާއި އަދި އާއިލާއަށް ނަފްސާނީ ގޮތުން ވަރަށް ބޮޑަށް އަސަރުކޮށްފައިވާ ކަމަށެވެ.\nތަސްލީމްގެ ފަރާތުން ދިފާއީ ވަކީލް އަހުމަދު ޝާފިއު ވިދާޅުވެފައި ވަނީ ދައުލަތުން މި މައްސަލައިގައި ތަސްލީމްގެ މައްޗަށް އުފުލާފައިވާ ދައުވާއަކީ ޖިނާއީ ބޮޑު ކުށެއްްގެ ގޮތުގައި ދައުލަތުން މާނަކުރާ ގޮތް އެނގިވަޑައިނުގަންނަވާ ކަމަށެވެ. އަދި އެހެން މައްސަލައެއްގައި ކްރިމިނަލް ކޯޓުގެ އެހެން ގާޒީއަކު ޖިނާއީ މައްސަލަތަކުގައި ބޮޑެތި ކުށްތައް ކަނޑައަޅާނެ ގޮތްތަކެއް ކިޔައިދެއްވާފައިވާ ކަަމަށާއި އެކަންކަމަށް ރިއާޔަތްކުރަން ޖެހޭ ކަމަށް ވިދާޅުވި އެވެ.\nނަމަވެސް ދައުލަތުގެ ފަރާތުން އަހުމަދު ނައުޝާދު ވިދާޅުވެފައި ވަނީ ތަސްލީމްގެ މައްޗަށް މިހާރުވެސް އައިއީޑީއެއް ގޮއްވައިލި މައްސަލައެއްގައި ދައުވާކޮށް ޝަރީއަތް ހިނގަމުންދާ ކަމަށެވެ. އަދި މިއީ ޖިނާއީ ބޮޑު ކުށެއްކަން ގާނޫނުން އެނގޭ ކަމަށާއި އެހެންކަމުން ތަސްލީމްގެ ވަށައިގެންވާ ކަންތައްތަކަށް ރިއާޔަތްކޮށް އޭނާ ޝަރީއަތް ނިމެންދެން ބަންދުކުރަން ޖެހޭ ކަމަށެވެ.\nދިފާއީ ވަކީލް ވިދާޅުވެފައި ވަނީ ބަންދުކުރަން ގޮތެއް ކަނޑައަޅާއިރު ވަށައިގެންވާ ކަންތައްތަކަށް ބަލަންނުޖެހޭ ކަމަށާއި ހަމައެކަނި ބަލަން ޖެހޭނީ ތަސްލީމްގެ މައްޗަށް މިހާރު ކޮށްފައިވާ ދައުވާއާއި ގުޅިގެން ބަލަން ޖެހޭ ކަންކަން އެކަނި ކަމަށެވެ.\nދެފަރާތުގެ ވާހަކަތަކަށް ރިއާޔަތްކުރުމަށްފަހު ގާޒީ އަލީ އާދަމް ވިދާޅުވީ މި މައްސަލައަކީ ޖިނާއީ ބޮޑު ކުށެއް ކަމަށް ގަބޫލުފުޅު ކުރެއްވޭ ކަމަށެވެ. އަދި ދަށު ކޯޓަކުން ނިންމާފައިވާ ނިންމުމަކަށް ދަށު ކޯޓުގެ އެހެން މައްސަލައެއްގައި ރިއާޔަތްކުރުމަށް ގާނޫނީ އެއްވެސް ހަމައެއް ނެތް ކަމަށެވެ.\nގާޒީ ވިދާޅުވީ މި ދެމީހުން މިވަގުތު ބަންދުން ދޫކޮށްލައިފިނަމަ މުޖުތަމައަށް ނުރައްކާވުމުގެ އިހުތިމާލް އޮތްކަމަށް ދެކެވަޑައިގަންނަވާ ކަމަށެވެ. އެހެންކަމުން މި މައްސަލައިގައި ގޮތެއް ކަނޑައެޅެންދެން ދެ މީހުން ރިމާންޑް ޖަލެއްގައި ބަންދުކުރުމަށް ވަނީ އަމުރުކޮށްފަ އެވެ.


COP summit gai Rajjeyge adu gadha\nކޮޕް ސަމިޓުގެ ވެރިންގެ ބައްދަލުވުމެއްގައި ރައީސް ސޯލިހް ވާހަކަފުޅު ދައްކަވަނީ -- ފޮޓޯ: ރައީސް އޮފީސް\nދުނިޔޭގެ ތިމާވެއްޓަށް އަންނަމުންދާ ބޮޑެތި ބަދަލުތަކުގެ ގެއްލުމާއި ނުރައްކާ އެންމެ ބޮޑު އެއް ގައުމަކީ ރާއްޖެ އެވެ. ތިމާވެށީގެ މައްސަލަތަކުގައި ބައިނަލްއަގްވާމީ މައިދާނުގައި ރާއްޖޭގެ އަޑުގަދަވަނީ އެ ސަބަބާ ގުޅިގެންނެވެ. ތިމާވެށްޓަށް ގެއްލުން ލިބޭ ކޮންމެ ކަމެއް ހުއްޓުވަން ރާއްޖޭގެ ފެންވަރުގައި އަބަދުވެސް ތެދުވާނެ އެވެ. ތިމާވެށީގެ މައްސަލަތައް ހައްލުކުރުމުގައި ދުނިޔޭގެ ގައުމުތަކުގެ ލީޑަރުންނާއި ގުޅިގެން ރާއްޖެއަށް ކުރެވެން އޮތް ކޮންމެ މަސައްކަތް ކުރާނެ އެވެ. ރާއްޖޭގެ މުސްތަގުބަލް ބިނާވަނީ އެހެން ގައުމުތަކުން ތިމާވެށީގެ މައްސަލަތައް ހައްލުކުރުމަށް ކުރާ މަސައްކަތުގެ މައްޗަށެވެ. ދުނިޔޭގެ ނުފޫޒުގަދަ ގައުމުތަކުން ޖައްވަށް ދޫކުރާ ނުރައްކާތެރި ވިހަ ގޭސްތަކުގެ ސަބަބުން ތިމާވެށްޓަށް ލިބެމުންދާ ގެއްލުމާއި ނުރައްކަލާ އެންމެ ފުރަތަމަ ކުރިމަތިލާން ޖެހޭ ގައުމަކީ ރާއްޖެ އެވެ. އެކަމަކު ރާއްޖޭގެ މުސްތަގުބަލް ބަނަވެ، ދިވެހިން ތިމާވެށީގެ ރެފިއުޖީންނަށް ވެގެން ދިއުމުގެ ބިރު ބޮޑުވެފައި މިވަނީ ދިވެހިންގެ ކުށަކުން ނޫނެވެ.\nރައީސް އިބްރާހީމް މުހައްމަދު ސޯލިހް، ސްކޮޓްލެންޑްގެ ގްލާސްގޯގައި މިވަގުތު އެ ހުންނެވީ ވެސް ތިމާވެށީގެ މައްސަލަތަކާ ގުޅިގެން ދިވެހިންނަށް ހުރި ނުރައްކާތަކާ ގޮންޖެހުންތައް ގައުމުތަކުގެ ލީޑަރުންނަށް ވިސްނަވައިދެއްވުމަށެވެ. ތިމާވެށީގެ މައްސަލަތަކުގެ ވާހަކަ ދައްކަވަން ގައުމުތަކުގެ އެންމެ އިސްވެރިން ހިމެނޭ ގޮތަށް އެންމެ ގިނަ ބަޔަކު ޖަމާވާ ފޯރަމަކީ ކޮޕް ސަމިޓެވެ. ކޮޕް ސަމިޓަށް މިއަހަރު ރައީސް ސޯލިހް ވަޑައިގެންނެވީ ރާއްޖޭގެ ރައީސަކު އެ ސަމިޓުގައި ބައިވެރިވެވަޑައިނުގަންނަވާތާ 12 އަހަރު ފަހުންނެވެ. އަހަރަކު އެއް ފަހަރު ބާއްވާ ކޮޕް ސަމިޓަށް ސީދާ ރައީސް ސޯލިހް ވަޑައިގެންނެވީ ވެސް ތިމާވެށީގެ މައްސަލަތަކަކީ ރާއްޖެއިން އެންމެ އިސްކަންދޭ މައްސަލަކަން ދުނިޔެ އަށް އަންގައިދިނުމަށެވެ. ތިމާވެށީގެ މައްސަލަތަކުގައި ރާއްޖެ ސީރިއަސްވާ މިންވަރު ރައީސް ސޯލިހު ޔަގީންކޮށްދެއްވައިފި އެވެ. ކޮޕް ސަމިޓަށް، ގްލާސްގޯ އަށް ވަޑައިގެން ދެއްވެވި ތަގުރީރުގައި ވެސް ރައީސް ވަނީ ދުނިޔޭގެ ލީޑަރުންނަށް ވަރުގަދަ މެސެޖުތަކެއް ދެއްވާފަ އެވެ.\nރައީސުލްޖުމްހޫރިއްޔާ އިބްރާހީމް މުހައްމަު ސޯލިހް އިނގިރޭސި ބޮޑުވަޒީރާއި ސީޝެލްސްގެ ރައީސްއާ ވާހަކަފުޅު ދައްކަވަނީ -- ފޮޓޯ: ރައީސް އޮފީސް\nއެގޮތުން މޫސުމަށް އަންނަ ބަދަލުތަކުގެ ސަބަބުން ރާއްޖެ ކުރިމަތިލާންޖެހިފައިވާ ނުރައްކާތެރި ހާލަތާ ގުޅިގެން ރާއްޖެއިން ދައްކަމުންދާ ވާހަކަތައް ދުނިޔޭގެ ލީޑަރުން އަޑުއައްސަވާނީ ކޮންކަމެއް ކޮށްދީގެންތޯ ރައީސް ސުވާލު ކުރެއްވެވި އެވެ. ތިމާވެށީގެ މައްސަލަތަކުގައި ދިވެހިންގެ އަޑުއެހުމަށް އާދޭސް ދެންނެވި އެވެ. މިފަހަރުގެ ކޮޕް ސަމިޓަކީ މިއީ މޫސުމަށް އަންނަ ބަދަލުތަކުގެ ސަބަބުން ދުނިޔެ ކުރިމަތިލާން ޖެހިފައިވާ ހާލަތު ބަދަލުކުރުމަށް މަސައްކަތްކުރަން ލިބޭ އެންމެ ފަހު ފުރުސަތުކަމަށް ވެދާނެ ކަމަށް ދުނިޔޭގެ ލީޑަރުންނަށް ހަނދާން ކޮށްދެއްވި އެވެ. އެއަށްފަހު ރައީސް އެދިވަޑައިގެންނެވީ މި ފުރުސަތު ބޭކާރުވެގެން ދިޔަނުދިނުމަށެވެ.\nކޮޕް ސަމިޓަށް ރައީސް ވަޑައިގެންނެވި ދެވަނަ ސަބަބަކީ ތަރައްގީވެފައިވާ ނުފޫޒުގަދަ ގައުމުތަކުން ވައުދުވި ފައިސާ ހޯދުމަށް ބާރު އެޅުމެވެ. ޑެންމާކުގެ ކޯޕަންހޭގަންގައި ބޭއްވުނު ކޮޕް ސަމިޓުގައި ބޮޑެތި ގައުމުތަކުން ވަނީ އަހަރަކު 100 ބިލިއަން ޑޮލަރުގެ ފައިސާގެ އެހީވުމަށް ވައުދުވެފަ އެވެ. ފައިސާ ލިބޭ ގައުމުތަކުގެ ލިސްޓުގެ އެންމެ ކުރީގައި ރާއްޖެ ކަހަލަ ނާޒުކު ތިމާވެއްޓެއް އޮތް ގައުމުތައް ހިމެނެ އެވެ. ކޮޕް ސަމިޓުގައި ކުރިއަށްދާ ރަސްމީ އަދި ހަވާސާ ބައްދަލުވުންތަކުގައިވެސް ރައީސް ގެންދަވަނީ އަޑުހަރުކޮށް އަދި ތަކުރާރުކޮށް 100 ބިލިއަން ޑޮލަރުގެ ވައުދު ހަނދާންކޮށްދެއްވަމުންނެވެ.\nރައީސުލްޖުމްހޫރިއްޔާ އިބްރާހީމް މުހައްމަު ސޯލިހް އިނގިރޭސިވިލާތުގެ ޕްރިންސް ޗާލްސްއާއި ކޮމަންވެލްތުގެ ސެކްރެޓަރީ ޖެނަރަލްއާ ވާހަކަފުޅު ދައްކަވަނީ -- ފޮޓޯ: ރައީސް އޮފީސް\nފްރާންސްގެ ޕެރިސްގައި 2015ގައި ބޭއްވި ކޮޕް21 ސަމިޓުގައި ގައުމުތަކުން ވަނީ ޖައްވަށް ދޫކުރާ ވިހަ ގޭސްތައް މަދުކުރުމަށް މިހާތަނަށް ސޮއިކުރި އެންމެ މުހިންމު މުއާހަދާ ކަމަށްވާ ޕެރިސް އެގްރީމެންޓަށް ވާސިލްވެފަ އެވެ. ދުނިޔޭގެ ބޮޑެތި ގައުމުތަކެއް ހިމެނޭ ގޮތަށް ވަރަށް ގިނަ ގައުމުތަކަކުން ވަނީ އެ އެއްބަސްވުން ބަލައިގެންފަ އެވެ. ދުނިޔޭގެ ހޫނުމިން2ޑިގްރީގައި -- ގައުމުތަކަށް ކުރެވެން އޮތް ނަމަ 1.5 ޑިގްރީގައި -- ބެހެއްޓުމަށްވެސް ގައުމުތަކަށް އެއްބަސްވުމަކަށް ގޮތަކަށް އާދެވިފައިވެ އެވެ. ރައީސް ސޯލިހް، ގްލާސްގޯ އަށް ވަޑައިގެންނެވީ ސީދާ އެމަނިކުފާނު ގައުމުތަކުގެ ލީޑަރުންނާ ބައްދަލުކުރައްވާ 1.5 ޑިގްރީއަށް ވުރެ މަތި ނުވާނެ ގޮތަކަށް ދުނިޔޭގެ ފިނިހޫނުމިން ބެހެއްޓުމަށް ލީޑަރުންނަށް ބާރުއެޅުއްވުމަށެވެ. އުއްމީދީ ޖަވާބުތަކެއް ލީޑަރުންގެ ފަރާތްޕުޅުން ރައީސް ސޯލިހަށް ލިބިވަޑައިގެންފައިވެ އެވެ.\nތިމާވެށީގެ މައްސަލަތަކާ ގުޅިގެން ރާއްޖޭގެ ރަށްތަކަށް ލިބޭ ގެއްލުންތައް މިހާރު ހައްލުކުރަނީ ބޭރުގެ މާލީ އިދާރާތަކުން ބޮޑެތި އިންޓަރެސްޓް ހިމެނޭ ލޯންތައް ނަގައިގެންނެވެ. ނުވަތަ ދައުލަތަށް ލިބޭ އާމްދަނީއެއްގެ 50 އިންސައްތައާ ގާތްކުރާ އަދަދެއް އެ މައްސަލަތައް ހައްލުކުރަން ހޭދަކޮށްގެންނެވެ. ކޮޕް ސަމިޓުގައި ރައީސް ގެންދަވަނީ އެގޮތަށް ހަރަދުކުރަން ޖެހުމުން ރާއްޖެ ފަދަ ޖަޒީރާ ގައުމު ތަކަށް ތަރައްގީވުމަށް ހުރި ގޮންޖެހުންތައް ގައުމުގެ ތަކުގެ ލީޑަރުންނަށް ވިސްނަވައިދެއްވުމަށް މަސައްކަތް ކުރައްވަމުންނެވެ.\nރައީސުލްޖުމްހޫރިއްޔާ އިބްރާހީމް މުހައްމަު ސޯލިހް އޮސްޓްރޭލިއާގެ ބޮޑުވަޒީރާ ސަލާމް ކުރައްވަނީ -- ފޮޓޯ: ރައީސް އޮފީސް\nރައީސް ބާރުއަޅުއްވަނީ ތިމާވެށީގެ މައްސަލަތައް ހައްލުކުރުމަށް ގައުމުތަކުން ފޯރުކޮށްދޭ ފައިސާ އަކީ ހިލޭ އެހީ ކަމުގައި ހަމަޖެއްސުމަށެވެ. ތިމާވެށީގެ މައްސަލަތަކާ ގުޅޭ ދިރާސާތައް ހެދުމަށާއި އެ ކަންކަމާ ގުޅޭ ރިޕޯޓްތައް އެކުލަވާލުމަށް ފައިސާ ދިނުމުގެ ބަދަލުގައި ހިންގަން ބޭނުންވާ ސީދާ މަޝްރޫއަށް ފައިސާ ހަމަޖައްސައިދިނުމަށް ވެސް ތަރައްގީވެފައިވާ ގައުމުތަކަށް ރައީސް ގެންދަވަނީ ބާރުއަޅުއްވަމުންނެވެ.\nރައީސް ސޯލިހް ކޮޕް ސަމިޓަށް ވަޑައިގެން އެ ހުންނެވީ އަމާޒަށް ވާސިލްވުމަށް ވަރުގަދަ އަޒުމަކާ އެކު އެވެ. ކުރައްވަން ޖެހިވަޑައިގަންނަވާ ކަންކަމުގެ ޕްލޭނަކާ އެކު އެވެ. ކޮޕްގައި ރައީސްގެ އަޑު ގަދަވެފައި ވަރުގަދައީ އެހެންވެގެންނެވެ.\nރައީސް އިބްރާހިމް މުހައްމަދު ސޯލިހު ތިމާވެށި މިނިސްޓްރީ އޮފް އެންވަޔަރަންމެންޓް\nތިމާވެށީގެ ފައިސާ ލިބުން ފަސޭހަކޮށްދިނުމަށް އެދިވަޑައިގެންފި\nރާއްޖޭގެ މުސްތަގުބަލަކީ އިރުގެ ހަކަތަ!


COVID-19 aa dhekolhah kuraa hanguraama dhigulaigen hingaidhaane: Modi - vNews.mv\nކޮވިޑް-19 އާ ދެކޮޅަށްކުރާ ހަނގުރާމަ ދިގުލައިގެން ހިނގައިދާނެ: މޯދީ\nސައިފް އަޒްހަރު 30 May 2020, 18:51\nކޮވިޑް-19 އާ ދެކޮޅަށް އިންޑިއާއިން ކުރަމުންދާ ހަނގުރާމަ ދިގުލައިގެން ހިނގައިދާނޭ ކަމަށް އިންޑިއާގެ ބޮޑުވަޒީރު ނަރެންދުރަ މޯދީ ވިދާޅުވެއްޖެއެވެ.\nވެރިކަމުގެ ދެވަނަ ދައުރަށް އެއް އަހަރު ފުރުމާ ދިމާކޮށް މޯދީ ނެރުއްވި ހުޅުވާލެވިފައިވާ އާންމު ސިޓީއެއްގައި ވިދާޅުވެފައިވަނީ، ކޮވިޑް-19 ބައްޔާ ދެކޮޅަށް އިންޑިއާއިން ކުރަމުންދާ ހަނގުރާމައިގައި ބޮޑެތި މައްސަލަތަކާ ކުރިމަތިލާންޖެހިފައިވާ ކަމަށެވެ. އެ މައްސަލަތަކަކީ، އިންޑިއާގެ އާބާދީގެ ބިޔަކަމާއި، ވަސީލަތްތައް މަދުވުމުގެ ސަބަބުން ކުރިމަތިވެފައިވާ މައްސަލަތަކެއް ކަމަށްވެސް ވިދާޅުވިއެވެ.\nސިޓީގައި، އިންޑިއާގެ ބޮޑުވަޒީރުވަނީ، ބަލި ފެތުރުން ހުއްޓުވަން އަޅާފައިވާ ފިޔަވަޅުތަކުގެ ސަބަބުން، އާދައިގެ މަސައްކަތްތެރިންނާއި، ހިޖުރަވެރި މަސައްކަތްތެރިންނަށް ބޮޑެތި ގެއްލުންތައް ލިބި، ބޮޑެތި އެތައް ތަކުލީފުތަކެއް އުފުލަންޖެހިފައިވާކަން ގަބޫލުކުރައްވާ ކަމަށް ވިދާޅުވެފައެވެ.\nއިންޑިއާގެ ބޮޑުވަޒީރު ނަރެންދުރަ މޯދީ މިމޭރުމުން ވާހަކަ ދެއްކެވިއިރު، އިންޑިއާގައި ކޮންމެ ދުވަހަކު ބަލިޖެހޭ މީހުންގެ އަދަދުދަނީ ހައްތަހާ އިތުރުވަމުންނެވެ.\nވޭތުވެދިޔަ 24 ގަޑިއިރުގެ ތެރޭގައި އެކަނިވެސް އިންޑިއާއިން 7،964 މީހުން ޕޮޒިޓިވްވެފައި ވެއެވެ. މިއާއެކު، އިންޑިއާއިން ބަލިޖެހުނު މީހުންގެ އަދަދު މިހާރުވަނީ 174،020 އަށް އަރާފައެވެ.\nބަލީގައި މިހާތަނަށް 5،000 އާ ގާތްކުރާ އަދަދަކަށް މީހުން މަރުވެފައި ވެއެވެ.\nއިންޑިއާއަކީ ދުނިޔޭގެ އެންމެބޮޑު ލޮކްޑައުންއެވެ. އަދި އިންޑިއާއަކީ ދުނިޔޭގެ އެންމެ ގިނަދުވަސްވީ ލޮކްޑައުންވެސް މެއެވެ.\nއިންޑިއާގައި ދެވަނަ ފަހަރަށް މުއްދަތު އިތުރުކޮށްފައިވާ ލޮކްޑައުންގެ ހާލަތުގެ މުއްދަތު މެއިމަހުގެ 31 އާ ހަމައަށް ދިގު ދަންމާލާފައިވަނީ މިމަހުގެ 18 ވަނަ ދުވަހުއެވެ.\nއެހެންނަމަވެސް، މައި ސަރުކާރުގެ ހޯމް މިނިސްޓްރީގެ އޮފިޝަލަކު މިއަދު ވިދާޅުވީ، ބަލީގެ ހާލަތު އިތުރަށް ގޯސްވަމުންދާތީ މެއި 31 ގެ ފަހަށް ލޮކްޑައުންގެ މުއްދަތު އިތުރުކޮށްފާނޭ ކަމަށެވެ.\nބަލީގެ ހާލަތު ގޯސްވަމުންދިޔަ ނަމަވެސް އިންޑިއާ ސަރުކާރުން ގެންދަނީ ލޮކްޑައުންގެ ހާލަތަށް ލުއިތަކެއް ދޭން ފަށާފައެވެ.\nއެގޮތުން، މެއިމަހުގެ 25 އިން ފެށިގެން އެތެރޭގެ އުދުހުންތަކަށް ވަނީ ހުޅުވާލާފައެވެ. ފިޔަވަހި ތަކަކަށް ބަހާލައިގެން ވިޔަފާރިތައް ހުޅުވައި، އެއްގަމާއި ވައިގެ ދަތުރުތައް ފެށުމުގެ ހުއްދަ ދީފައިވާއިރު، ޚާއްސަ ރޭލު ދަތުރުތަކެއްވެސް ފަށާފައިވެއެވެ.


Danush aai Aishwarya ge 18 aharuvee kaiveni roolhijje\nދަނޫޝް އާއި އައިޝްވަރިޔާގެ 18 އަހަރުވީ ކައިވެނި ރޫޅިއްޖެ\nދަނުޝް އާއި އައިޝްވަރިޔާ\nދާދިފަހުން ރިލީޒްކުރި "އަތުރަންގީ ރޭ" ގައި ބަތަލުގެ ބައި ކުޅެފައިވާ ސައުތު އިންޑިއާ އެކްޓަރު ދަނޫޝް އާއި އޭނާ 18 އަހަރު ވަންދެން ކައިވެނި ކޮށްގެން އުޅުނު އައިޝްވަރިޔާގެ ކައިވެނި ރޫޅިއްޖެ އެވެ. ދެ މީހުން އަބަދަށްޓަކައި ވަކިވެއްޖެކަން އިއުލާން ކޮށްފައި ވަނީ އެމީހުންގެ ސޯޝަލް މީޑިއާ އެކައުންޓް ތަކުންނެވެ.\n"އެކުގައި ހިނގަމުން ގޮސް މިއަދު އަހަރެމެން ދެ މީހުން ވަނީ ހުއްޓި ދެ މިސްރާބަކަށް ދަތުރުކުރަން ފަށާފައި. އަހަރެމެންގެ މި ނިންމުމަށް އިހުތިރާމުކުރަން އެދެން. އަދި އަހަރެމެންގެ ޒާތީ މިނިވަންކަން ދިނުން އެދެން،" ދަނުޝް އާއި އައިޝްވަރިޔާ ނެރެފައިވާ ބަޔާނުގައި ވެއެވެ.\nދަނޫޝް ލިޔެފައިވާ ބަޔާނުގައި އިތުރަށް ބުނެފައިވާ ގޮތުގައި އެކުވެރިންގެ ގޮތުގައާއި ދެމަފިރިންގެ ގޮތުގައި އަދި އެމީހުންނާ ލިބިފައިވާ ދަރިންގެ މައިންބަފައިންގެ ގޮތުގައި އެމީހުން 18 އަހަރު ދުވަހު އެކުގައި ހޭދަކޮށްފި އެވެ. ނަމަވެސް މިހާރު އޭނާ އާއި އައިޝްވަރިޔާ ވަނީ ވަކިވާން ނިންމާފަ އެވެ. އަދި ވަކި ފަރުދުންގެ ގޮތުގައި އެކަކު އަނެކަކު ދަސް ކުރަން ނިންމާފަ އެވެ.\nއައިޝްވަރިޔާއަކީ ސައުތު އިންޑިއާގެ ސުޕަސްޓާރު ރަޖްނީކާންތުގެ ދޮށީ ދަރިފުޅެވެ. އަދި ފިލްމުތައް ޑައިރެކްޓް ކުރުމުގެ އިތުރުން ލަވަކިޔުންތެރިއެއްގެ ގޮތުގައި ވެސް ސައުތު އިންޑިއާގައި އައިޝްވަރިޔާ ވަރަށް މަޝްހޫރެވެ.\nދަނޫޝް އާއި އައިޝްވަރިޔާ ކައިވެނިކުރީ 2004 ވަނަ އަހަރުގެ ނޮވެމްބަރު 18 ވަނަ ދުވަހު އެވެ. އެމީހުންގެ ކައިވެންޏަށް 18 އަހަރުވީއިރު ދެ ފިރިހެން ދަރިން ވެސް ލިބިފައި ވެއެވެ.


Kulhudhuffushi Online - “kandu thelanga” kait saafinge iventeh maadhamaa kulhudhuhfusheegai\n“ކަނޑު ތެލަނގަ” ކައިޓް ސާފިންގެ އިވެންޓެއް މާދަމާ ކުޅުދުއްފުށީގައި\nޚަދީޖާ އާދަމް -7މަސް ކުރިން - 27 ޖޫން 2018\nކައިޓް ސާފިންކުޅުދުއްފުށިވޯޓާރ ސްޕޯޓްސް\n“ކައިޓް ބޯޑިންގ ކުޅުދުއްފުށި” އިންތިޒާމްކޮށްގެން ދެ ފަހަރު ވޯލްޑް ޗެމްޕިއަންކަން ހޯދި ކައިޓް އެރުވުންތެރިޔާ ޔޫރީ ޒޫން ބައިވެރިވާ ހާއްސަ ކައިޓް ސާފިން އިވެންޓެއް މާދަމާ ބޭއްވުމަށް ހަމަޖެހިއްޖެ އެވެ.\nކޭއޯއަށް މައުލޫމާތު ދެމުން ކައިޓް ބޯޑިންގ ކުޅުދުއްފުށިން ބުނީ މި އިވެންޓް އޮންނާނީ މާދަމާ ވެލިގަނޑު ކައިޓް ހަޓް ސަރަހައްދުގައި ކަމަށާއި އިވެންޓް ފެށުމުގެ ގޮތުން ބައިސްކަލް ސްޓަންޓް ހަރަކާތްތަކެއްވެސް ކުރިއަށްދާނެ ކަމަށެވެ.\nގިނަ ބައެއްގެ އެހީތެރިކަމާއެކު ކައިޓް ބޯޑިންގ ކުޅުދުއްފުށިން އިންތިޒާމް ކުރާ މި އިވެންޓުގައި ކުޅުދުއްފުށީގައި ކައިޓް އަރުވާ ކުދިންނަށް ހާއްސަ ސެޝަނެއްވެސް ޔޫރީ ނަގައި ދިނުމަށް ވަނީ ހަމަޖެހިފައެވެ.\nކުޅުދުއްފުށީގެ އިތުރުން ހޮނޑާފުށި ރިސޯޓްގައި މިމަހު 29 ވަނަ ދުވަހު ޔޫރީގެ ކައިޓް އެރުވުމުގެ އިވެންޓެއްވެސް އޮންނާނެ އެވެ. މި އިވެންޓް ކުރިއަށްދާނީ ކުޅުދުއްފުށީގެ ކައިޓް އެރުވުންތެރިންނާއިވެސް އެކުއެވެ.\nމާދަމާގެ އިވެންޓް ބަލާލުމަށް ވީހާވެސް ގިނަ ފަރާތްތަކުން ދިއުމަށް ކައިޓް ބޯޑިން ކުޅުދުއްފުށިން އެދެއެވެ. މިހަރަކާތް ފަށަން ހަމަޖެހިފައިވަނީ މާދަމާ މެންދުރުފަހު2ޖަހާއިރު އެވެ. އެކަމަކު ކައިޓް ސާފިން ކުރިއަށްދާނީ ހަވީރު4ޖަހާއިރު އެވެ.\nކުޅުދުއްފުށީ ރީޖަނަލް ހޮސްޕިޓަލުގެ އިސް ދެ މަގާމަކަށް ބޭފުޅުން ހަމަޖައްސަވައިފި


Kulhudhuffushi Online - Kulhudhuhfusheege sihhee nizaamah ingilaabee biya badhaluthakeh, hageegathakah vedhaanebaa!?\nކުޅުދުއްފުށީގެ ސިއްހީ ނިޒާމަށް އިންގިލާބީ ބިޔަ ބަދަލުތަކެއް، ހަގީގަތަކަށް ވެދާނެބާ!؟\nޚަދީޖާ އާދަމް - 11 months ago - 11 ޖުލައި 2017\nކުޅުދުއްފުށީ ރީޖަނަލް ހޮސްފިޓަލްއެންއައިއައި\nކުޅުުދުއްފުށީ ހޮސްޕިޓާ ޓާޝަރީ ފެންވަރަށް ބަދަލުކުރުމުގެ ބޮޑު ޕްރޮޖެކްޓު ރަސްމީކޮށް އިއްޔެ އިންޑިޔާގެ އިސްލާމިކް ނޫރުލް އިސްލާމިކް އިންޓަނޭޝަނަލް ޕްރައިވެޓް ލިމިޓެޑާ ހަވާލުކޮށްފައި ވާއިރު މިއީ ގިނަ އަހަރުތަކެއް ވަންދެން ބޮޑުތިލަދުންމަތީގެ ރައްޔިތުން ދެކެމުން އައި ހުވަފެނެކެވެ.\nރާއްޖެތެރޭގައި ފުރަތަމަ ހެދޭ ޓާޝަރީ ހޮސްޕިޓަލްގެ ކުޅުުދުއްފުށީގައި ގާއިމް ކުރެވޭނެކަމުގެ ކޮޅުމަތި ދައްކާލާފައިވާއިރު އަދިވެސް ރައްޔިތުންގެ ހިތުގައި އުފެދިފައިވާ ސުވާލަކީ މިކަން އަދިވެސް ހަގީގަތަކަށް ވެދާނެބާ އެވެ.\nކުޅުދުއްފުށީ ހޮސްޕިޓާ ޓާޝާރީ ފެންވަރަށް ބަދަލުކުރުމުގެ ވާހަކަކީ މިދިޔަ ސަރުކާރުތަކުންވެސް ވަރަށް ގަދައަށް ދެއްކި ވާހަކައެވެ. އަދި މިހާރު ވެރިކަމުގައި ހުންނެވި ރައީސް ޔާމިންގެވެސް ސިޔާސީ ވައުުދުފުޅެކެވެ. ކެމްޕޭން ދުވަސްވަރު ކުރެއްވި ސިޔާސީ ވައުދުފުޅަކީ ހަމައެކަނި މިއީ އެއްނޫން ނެވެ. ސަބަބުތައްވެސް އެބަހުއްޓެވެ. ސަރުކާރުގެ ސިޔާސަތަކީ މާލޭ ސަރަހައްދަށް މީހުން ތޮއްޖެސުންކަމަށްވާއިރު މިހާ ފުޅާ ދާއިރާގައި ރާއްޖެތެރޭގެ ރަށެއްގެ ސިއްހީ ނިޒާމް ތަރައްގީކޮށް ދާނެ ބާ އޭ މިއީވެސް ގިނަ ރައްޔިތުންގެ ހިތުގައި އޮތް އެއް ސުވާލެވެ.\nކުޅުދުއްފުށީ ހޮސްޕިޓާ ރަސްމކޮށް އެންއައިއައި އާ ހަވާލުކުރުމަށް ބޭއްވި ރަސްމިއްޔާތުގައި ހެލްތް މިނިސްޓަރ ވާހަކަފުޅު ދައްކަވަނީ–\nއެހެން ސަބަބަކަށްވެސް ބަލާލަމާ ހިނގާ ށެވެ. ކުޅުުދުއްފުށީގައި ހިއްކާފައިވާ ބިން ތަރައްގީކުރުމާއި ފުރަތަމަ ދެ އަހަރު ތެރޭގައި ކުޅުދުއްފުށީގައި ގާއިމް ކުރުމަށް ވައުދުވި އެއާރޕޯޓުވެސް އަދިހަމަ އޮތީއެވެ. ޔަގީނުންވެސް މި ޕްރޮޖެކްޓްތަކަކީ ކުޅުދުއްފުއްޓަށް އިތުރު ތަރައްގީތަކެއް އަންނާނެ ޕްރޮޖެކްޓްތަކެކެވެ. އެހެން ނަމަވެސް މި ސަރުކާރުގެ4ވަނަ އަހަރު ހިނގަމުންދާއިރު ކުޅުދުއްފުއްޓަށް މާބޮޑު ފައިދާއެއް ވެފައިވާތަކެއް ނުފެނެއެވެ.\nއެންއައިއައި އިން އިއްޔެ ކުޅުދުއްފުށީ ހޮސްޕިޓާ ޒަމާނީ ފެންވަރަށް ތަރައްގީކުރުމަށް ހަވާލުވިއިރު އެހޮސްޕިޓާ ތަރައްގީކުރަމުންދާނެ ގޮތުގެ ޕްލޭންވެސް ވަނީ ދައްކާލާފަ އެވެ. އެގޮތުން ފުރަތަމަ 30 ދުވަހުގެ ތެރޭގައި އާއްމު ބަލިތަކަށް ފަރުވާދެއްވާ ޑޮކްޓަރުންނާއި އަންހެނުންގެ ބަލިތަކާއި ކުޑަކުދިންގެ ބަލިތަކަށް ހާއްސަ ޑޮކްޓަރުންގެ ހިދުމަތް ފެށިގެންދާނެ އެވެ. ހަމަ އެއާއެކު މުވައްޒަފުންނާއި ނަރުހުންނަށް ހާއްސަ ތަމްރީން ޕްރޮގުރާމްތަކެއްވެސް ހިންގުމަށް ހަމަޖެހިފައިވެ އެވެ.\nދެން އޮތީ ނުވަދިހަ ދުވަސް ތެރޭގައި ގެންނަ ހަމަޖެހިފައިވާ ހިދުމަތްތަކުގެ ވާހަކަ އެވެ. ކިޔާލަމާ ހިނގާ ށެވެ.\nސީޓީ ސްކޭންގެ ހިދުމަތް ފެށުން\nއެމްއާރުއައިގެ ހިދުމަތް ފެށުން\nއޮޕަރޭޝަން ތިއޭޓަރ އަޕްގްރޭޑް ކުރުން\nކަކޫ އަދި އުކުޅުވަޅު (ހިޕް) ރިޕްލޭސްމަންޓުގެ ހިދުމަތް ފެށުން\nނާރުގެ ސާރޖަރީ އާއި ފުއްޕާމޭގެ ސަރޖަރީގެ ހިދުމަތް ފެށުން\nނާރުގެ ބަލިތަކުގެ ހާއްސަ ސްޕަރ ސްޕެޝިލިޓީ ޑޮކްޓަރުންގެ ހިދުމަތް ފެށުން\nހިތުގެ ބަލިތަކަށް ހާއްސަ ސްޕަރ ސްޕެޝިލިޓީ ޑޮކްޓަރުންގެ ހިދުމަތް ފެށުން\nކުޑަކަމުދާ ނިޒާމްގެ ބަލިތަކަށް ހާއްސަ ސްޕަރ ސްޕެޝިލިޓީ ޑޮކްޓަރުގެ ހިދުމަތް ފެށުން\nހަޖަމްކުރުމުގެ ނިޒާމްގެ ބަލިތަކަށް (ގޭސްޓްރޯވް) ހާއްސަ ސްޕަރ ސްޕެޝިލިޓީ ޑޮކްޓަރުންގެ ހިދުމަތް ފެށުން\nބައިނަލްއަޤްވާމީ ފެންވަރުގެ ތެލެސީމިއާ ސެންޓަރެއްހެ ހިދުމަތް ފެށުން ހިމެނެ އެވެ.\n240 ދުވަހުގެ ތެރޭގައި ގެންނަ ހަމަޖެހިފައިވާ ތަރައްގީތަކަކަށް ބަލާލާއިރު ހޮސްޕިޓަލަށް 50 އެނދު އިތުރުކުރެވިގެންދާއިރު ހިތުގެ ސަރޖަރީއަށް ހާއްސަ ކެތުލެބެއްގެ ހިދުމަތް ފެށޭނެ އެވެ. އަދި ބޯންމެރޯ ޓްރާންސްޕްލާންޓޭޝަން ފެސިލިޓީސްގެ ހިދުމަތް ފެށިގެންދާނެ އެވެ.\nއަދި ހަމަ 480 ދުވަހަށް ފަހު ނޫރުލް އިސްލާމް އިންޓަރނޭޝަނަލް ކޮލެޖް އޮފް އެޑިއުކޭޝަންގެ މަސައްކަތް ފެށިގެންދާނެ އެވެ. ހަމަ މިއާއެކު ކެންސަރ ފައުންޑޭޝަންގެ މަސައްކަތްތައް ފެށިގެންދާނެ އެވެ. މިމުއްދަތުގެ ތެރޭގައި އިތުރު 50 އެނދު އިތުރުކުރެވިގެންދާނެ އެވެ.\nކުޅުދުއްފުށީ ހޮސްޕިޓަލް ރަސްމީކޮށް އެންއައިއައި އާ ހަވާލުކުރަނީ–\nމިއީ ހުވަފެނުންވެސް ނުދެކޭވަރުގެ ސިއްސައިގެންދާވަރުގެ ތަރައްގީތަކެވެ. ބިޔަ މަޝްރޫއުތަކެކެވެ. ބޮޑުތިލަދުންމަތީގެ ރައްޔިތުންގެ އެތައް ދުވަހެއްވަންދެން ކުރި އުންމީދުތަކެއްގެ ފެށުމެވެ.\nއެހެން ނަމަވެސް އަދިވެސް އުފެދޭ ސުވާލަކީ މިކަން ހަގީގަތަކަށް ވެގެންދާނެ ބާ އެވެ. މިއީ ރައްޔިތުންގެ ބޮޑު ހުވަފެނެކެވެ. އެހެންނަމަވެސް މިހިދުމަތް ކުޅުދުއްފުށީ ހޮސްޕިޓަލްއިން ލިބޭނެކަމާ މެދު ގިނަ ރައްޔިތުން ގަބޫލެއް ނުކުރެ އެވެ.\nޓާޝަރީ ނުކުރެވި އެންމެ ފަހުން ތާށިވެފައި!\nހުވަފެނެއް، އުންމީދެއް އެންމެ ފަހުން ބިލާހަކަށް !\nއެކްސިޑެންޓްގައި އަނިޔާވި މީހާގެ ހާލު ސީރިއަސް، ފަރުވާއަށް މާލެ ފޮނުވާލައިފި\nHus karaa 🍉🍉🍉 11 months ago\nSubuhaanahllaah!!😰 Thee hageegathuga keehkuran huvafenugaves nuvaane kankan..\nއޭދަފުށި ރޮއްވާލުމަށްފަހު މިލަންދޫ ސެމީފައިނަލްގެ އުންމީދު އާކޮށްފި\nގައުމީ ޤުރުއާން މުބާރާތުގައި ހދ. އަތޮޅުން ވާދަކުރާނެ ދަރިވަރުން ހޮވައިފި\nކުޅުނު ހުރިހާ މެޗަކުން މޮޅުވެ ޓީމް ސްޓޯން ކުޅުދުއްފުށީ ބައިބަލާ ޗެލެންޖްގެ ޗެމްޕިއަންކަން ހޯދައިފި\nޗެމްޕިއަން ޖާމަނީ ބަލިވިއިރު ބްރެޒިލްއަށް ވެސް މޮޅެއް ނުވެވުނު\nރޮނާލްޑޯ ވިދާލިއިރު މެސީއަށް ހިތްދަތި ފެށުމެއް !\nޑަބުލިއު އެސް އޭ ތްރީ އޮން ތްރީ ބާސްކެޓް ޗެލެންޖް މިއަހަރު އަގުހުރި ދެ އިވެންޓާއެކު\nޖަޕާނުން ރާއްޖޭގެ ސިއްހީދާއިރާ ތަރައްގީ ކުރުމަށް ބޮޑު އެހީއެއް !\nކުމުންދޫ ހުކުރު މިސްކިތުގެ ކުލަ ބަދަލުކުރަން އަންގައިފި\nތަފާތު ބޮޑުކޮށް ސައުދީ އަރަބިއްޔާ ބަލިކޮށް ރަޝިޔާގެ ފެށުން ރަގަޅުކޮށްފި\nމިއަހަރުވެސް ބޮޑު ޖަމާއަތުގައި ފިތުރު އީދު ނަމާދުކުރުން ސްޓޭޑިއަމްގަ\nކުޅުދުއްފުށީގައި ބޮލަކަށް 310ރ މަގުން ޒަކާތް ބަހަން މިރޭ ފަށަނީ


ތިޔަ ދިން އުފާ 18 – Esfiya\nހުކުރު ދުވަހެއް ކަމަކު ކޮޓަރީގައި ތިބި ތިން އަންހެންކުދިންވެސްެ ބޭރަށް ނުކުންނަ ހިޔާލެއްނެތެވެ. އީރަމްގެ ސަބަބަކަށް ވީ ހުކުރު ދުވަހު އާދަޔާ ހިލާފަށް ބޭރުގަޔާއި މީހުން ހިތްހަމަޖައްސާލަން ދާ ތަންތަނުގައި މީހުން ގިނަވުމެވެ. އެކަމާއި ހަނާ އާއި ހައިފާ ވެސް އެއްބަސްވިއެވެ. އެނދުމަތީގައި ހުރި ބާލިސްތަށް ފާރުގައި ޖައްސާލައިން އިން ހައިފާގެ ދެފަރާތުގައި އީރަމް އާއި ހަނާ ތިއްބެވެ. ހައިފާގެ އުނގުމަތީ އިން ލެޕްޓޮޕުން ތިން ކުދިންވެސް އެކި އެކި ވެޑިންގް ޑްރެސްގެ ފޮޓޯ ބަލަމުންދިޔަ އިރު ކަމުދާ ކަހަލަ ހެދުމެއް ފެނިއްޖެނަަމަ އެ ހެދުމެއްގެ ފޮޓޯ ވަކި ފޯލްޑާއަކަށް ލަމުން ހައިފާ ގެންދިޔައެވެ. “ދެން މިހާރު ޑޭޓެއް ފައިންލް ކުރީތަ..” އީރަމް ހައިފާގެ މޫނަށް ބަލާލަމުން އަހާލިއެވެ. “ވަކި ޑޭޓެއް އަދި ހަމައެއް ނުޖައްސަން..އެކަަމަކު ރޯދަ ނިމިގެން އީދަށް ފަހު މެރީ ކުރާނީ..މިފަހަރު އީދަށް ރަށަށް ދާ ވާހަކަ މަންމަ މެން އެބަދައްކާ..” ހައިފާ ޖަވާބުދިނެވެ. “އީމް ވެސް މިފަހަރު ދާންވާނެ..” ހަނާ ޖޯޝާއެކު ބުނެލިއެވެ. “އެ ތެދެއް..ރަށައް ގޮސް މަޖާކޮއްލާފަ އަންނާނީ…” ހައިފާ ވެސް އީރަމް ގެންދިޔުމަށް އިތުރު ބާރަކަށް ވެގެންދިޔައެވެ. ފޯނާއި ކުޅެން އިން މަޑު މަޑުން ހޫމް ލައްވާލިއެވެ. އެ މީހުންގެ ވާހަކައަށް ނުވަަތަ ހައިފާ ދައްކަމުން ދިޔަ ހެދުންތަކަކަށް އީރަމް އަށް ސަމާލުކަމެއް ދެވޭ ގޮތެއް ނުވިއެވެ. އިއްޔެ ލާމިހް ދެއްކި ވާހަކަތަށް އެ ސިކުނޑީގައި ހަރުލާފައި ހުރުމުން އުނދަގޫވަނީއެވެ. އެ ވާހަކަ މީހަކާ ހިއްސާ ނުކޮށް އީރަމް އަކަށް އިތުރަކަށް ނުހުރެވޭނެއެވެ. ފޯނު އެނދުމަތީ ބާއްވަމުން ޖެހިގެން ތިބި ހައިފާ އާއި ހަނާގެ މޫނަށް ބަލާލިއެވެ. އެ ދެމީހުން ދޭނެ ޖަވާބު އީރަމްއަށް މިހާރުވެސް އިނގޭ ކަހަލައެވެ. “ލާމީ..މި..” އީރަމް ލާމިހް ގެ ނަން ބުނުމާއެކު ހަނާ އާއި ހައިފާގެ ނަޒަރު ހުއްޓުނީ އީރަމްގެ މޫނަށެވެ. އެ މީހުންގެ ނަޒަރު ހުއްޓުމާއެކު އީރަމްގެ މޫނަށް ހޫނުކަމެއް އިހްސާސްވެގެންދިޔައެވެ. އެ ވާހަކަ ބުނަން ލަދު ގަންނަންވީ ކީއްވެ ކަމެއް ނޭނގުނަސް ބުނަން ޖެހިލުންވިއެވެ. “ލާމީ އޭ.. ކިހިނެއްވީ ލާމީ އަށް..” އީރަމް ލާމީހް ގެ ނަން ބުނަންވީ ސަބަބެއް ނޭނގުމުން ހައިފާ އަހާލިއެވެ. “އިއްޔެ ލާމީ ފާޑެއްގެ ވާހަކަ އެއް ދައްކައިގެން މިއުޅެނީ..” އީރަމް މަޑު މަޑުން އެހެން ބުނުމާއެކު ހަނާ އަށް ނީނދެވިގެން އީރަމްގެ ގާތަށް ޖެހިލިއެވެ. “ފާޑެއްގެ ކޮން ވާހަކައެއް…” ހަނާ ޝައުގުވެރިކަމާއެކު އަހާލިއެވެ. “ލައިކް ވެޔޯ..ކައިރީ ހުންނަން ބޭނުމޯ..ވިސްނާފަ ފަހުން ޖަވާބެއް ދިނަސް އޯކޭއޭ ވެސް ބުނި..” އީރަމް ހަނާގެ މޫނަށް ބަލަހައްޓައިން އިނދެ އެހެން ބުނުމާއެކު ލިބުނު ސިހުމާއެކު ހައިފާގެ އަނގަ ކުޑަކޮށް ހުޅުވިގެން ދިޔައެވެ. “އީމް ދެކެ ލައިކް ވާ ވާހަކަތަ ހަމަ ބުނީ..” ހަނާ ގަބޫލު ނުކުރެވިފައި އިންހެން އަހާލިއެވެ. “ހޫމް..ކިހިނެއް ހަދާނީ ދެން..” އީރަމް އެހީ އަށް އެދުނެވެ. ލާމިހް ކެރިގެން އީރަމް ކައިރީ އެ ވާހަކަ ދައްކަފާނެކަމަކަށް ހައިފާ އާއި ހަނާ ކުޑަކޮށް ވެސް ހިޔެއް ނުކުރެއެވެ. ލާމިހްގެ މިޒާޖުގައި މަޑުމައިތިރިކަން ހުރުމުން ހަނާ އަށް ވެސް ހީކުރެވިފައި އޮތީ ލާމިހް އެވާހަަކަ އީރަމް އަށް ސިއްރުކުރާނެ ކަމަށެވެ. ނަމަވެސް ލާމިހް އީރަމް ކައިރީ ހިތުގެ ހާލު ބަޔާން ކުރުމުން ހަނާ ގެ ހިތް އުފަލުން ނަށާލިއެވެ. އީރަމް އަށް ލާމިހް އަށް ވުރެ ރަނގަޅު ޒުވާނެއް ކޮބާ ހެއްޔެވެ. “އީމް ލައިކް ވޭތަ ލާމީ ދެކެ..” ހަނާ ހިނިތުންވެލަމުން އަހާލިއެވެ. “ނޭނގެ. ބަޓް ހީ އިޒް އަ ގުޑް ގާއި..ވަރަށް ކެއަރ ކުރޭ..” އީރަމް ޖަވާބުދިނީ ވަރަށް ވިސްނައިގެންނެވެ. “ލާމީ އަކީ ރަނގަޅު ކުއްޖެއް.. އީމް އާއި މެދު ކަންތައް ބަހައްޓާ ގޮތުން އިނގޭ ކަމުދާކަން.. އާނއެކޭ ބުނަންވީނު.. އެކީ އުޅެން ފެށީމަ ޔޫ ވިލް ފޯލް ފޮ ހިމް..” ހައިފާ ދިމާ ކުރާ ފާޑަކަށް ބުނެލިއެވެ. ހައިފާ އާއި ހަނާ ގެ ހިޔާލަކީވެސް ލާމިހް އާއި ގުޅުމެވެ. އެކަމަކު އެކަމާއި އީރަގެ ހިތް ދިޔައީ ދެކޮޅު ހަދަމުންނެވެ. ފަސްޖެހެވެނީ ލާމިހް ވެސް ފަހުން ކަންތައް ކުރާނެ ގޮތެއް ނޭނގޭތީއެވެ. ފިރިހެނަކަށް އިތުބާރު ކުރާނީ ކިހިނެއްހެއްޔެވެ.\nދުވަހެއް ފެށި ނިމިގެން ދާއިރުވެސް ލާމިހް އެދޭ ޖަވާބު އީރަމްގެ ފަރާތުން ލިބޭ ގޮތެއް ނުވިއެވެ. ކުރެވޭ ފޮނި އުއްމީދު ފަނޑުވަމުން ދިޔަ ނަމަވެސް އެ ވާހަކަ އީރަމް ކައިރީ ދެވަނަ ފަހަރަށް ބުނާކަށް ލާމިހް ބޭނުމެއް ނުވިއެވެ. ހުރިހާ ކަމެއް ފޮރުވާލައިން މޫނު މައްޗަށް ހިނިތުންވުމެއް ވެރިކުރުވައިން އުޅުނު ނަމަވެސް ކެތްތެރިވީ އީރަމް އާނއެކޭ ބުނެފި ނަމަ އެ ހުރިހާ ކަމަށް ވުރެ ލިބޭ އުފާ ބޮޑު ވާނެކަން އިނގޭތީއެވެ. އާދައިގެ މަތިން ލާމިހް އީރަމްގެ ހާލު ބަލައި މަދު މަދުން ބައްދަލުކޮއް ހަދައެވެ.\nރައްޓެހި ކުއްޖަކާއެކު ފިހާރައަކަށް ދާން ނުކުތް ޖަނާ ގޭ ދޮރުމައްޗަށް ނުކުމެ މަޑުކޮއްލިއެވެ. ހަވީރެއް ކަމަކު ދީފައިވާ އަވީގެ ސަބަބުން ހިނގާފައި ދިޔުން ބޮޑު ކަމަކަށް ވީ ކަންނޭނގެއެވެ. އެހެން ހުއްޓާ މަގުގެ އަނެއް ފަރާތަށް އައިސް މަޑުކޮއްލި ސައިކަލު ފަހަތުގައި އިން އީރަމް ޖަނާގެ ލޮލުގައި އަޅައިގަތެވެ. ހަމަ އެއާ އެކު ދެން ބަލާލީ ސައިކަލު ދުއްވަން އިން ޒުވާނާއަށެވެ. އޮފީސް އެއްޗެހީގައި އިން އިރު އެ ފިރިހެން ވަންތަ ސޫރަ ފެނުމާއެކު ޖަނާގެ ހިތަށް އެނގުންވެލައިން ދިޔައެވެ. އެއީ އީރަމް ގެ ކާކު ބާވައެވެ. މީގެ ކުރިން އެ ޒުވާނާ ފެނުނު ނަމަ ޖަނާ އަށް ނޭނގިއެއް ނުހުންނާނެއެވެ. އެއީ ކާކުކަން ހޯދުމުގެ ޝައުގުވެރިކަން ޖަނާގެ ހިތުގައި އުތުރި އަރައިގަތުމާއެކު ތުންފަތް މައްޗަށް ފަނޑު ހިނިތުންވުމެއް ވެރިވެގެންދިޔައެވެ. ލޮލުގައި ވާ އައިނު ހިއްލާލަމުން އެ ޒުވާނާ ބުނި އެއްޗަކަށް ސައިކަލުން ފޭބި އީރަމް ހީލި ތަން ޖަނާ އަށް ފެނުނެވެ. މަންމަ ބުނިހެން އީރަމް ކުއްޖަކާ ރައްޓެހި ވީހެއްޔެވެ. ލާމިހް ދިއުމާއެކު އީރަމް ގެއަށް ވަންނަން ހިނގައިގަތް އިރު ދޮރު މަތީ ބަލަހައްޓައިން ހުރި ޖަނާ ފެނުނެވެ. ލާމިހް އާއި ބެހޭ ގޮތުން ސުވާލު ކުރާނެކަން އީރަމް އަށް އެނގުނެވެ. “ކޮންތާކަށް ދާން ނުކުމެ ތިހިރީ..” އީރަމް ޖަނާ އާއި އަރާ ހަމަކޮއްލަމުން އަހާލިއެވެ. “ޝޮޕިން އަށް..ފްރެންޑް އަކާ އެކީ..ބައި ދަ ވޭ.. ކާކު އީމް ގެއަށް ލާން އެއައީ..” ޖަނާ އެހެން އަހާލަމުން ނޭވާ ހިފަހައްޓާލީ އީރަމް ދޭނެ ޖަވާބެއް ނޭނގޭތީއެވެ. “އެއީ ހަމަ ކްލޯޒް ރައްޓެއްސެއް..” އީރަމް އެހެން ބުނުމާއެކު ޖަނާ ގެ މޫނު އުޖާލާވެެގެން ދިޔައެވެ. “އެހެންދޯ.. އޯކޭ ދަނީ..” އީރަމްގެ ކޮލަށް ފިތާލަމުން ޖަނާާ ދިޔުމާއެކު އީރަމް ގެއަށް ވަދެ ދޮރު ލައްޕާލިއެވެ.\nޖަނާ ގެ ހިތުގައި ލާމިހް ސޫރަ ފެވިފައި ވާ އިރު އީރަމްގެ ފަރާތުން އެއީ ކާކުކަން ހޯދުމަށް ޖަނާ އެކި ގޮތް ގޮތަށް ވިސްނަމުން ދިޔައެވެ. އެއްޗެއް ނުވަތަ ކަމެއް ބޭނުންވެއްޖެނަމަ އެ ކަމެއް ކުރުން އެއީ ޖަނާ ގެ ކަށީގައި ހަރުލާފައިވާ ސިފައެކެވެ.\nއެންމެން އެއްްކޮށް ބައްދަލުވާ އުސޫލުން މިރެޔަކީ ވެސް އެކަހަލަ ރެއެކެވެ. ހައިފާ ގެ ކައިވެނި ޕާޓީގެ ކަންތަގައި މަޝްވަރާ ކުރުމުގެ ގޮތުން އެންމެން ވެސް ބައްދަލުވާން ގަޑިއެއް ކިޔުމުން އީރަމް ރީތިވެލައިން ނުކުތް އިރު ސިޓިންގް ރޫމްގައި ސަލްމާ އާއި ޖަނާގެ އިތުރުން ޒާހިރުވެސް އިނެވެ. “މިހާރު އަބަދު ބޭރުގަ ދޯ އުޅެވޭ ކަމަށް ވަނީ..” ސަލްމާ ސަމާސާ ރާގުގައި އެހެން ބުނި ކަމުގައި ވިޔަސް އެ ދެލޮލުން އަލިފާން ކަނި ބުރާކަހަލައެވެ. “މި..މި..ކަމަކު..ހަނާ އާއި އެކު..” އީރަމް ޒާހިރު އަށް ބަލަމުން އެހެން ބުނިއިރު ހަނާ އާއި އެކު ދާނަމަ ބައްޕަ ބޭރަށް ދިއުން މަނާ ނުކުރާނެކަން އިނގެއެވެ. ސުކޫލް ގައި އުޅުނު އިރު އީރަމް ރައްޓެހިންގެ ތެރެއިން ގެއަށް ގެނެސް އުޅުނީ ހަނާ އެކަންޏެވެ. “އަޅޭ..ޖާން ގޮވައިން ދޭބަ..” ޖަނާ ބޮޑާހަކަމުން އެހެން ބުނުމާއެކު އީރަމް ޖަނާގެ މޫނަށް ބަލާލިއެވެ. ޖަނާ ގޮސްފިނަމަ ހައިފާމެން ރުހޭނެކަމެއްވެސް ނޭނގެއެވެ. “އީރަމް ދާ އިރު ހަނާ ވެސް ގޮވައިގެން ދޭ..” ޒާހިރު ގެ އެދުމަށް އީރަމް އަށް ދެކޮޅު ހަދާކަށް ނުކެރުނެވެ. އުފަލުން އެބަ އަންނަން ކަމުގައި ބުނެ ޖަނާ ގޮސް ކޮޓަރިއަށް ވަނުމާއެކު އީރަމް ސޯފާގައި އިށީނީ ޖަނާ ތައްޔާރު ވެ ނިމެންދެންނެވެ.\nކެފޭ އަށް ވަދެގެން އައި އީރަމް ކައިރީ ހުރި އަންހެން ކުއްޖާ ފެނުމާއެކު ހަނާ މެންގެ ނަޒަރު އެ ދިމާއަށް ދަތުރު ކުރިއެވެ. ޖަނާ ލައިގެން ހުރި ބާރު ޖީންސާއި ބާރު އަތް ކުރު ޓޮޕުން އެކަނި ވެސް ލާމިހް ގެ މޫނުމައްޗަށް ފޫހިކަން ވެރިވެގެން ދިޔައެވެ. ގަޔަށް ދޫ އަތް ދިގު ކުރުތާގައި އީރަމް ފެންނައިރު ލާމިހް ގެ ހިތަށް އުފާ ވެރިކަން ގެނެސްދިނެވެ. ހައިފާ އާއި ހަނާ އަށް އެއީ ޖަނާ ކަން ފުރަތަމަ ފެނިލުމުން ވެސް އެނގުނެވެ. އެ މީހުން ކައިރި އަށް ހުއްޓެމުން އީރަމް ޖަނާ އަށް އެންމެން ތައާރަފްކޮއްދިނެވެ. ލާމިހް ގެ ނަން އެނގުމާއެކު ޖަނާ ހިިނިތުންވެލިއެވެ. އީރަމް އާއި އެކު އާދެވުން ވީ ޖަނާ އަށް ލިބުނު ފުރުސަތެއް ގޮތުގައެވެ. އެންމެން ޕާޓީގެ ކަންތައް ނިންމުމުގައި އުޅުނު އިިރުވެސް ޖަނާގެ ނަޒަރު ހުއްޓިފައި ހުރީ ލާމިހް އަށެވެ. އެކަން ފާހަގަ ވުމުން ލާމިހް ޖަނާ އަށް ވެސް ދޭތެރެއަކުން ބަލާލައެވެ.\nކެފޭ އިން ނުކުމެ ރަސްފަންނުގައި ހިނގާލަން ދާން ނިންމީ ހައިފާ އެވެ. އެތަން ކައިރި ވުމުން އެންމެންވެސް އެކަމާއި ގަބޫލުވިއެވެ. އެންމެންގެ ފަހަތުގައި ޖަނާ އާއި އީރަމް ހިނގަމުންދިޔައިރު ޖަނާގެ ނަޒަރު ހުއްޓިފައި ހުރި ކުރިމަތިން ހިނގާފައިދާ ލާމިހް އަށެވެ. ޖަނާ ހުރުމުން ލާމިހް އަށް އީރަމް އާއި ވާހަކަ ދައްކާނެ ފުރުސަތެއް ނުލިބުނެވެ. “އީމް.. ލާމީ ސިންގަލް ތަ..” މަޑު މަޑުން ޖަނާ ކޮއްލި ސުވާލުން އީރަމް ދިޔައީ ސިހިގެންނެވެ. ޖަނާ ގެ މޫނަށް ބަލާލަމުން އާނއެކޭ ބުނެލިއެވެ. “ލާމީ ލައިކް ވާ ނޫނީ ލޯބިވާ ކުއްޖެއް ހުރޭތަ..” ޖަނާ ގެ ސުވާލުން މި ފަހަރު އީރަމް ހިނގާފައި ދިޔަ ލާމިހް އަށް ބަލާލިއެވެ. އީރަމް އަށް ލާމިހް އަށް ދެވޭނެ ލޯތްބެއް އޮތް ކަމަކަށް އީރަމް ގަބޫލެއް ނުކުރެއެެވެ. އޭނާ ކަހަލަ އަންހެން ކުއްޖަކަށް ލާމިހް ކަހަލަ އޯގާތެރި ޒުވާނަކަށް ދެވޭނީ ކޮން އުފަލެއް ހެއްޔެވެ. ނާއިލް އީރަމް ދޫކޮއްލި ހިސާބުން އީރަމް ގެ އަމިއްލަ ނަފްސަށް ކުރާ އިތުބާރު ވެސް ގެއްލިއްޖެއެވެ. ފުން ނޭވާާ އެއް ލަމުން ޖަނާ ގެ މޫނަށް ބަލާލަމުން އީރަމް ހިނިތުނެވެލިއެވެ. “ނުހުރޭ..” އީރަމް އެ ބުނި ބަހުން ހަލާކު އެކޮއްލެވުނީ އަމިއްލަ ދިރިއުޅުން ކަމެއް އީރަމް އަށް އެ ވަގުތު ނަގައެއް ނުގަނެވުނެވެ. އެ ކަމުގައި ލާމިހް އަށް ދެން ކަންތައް ވެގެން ދާނެ ގޮތެއް ވެސް އީރަމް ވިސްނައެއް ނުލިއެވެ. ލާމިހް އަށް ރަނގަޅަކަށް އީރަމް އަށް އެ ބުނެވުނު ބަހުގެ ގޯސް ކަން އެ ވަގުތު ނަގައެއް ނުގަނެވުނެވެ.\nFirst dhw kiyaa laafa comment kuraanan\nyes xee first ???\nSalaam loves. ?\nM really loosing the motivation to write these days.. ☹ bt still here is part 18. Hope u all will enjoy it. Mistakes huriyya plx let me know.. ♥?\nOhh god eem kyththikury??? laamee ah thihennuhadhaa eem plx emme firihenakaa jehifa eem thihury firihenun mathin foohivefa dhw haadha findi eh thi v eem thihen ulhey myhunge ihusaas thakaa kulhen firihenun ulheynybstrong eem plx laamy aa gulhebala plx esorah alhaalaa eem ? stry v v habeys whn nxt prt avas kolladhy bala can’t wait dear ly ????❤❤?????\nAlhey eeram moyatha yes ey ey bunan jeheynee… Moya gandu hehehe…. Btw story varah reethi ? Btw please vaahaka nimendhen genesdhehchey ingey\nHaadha kurey. V koyaaa hithun hutttaaaaenimuny… Mirey adhi one part up kohdhybala… BT v rythi….. Kn irakun next part up kohdheyniii…..\nMi dhrn km Jana eh thr mi verivegathhy miharu pis pis.. Jana noon ehn myhaku nama alhe. . mi vy goeh foohi\nDnt loose ur motivation ? story is really nice varah curious vey ehba dhn vaaane gothe balan\nSeym keehvve motivation loose vany??\nSorry for nt commenting these past days.. i was just nt my self.. bt hurihaa part eh kiyaalaifin.. the stry is getting more and more intresting.. love this story ❤❤❤\nހިތާމަ މަޖާ ލޯބި July 2, 2020


Saudi: Tharaweeh namadhaai dhamu namadh kurukoh, ekkoh kuran fashaifi | ThePress\nސައުދީ: ތަރާވީހް ނަމާދާއި ދަމު ނަމާދު ކުރުކޮށް، އެއްކޮށް ކުރަން ފަށައިފި\nމާތްވެގެންވާ އަލް މަސްޖިދު އަލް- ޙަރަމްގައި އިޖުތިމާއީ ގައިދުރުކަމާއެކު މިދިޔަ ރޯދަ މަހު ތަރާވީހު ނަމާދު ކުރަނީ / ފައިލް ފޮޓޯ: ސައުދީ ގެޒެޓް\nކޮރޯނާވައިރަސް ޑިޒީޒް (ކޮވިޑް-19)ގެ ބަލިމަޑުކަން ފެތުރިގެން ދިއުން ކޮންޓްރޯލް ކުރުމަށް އަޅާ ރައްކާތެރިކަމުގެ ފިޔަވަޅެއްގެ ގޮތުން، ރަމަޟާން މަހަށް ހާއްސަ ވެގެންވާ ގިޔާމުއްލައިލް ނުވަތަ ދަމުނަމާދު އަދި ތަރާވީހް ނަމާދު ކުރުކޮށް، އެއްކޮށް ކުރަން ސައުދީ އަރަބިއްޔާގައި ފަށައިފިއެވެ.\nތަރާވީހް ނަމާދާއި ދަމު ނަމާދު ކުރުކޮށް، އެއްކޮށް ކުރަނީ އިޝާ ނަމާދަށް ފަހުގައި ކަމަށާ، ސައުދީ އަރަބިއްޔާގެ ހުރިހާ ސަރަހައްދެއްގައި ވެސް މި ރޯދަ މަހުގެ ފަހު 10 އެއްގައި މިކަން ކުރިއަށް ދާނީ މިހެން ކަމަށް ހަބަރު ލިބެއެވެ.\nމި އުސޫލުން މިސްކިތްތަކުގައި ރޭ އަޅުކަން ކުރިއަށް ގެންދިއުމުގެ ކަންކަން ހަމަޖައްސާފައި ވަނީ ސައުދީގެ މިނިސްޓާ އޮފް އިސްލާމިކް އެފެއާޒް ކޯލް އެންޑް ގައިޑަންސް، ޝައިހް ޢަބްދުލްލަޠީފް އަލް-ޝައިހު އާންމު ކުރެއްވި ސާކިއުލާއަކާ ގުޅިގެންނެވެ.\nމި ސާކިއުލާގައި ވަޒީރު ވިދާޅުވެފައި ވަނީ، މިފަދަ ނިންމުމެއް ނިންމާފައި ވަނީ، ސިއްހަތާ ބެހޭ ވަޒީރުގެ ޓެލެގްރާމަކާ ގުޅިގެން ކަމަށެވެ. އަދި މިކަން ކޮށްފައިވަނީ، ކޮވިޑުން ދިފާއުވުމާ، ރައްކާތެރިވާނެ ގޮތްތައް ބެލުމަށް ހާއްސަ ކޮށްފައިވާ ކޮމިޓީގެ ލަފަޔާއެކުގައި ކަމަށެވެ.\nސައުދީގެ ކަމާ ބެހޭ ފަރާތްތަކުން ވަނީ، އިޝާ ނަމާ ވިދިގެން ފަހު 10ގެ ހާއްސަ ރޭ އަޅުކަން ކުރިއަށްދާއިރު، 30 މިނިޓަށްވުރެ އިތުރު ނުވާނެ ފަދަ އުސޫލަކުން އަޅުކަން ކުރިއަށް ގެންދިއުމަށް އިރުޝާދު ދީފައެވެ.\nމާތްވެގެންވާ2މިސްކިތުގެ ބެލެހެއްޓުންތެރިޔާ އަދި ސައުދީގެ ސަލްމާން ރަސްގެފާނުވެސް ވަނީ މަސްޖިދު އަލް-ޙަރަމް އަދި މަސްޖިދު އަލް-ނަބަވީގައި ކުރާ ތަރާވީހް ނަމާދު ކުރުކުރުމަށް އަމުރު ކުރައްވާފައެވެ.\nސައުދީ އަކީ ކޮވިޑް ކޮންޓްރޯލް ކުރުމަށް، ހަރުކަށި އަދި ކާމިޔާބު ފިޔަވަޅުތަކެއް ތަންފީޒު ކުރަމުން އަންނަ ގައުމެކެވެ.\nރޯދަ ކޮވިޑް-19 ދީން ލައިފްސްޓައިލް ސައުދިއަރަބިއާ ސައުދީ


Musician Aadesh ge vaahaka bodu screenah gennanee – adduLIVE\nއާދޭޝްގެ ވާހަކަ ބޮޑު ސްކްރީނަށް ގެންނަނީ\nJun 19, 2022, 21:00 އަހުމަދު އަދްޝަން\nމީގެ ހަތް އަހަރު ކުރިން މަރުވި އިންޑިއާގެ މަޝްހޫރު މިއުޒިޝަން އާދޭޝް ޝްރިވަސްތާވްގެ ވާހަކަ ކިޔައިދޭ ބައޮގްރަފިކަލް ޑްރާމާއެއް ހަދަން ނިންމައިފި އެވެ.\nމިއަދު ފާހަގަކުރާ ބައްޕައިންގެ ދުވަހާ ގުޅުވައިގެން ފިލްމު އިއުލާންކޮށް ބުނީ އޭގައި އާދޭޝްގެ ރޯލު ކުޅޭނީ ދޮށީ ފިރިހެން ދަރިފުޅު އަވިތޭޝް ޝްރިވަސްތާވް ކަމަށެވެ. "ލަވް ސްޓޯރީ" ގެ ނަމުގައި އާދޭޝްގެ ބައޮޕިކް އިއުލާންކުރީ މީގެ ދެ އަހަރު ކުރިން އަވިތޭޝްއާ އެކު "ސިރުފް އޭކް ފްރައިޑޭ" ކިޔާ ފިލްމެއް ވެސް އިއުލާންކުރި ދީޕަކް މުކުތުގެ ސޯހަމް ރޮކްސްޓާ އެންޓަޓައިންމަންޓާއި މާންސީ ބަގްލާގެ މިނީ ފިލްމްސް އިންނެވެ.\nނަމަވެސް އާދޭޝްގެ ބައޮޕިކް ޑައިރެކްޓްކުރާނެ މީހަކާއި މަސައްކަތް ފަށާނެ އިރެއް އަދި ހާމައެއްނުކުރެ އެވެ.\n#DeepakMukut and #MansiBagla had earlier signed #AviteshShrivastava for his debut project #SirfEkFriday, which is currently in production… The biopic will entail the musician's journey from his younger days, played by his son #AviteshShrivastava.@DeepakMukut @mansibagla\nކެންސަރު ބަލީގައި އުމުރުން 51 އަހަރުގައި އާދޭޝް މަރުވީ ސެޕްޓެމްބަރު 5، 2015 ގަ އެވެ. އޭނަ އަކީ 1981 ގެ ފިލްމު "ލަވް ސްޓޯރީ" ގެ ބަތަލާ ވިޖޭތާ ޕަންޑިތުގެ ފިރިމީހާ އެވެ. އާދޭޝް އާއި ވިޖޭތާ އަށް ލިބިފައި ވަނީ ދެ ފިރިހެން ކުދިންނެވެ. އެއީ އަވިތޭޝް އާއި އަނިވޭޝް ޝްރިވަސްތާވް އެވެ.\nއާދޭޝް ވަނީ 100 އަށް ވުރެ ގިނަ ފިލްމަށް މިއުޒިކް ހަދައި، އާންމުންގެ ތެރޭގައި މަޝްހޫރުވި އެތައް ލަވައެއް ވެސް ކިޔައިފަ އެވެ.


Fuvahmulaku meehun kiyaa mahafothikaleyge vaahaka - One Online\nމަހަފޮތި ކަލޭގެހުރީ މިސަރަޙައްދުގައި ދެހަވިއްތަ ދެމެދު ހަވިއްތައިން ނެއްޓި (ފުވައްމުލަކު އުތުރުކޮޅު ވޭރެގަމި ސަރަހައްދު) --- ވަން ފޮޓޯ: މުނީރު ހަސަން\nއަޅުގަނޑު ކުޑައިރު މުސްކުޅިން ކިޔައިދޭ ވާހަކަ ތަކުގެ ތެރެއިން މަހަފޮތިކަލޭގެ (މަސްފޮތިކަލޭގެ) އާ ބެހޭ ވާހަކަ އަކީ ޝައުގުވެރި ކުރުވަނިވި މަޝްހޫރު ވާހަކަ އެކެވެ. އެ ވާހަކަ ރަށުގެ މުސްކުޅީން ތަފާތު ގޮތްގޮތަށް ކިޔާއިރު ވެސް މަސްފޮތި ކަލޭގެ ހުރި ތަނާއި ސިފަ ބަޔާން ކުރުމުގައި މާ ބޮޑު ތަފާތެއް ނުހުރެއެވެ. އަޅުގަނޑުގެ އުމުރުން ވިހި ފަންސަވީސް ހިސާބުގައި އަޅުގަނޑުގެ ޅިޔަނެއް ކަމަށްވާ ފުނާޑު މަގިއެދުރުގޭ އަލްމަރުޙޫމް އިބުރާހީމް މުހަންމަދު ދީދީގެ ފަރާތުން މި ވާހަކަ ވަނީ އަޑު އިވިފައެވެ. މީގެ އިތުރުން އަޅުގަނޑުގެ ބޮޑުބޭބެ ފުވައްމުލަކު ދަޑިމަގު ނަޔާގެ އަބުދުﷲ މުފީދު ސަރުވަތުގެ ފަރާތުން ވެސް ވަނީ "މަހަފޮތިކަލޭގެ" ވާހަކަ އަޑު އިވިފައެވެ.\nކޮންމެއަކަސް، "މަހަފޮތިކަލޭގެ" އަކީ ބަރަހަނާކޮށް ހަދާފައިވާ ބުދެކެވެ. ބުދުގެ އެއް އަތުގައި ރޯނު ފަށެއް ސިފަވާ ގޮތަށް ގަލުން ހަދާފައިވާ ފަށެއްގައި ހަތަރެސްކަނަށް އޮތް ގާގަނޑެއް ވަނީ އެލުވައިފައެވެ. މަހަފޮތިކަލޭގެއާ އެކު އޭގެ ކައިރީގައި އަންހެން ސޫރައިގައި ވެސް ބުދެއް ހަދާފައި ހުރި ކަމަށް ބައެއް ފަރާތްތަކުން ވާހަކަ ދައްކައެވެ. މި ދެ ބުދު ވެސް ހުރީ ބޮޑު ހަވިއްތައާ ކުޑަ ހަވިއްތައާ ދެމެދު ހަވިއްތަތައް މީހާގެ ކަނާތް ފަރާތަށް ވާގޮތަށް އުތުރު ފަރާތަށް އެނބުރި ހުންނަ މީހާގެ ވާތް ފަރާތުގައެވެ. މަހަފޮތިކަލޭގެ ބަހައްޓާފައި ހުރި ހަތަރެސްކަނަށް ވާ ކަހަލަ ގަލެއް (ބިމާ ހަމަޔަށް ވަޅުލެވިފައި) ދާދި ފަހަކާ ޖެހެންދެން ވެސް އެ ސަރަހައްދުން އެނގެން އޮވެއެވެ.\nމަހަފޮތިކަލޭގެ ހަދައި ބެހެއްޓި ގަލުގެ ފައުންޑޭޝަނުން ބައެއް --- ވަން ފޮޓޯ: މުނީރު ހަސަން\nއަބުދުﷲ މުފީދު ކިޔައިދެއްވާ ގޮތުން މަހަފޮތިކަލޭގެ ނިސްބަތް ވަނީ އިހު ޒަމާނުގައި އަރަބި ކަރައިގެ ނަވަކުން ބެހިގެން ފުވައްމުލަކަށް އާދެވުނު މީހަކަށެވެ.\nއެނަވުން އައި މީހުންގެ ތެރޭގައި އަންބޮލަކެއު ކިޔާ މީހަކާ އޭނާގެ އަންހެނުން ވެސް ހިމެނެއެވެ. އެ ދުވަސްވަރު ފުވައްމުލަކުގައި މީހުން އުޅުނީ ހަވިއްތަ ހިމެނޭ ސަރަހައްދުގައިކަމުން އެ ދެމަފިރިން ވެސް އުޅުނީ އެ ސަރަހައްދުގައެވެ. އެއް ދުވަހަކު އަންބޮލަކެއުއާއި އެނާގެ އަންހެނުން މަސް ބާނަން ގޮސް އަންބޮލަކެއު މަސްބާނައި ދޮވެ ސާފުކޮށް ފަށެއްގައި އެމުނުމަށް ފަހު އަންހެނުންނަށް ދިއްކުރި ވަގުތު މަތިން ދިޔަ ޖިންނިއަކު ތިރިއަށް ފައިބައި ސިފަ ބަދަލުވި ވަގުތާ ދިމާވެ އެ ދެ މީހުން ވެސް ގައުވީއެވެ. މީހުން ކިޔާ ގޮތުން އެ ދެ ބުދުގެ ވެސް ބޯ ވަރަށް ބޮޑެވެ. އެ ދެ ބުދުގެ ވެސް އިސްކޮޅު ދާދި އެއްވަރެއްގައި ހުރިއިރު ފަސް ފޫޓަށްވުރެ ކުރުވާނެއެވެ. ކަނާތް ފަރާތަށް ބޮޑުވެފައި ލޯލިތަކެއް ވެސް ހުރި ކަމަށާއި ފިރިހެން ބުދުގެ އަތުގައި އޮތް މަސްފޮތި އަންހެން ބުދާއި ދިމާލަށް ދިއްކޮށްލައިގެން ހުރި ކަމަށްވެސް ކިޔައިދެއްވިއެވެ. މި ވާހަކަ ތިމަންނައަށް ކިޔައިދިނީ ތިމަންނަގެ ކާފަ (ބައްޕަގެ ބައްޕަ) ކަމުގައި ވެސް ވިދާޅުވިއެވެ. ބުދުގެ އިތުރުން ބުދު ކައިރީގައި މުސަޅެއްގެ އުސްމިނުގައި ހަދާފައިވާ ނީލަގެރި އެތެއްވެސް އޮތްކަމަށް ކިޔައި އުޅެއެވެ.\nއެހެން ބައެއް މުސްކުޅީން ބުނާ ގޮތުގައި މި ދެ ބުދު ހެދީ އެސަރަހައްދުގައި ވަޒަންވެރިވެ އުޅުނު ރެދިންނެވެ (ޚިޔާލީ ޖިންނީންނަށް ކިޔާ ނަމެއް). އެމީހުންނަކީ ބޮލުގެ އިސްތަށިގަނޑު މުށި ކުލައިގައި ހުންނަ ބައެކެވެ. އެމީހުން ވާހަކަ ދައްކާ ބަހުރުވައެއް ވެސް ނޭނގޭކަމަށް ބުނެ އުޅެތެވެ. ބުދު ދީނުގެ މީހުން މަސްވެރިން ސިފަވާގޮތަށް ބުދު ހަދައެއް ނޫޅެއެވެ. ފުވައްމުލަކު ރައްޔިތުންނަކީ މުސްލިމުން ކަމުން އެމީހުން މިގޮތަށް ބުދު ހަދައި އުޅޭނެކަމަކަށް ނުބެލެވެއެވެ.\nމި ވާހަކަތައް ދޫދޫ މަތީން ދެކެވެމުން އައިނަމަވެސް އެ ބުދު ހަލާކު ނުކޮށް ހުއްޓައި ދުށް މީހަކާ ދިމައެއް ނުވެއެވެ. އެ ބުދު ހުރި ސަރަހައްދަކީ ކުރީން މީހުން އުޅުމަށްފަހު ފަޅުކޮށް އެތައް ޒަމާނެއް ވަންދެން އޮތް ސަރަހައްދެކެވެ. ބޮޑަށް ބެލެވެނީ ޖިންނި ޝައިތާނުންގެ ވާހަކައާ ރެދިންގެ ވާހަކައަކީ އެ ބުދު ފެނުނު ފަހުން އެކި މީހުން އެކި ގޮތްގޮތަށް އުފައްދާފައިވާ ވާހަކަތަކެއް ކަމަށެވެ. އެހެންކަމުން ތާރީޚަށްޓަކައި މި ބުދާއި މިނޫނަސް މި ސަހައްދުން މިހާރު ވެސް ފެންނަ، ބައެއް ސޫރައިގައި ހަދާފައިވާ ތަކެތީގެ ހަގީގަތް ހޯދައި ބެލުމީ ނުހަނު ބޭނުންތެރި ކަމެއް ކަމުގައި ދެކެމެވެ.\nގުޅޭ ޓެގު އާދަކާދަ އާއި ސަގާފަތް ފުވައްމުލައް ސިޓީ ދިވެހިރާއްޖޭގެ ތާރީޚު


Miadhu covid ah positive vee 142 meehun | Jazeera\tމިއަދު ކޮވިޑަށް ޕޮޒިޓިވްވީ 142 މީހުން - Jazeera\nމިއަދު ކޮވިޑަށް 142 މީހުން ޕޮޒިޓިވްވެފައިވާއިރު، މާލެ ސަރަހައްދުން 51 މީހުން ޕޮޒިޓިވް\nއިބްރާހިމް މުޢާން އަބްދުﷲ June 18, 2021 572 views0\nފާއިތުވި 24 ގަޑިއިރުތެރޭގައި ކޮވިޑަށް 142 މީހަކު ޕޮޒިޓިވްވެއްޖެއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ހާމަކޮށްފައިވާ މައުލޫމާތުތައް ދައްކާގޮތުން ރާއްޖޭގެ އެކި ކަންކޮޅުތަކުން ފާއިތުވި 24 ގަޑިއިރުތެރޭގައި 3،520 ސާމްޕަލް ނަގާފައިވެ އެވެ. އޭގެތެރެއިން އެންމެ ގިނަ ބަޔަކު ޕޮޒިޓިވްވެފައިވަނީ މާލެ ސަރަހައްދުންނެވެ.\nކޮވިޑްގެ ކޭސްތައް ރިޕޯޓްކޮށްފައިވާ ގޮތުގެ ތަފްސީލްތައް:\nގްރޭޓާ މާލެ ސަރަހައްދުން - 51 ކޭސް\nއަތޮޅުތެރެއިން - 88 ކޭސް\nރިޒޯޓުތަކުން -2ކޭސް\nސަފާރީތަކުން - 1 ކޭސް\nރާއްޖޭގައި މިވަގުތު ކޮވިޑަށް ފަރުވާ ހޯދަމުން އަންނަ މީހުންގެ އަދަދު ވަނީ 6،106 އަށް ދައްވެފައެވެ. މީގެތެރެއިން ހޮސްޕިޓަލުތަކުގައި ފަރުވާ ދެވެމުން އަންނަ މީހުންގެ އަދަދުވެސް ވަނީ 53 އަށް ދައްވެފައެވެ.\nމިއަދާ ހަމަޔަށް އެޗްޕީއޭގެ ތަފާސްހިސާބުތައް ދައްކާގޮތުން 71،498 މީހަކު ވަނީ ކޮވިޑަށް ޕޮޒިޓިވްވެފައެވެ. އަދި މިހާތަނަށް 65،178 މީހުން ބަލިން ރަނގަޅުވެފައިވާއިރު، ބަލީގައި 203 މީހަކު ދުނިޔެ ދޫކޮށްފައިވެއެވެ.\n✳ COVID-19 : Case Updates pic.twitter.com/cV5BeJmbi4\n— Health Protection Agency (@HPA_MV) June 18, 2021\nކޮވިޑް ރާއްޖޭގައި ބާރު ދުވެއްޔެއްގައި ފެތުރެމުން އައުމާއި ގުޅިގެން އެޗްޕީއޭއިން ވަނީ ކޮވިޑް ފެތުރޭ މިންވަރު ކޮންޓްރޯލުކުރުމަށްޓަކައި ފިޔަވަޅުތަކެއް އަޅާފައެވެ. އެހެންނަމަވެސް އަދަދުތައް ދައްވަމުން އައުމާއި ގުޅިގެން ފިޔަވަޅުތަކަށް ލުއިދިންކަމުގައިވީނަމަވެސް ގިނަ ފިޔަވަޅުތައް ދަްމަހައްޓާފައިވެއެވެ. އެގޮތުން، ގްރޭޓާ މާލެ ސަރަހައްދުގައި ހަވީރު 16:00 ފެށިގެން ފަތިހު 04:00 ކާފިއުގެ ހިންގާއިރު އަދިވެސް މިސްކިތްތަކުގައި ޖަމާއަތުގައި ނަމާދުކުރުން މަނާކޮށްފައިވާއިރު، ރެސްޓޯރެންޓުތަކާއި، ކެފޭތަކުގައި ތިބެގެން ކެއުން މަނައެވެ.


Messi anekkaaves gaumee teamun retire kureetha? | Mihaaru\nއާޖެންޓީނާ އަދި ބާސެލޯނާގެ ތަރި މެސީ.-- ފޮޓޯ: އޭއެފްޕީ\n16 އޯގަސްޓް 2018 - 10:337comments\nމީގެ ކުރިން މެސީ ވަނީ އެއް ފަހަރު ގައުމީ ޓީމަށް ކުޅުން ހުއްޓާލައިފަ އެވެ. އެއީ 2016 ވަނަ އަހަރުގެ ކޮޕަ އެމެރިކާ ފައިނަލުގައި ޗިލީ އަތުން ބަލިވި މެޗަށް ފަހު އެވެ. އެކަމަކު ފަހުން ނިންމުން ބަދަލުކޮށް އުމުރުން 31 އަހަރުގެ މެސީ އަލުން ޓީމަށް އެނބުރި އައީ އާޖެންޓީނާ މި ފަހަރުގެ ވޯލްޑް ކަޕަށް ކޮލިފައިނުވެދާނެ ކަމުގެ ބިރު ހީވެފައި އޮއްވަ އެވެ.\nއާޖެންޓީނާގެ ނޫހެއް ކަމަށްވާ ޑެއިލީ ކްލެރިން އިން ރިޕޯޓްކުރާ ގޮތުގައި މެސީ ނިންމާފައިވަނީ އާޖެންޓީނާ ދެން ކުޅޭ އެކުވެރިކަމުގެ މެޗުތަކުގައި ބައިވެރުނުވާށެވެ. އަދި މެސީ ވަނީ އެކަން އާޖެންޓީނާއާ ވަގުތީ ގޮތުން ހަވާލުވި ކޯޗު ލިއޮނަލް ސްކަލޯނީއާ ވެސް މަޝްވަރާކޮށްފަ އެވެ. އާޖެންޓީނާގެ މީޑިއާ ރިޕޯޓްތައް ބުނާގޮތުން މެސީ އެނބުރި ޓީމަށް އަންނާނެ ވަކި ތާރީހެއް ނުނިންމަ އެވެ. އަދި އޭނާ އަނެއްކާވެސް ގައުމީ ޓީމަށް ކުޅުން ހުއްޓާލިކަމަށް މީޑިއާގައި ވަނީ އަޑުފެތުރިފަ އެވެ.\nމި ފަހަރު ރަޝިއާގައި އޮތް ވޯލްޑް ކަޕްގައި އާޖެންޓީނާ ކެޓީ ދެ ވަނަ ބުރުގައި ފްރާންސް އަތުން ބަލިވުމުންނެވެ. އާޖެންޓީނާ މުބާރާތުގައި ކުޅުނު ހަތަރު މެޗުގެ ތެރެއިން މޮޅުވީ އެންމެ މެޗަކުންނެވެ. އެއީ ގްރޫޕްގެ ފަހު މެޗުގައި ނައިޖީރިއާ އަތުންނެވެ.\nރޭ ބޮކަޖޫނިއަސްއާ ދެކޮޅަށް ކުޅުނު މެޗުގެ ތެރެއިން މެސީ ބާސެލޯނާ ސަޕޯޓަރުންނާ ވާހަކަދައްކަނީ. -- ފޮޓޯ: އޭއެފްޕީ\nއާޖެންޓީނާގެ ތަޖުރިބާކާރު ފޯވާޑް ކާލޮސް ޓެވޭޒް ވަނީ މެސީ ގައުމީ ޓީމަށް ކުޅުން ހުއްޓާލަން ނިންމައިފިނަމަ އެ ނިންމުމަށް މަރުހަބާ ކިޔަން ޖެހޭ ކަމަށާއި އޭނާ ޓީމުގައި ހުންނައިރު އޭގެ އަގުވަޒަންނުކުރާނަމަ ކުޅުމުގެ ބޭނުމެއް ނެތް ކަމަށެވެ.\nސްޕެނިޝް ލީގުގެ އާ ސީޒަނަށް ތައްޔާރުވުމުގެ ގޮތުން ރޭ ކުޅުނު އެކުވެރިކަމުގެ މެޗެއްގައި ބާސެލޯނާ ވަނީ 3-0 އިން ބޮކަ ޖޫނިއާސް ބަލިކޮށްފަ އެވެ. މެސީ އެ މެޗުގައި ލަނޑު ޖެހިއިރު، އެ މެޗަށް ފަހު ގައުމީ ޓީމުގައި އޭނާގެ މުސްތަގުބަލާ ގުޅޭގޮތުން ކުރި ސުވާލުތަކަށް މެސީ ޖަވާބެއް ނުދެ އެވެ.\nމެސީ ވަނީ ކުރިއަށް އޮތް ސީޒަނާ ބެހޭގޮތުން ބާސެލޯނާގެ ސަޕޯޓަރުންނަށް އުއްމީދީ މެސެޖްތަކެއް ދީފަ އެވެ.\n"އަހަރެމެން މި ސީޒަނުގައި އެންމެ ބޮޑަށް ޓާގެޓް ކުރަނީ ޗެމްޕިއަންސް ލީގަށް. މި ފަހަރު ޓީމު ވަރުގަދަ ވެފައި އޮތުމުން އަހަރެމެންނަށް އެކަން (ޗެމްޕިއަންސް ލީގު ކާމިޔާބު) ކުރުމުގެ ހުވަފެން ހަގީގަތަކަށް ހެދިދާނެ. މިދިޔަ އަހަރު ލީގާއި ކަޕް ލިބުނަސް ޗެމްޕިއަންސް ލީގުގައި ދިޔަގޮތް ރަނގަޅެއް ނޫން ވަރަށް ހިތްދަތި ގޮތަކަށް މުބާރާތުން ވަކިވާން ޖެހުނީ،" މެސީ ބުންޏެވެ.\nމިދިޔަ ތިން ސީޒަނުގައި ޗެމްޕިއަންސް ލީގުން ބާސެލޯނާ ކެޓީ ސެމީ ފައިނަލުގެ ފުރުސަތު ނުލިބި އެވެ. އަނެއްކޮޅުން މުބާރާތުގެ ތަށި އުފުލާލީ ބާސެލޯނާއާ އެންމެ ވާދަވެރި ކްލަބް ކަމަށްވާ ރެއާލް މެޑްރިޑުންނެވެ. މެސީ ބުނީ މި ސީޒަނުގައި ޗެމްޕިއަންސް ލީގު ކާމިޔާބު ކުރަން ކުރެވެން ހުރި ހުރިހާ ކަމެއް ކުރާނެ ކަމަށެވެ.\nއިތުރު ލިޔުންތައް ލިއޮނަލް މެސީ ބާސެލޯނާ އާޖެންޓީނާ ފުޓްބޯޅަ ޓީމް